4. การประกอบธุรกิจของแต่ละสายผลิตภัณฑ์ 

การประกอบธุรกิจของกลุ่มบริษัท กันกุลเอ็นจิเนียริ่ง จำกัด (มหาชน) สามารถจำแนกได้เป็น 3
กลุ่มธุรกิจหลัก ได้แก่

1)  ธุรกิจผลิต จัดหา และจำหน่ายอุปกรณ์สำหรับระบบไฟฟ้าและระบบพลังงานทดแทน

2)  ธุรกิจผลิตและจำหน่ายไฟฟ้าจากพลังงานทดแทน

3)  ธุรกิจก่อสร้างโรงไฟฟ้าพลังงานทดแทน

ทั้งนี้ กลุ่มบริษัทเริ่มเข้าสู่ธุรกิจผลิตและจำหน่ายไฟฟ้าจากพลังงานทดแทนในช่วงปลายปี 2552
โดยการจัดตั้งบริษัท กันกุลพาวเวอร์เจน จำกัด เพื่อดำเนินธุรกิจดังกล่าว
ในขณะนี้บริษัทได้ดำเนินการก่อสร้างโรงไฟฟ้าพลังงานแสงอาทิตย์ขนาด 3 เมกกะวัตต์
ที่จังหวัดเพชรบูรณ์ ซึ่งโรงไฟฟ้าแห่งนี้ก่อสร้างแล้วเสร็จและรับรู้รายได้ตั้งแต่เดือนมกราคม 2554
และได้ก่อสร้างโรงไฟฟ้าพลังงานแสงอาทิตย์เฟสสองขนาด 4.4 เมกกะวัตต์ ในที่แห่งเดียวกัน
และจะทยอยสร้างโรงไฟฟ้าพลังงานแสงอาทิตย์ที่เหลืออีกจำนวน 23.5
เมกกะวัตต์ที่เหลือให้แล้วเสร็จภายในปี 2555
นอกเหนือจากนี้กลุ่มบริษัทยังมีบริษัทย่อยอีกหนึ่งแห่งที่ทำธุรกิจโรงไฟฟ้าพลังงานแสงอาทิตย์คือ บริษัท
จี พาวเวอร์ซอร์ส จำกัด ซึ่งมีสัญญาซื้อขายไฟฟ้ากับการไฟฟ้าส่วนภูมิภาคอีกทั้งสิ้น 26 เมกกะวัตต์
โดยแบ่งเป็นโครงการละ 6.5 เมกกะวัตต์
โดยก่อสร้างแล้วเสร็จสามโครงการและจะจำหน่ายไฟฟ้าประมาณเดือน มกราคม 2555
และโครงการสุดท้ายภายในกลางปี 2555

1.  ธุรกิจผลิต จัดหา และจำหน่ายอุปกรณ์ สำหรับระบบไฟฟ้า และระบบพลังงานทดแทน

ลักษณะผลิตภัณฑ์และบริการ

กลุ่มบริษัทดำเนินธุรกิจผลิต จัดหา
และจัดจำหน่ายอุปกรณ์สำหรับระบบไฟฟ้าและระบบพลังงานทดแทนซึ่งครอบคลุมอยู่ในทุกขั้นตอนของระบบการส่งและจำหน่ายไฟฟ้าตั้งแต่โรงไฟฟ้าไปจนถึงผู้ใช้ไฟฟ้า
(ดูแผนภาพแสดงระบบการส่งไฟฟ้าและจำหน่ายไฟฟ้าได้ในหัวข้อ
ลักษณะการประกอบธุรกิจของบริษัท) กลุ่มบริษัทถือได้ว่าเป็นหนึ่งในผู้นำในธุรกิจดังกล่าว
โดยเฉพาะในด้านความหลากหลายของประเภทสินค้า
ดังจะเห็นได้จากการที่กลุ่มบริษัทมีจำนวนสินค้าที่จัดจำหน่ายกว่า 5,000 รายการ
เพื่อตอบสนองความต้องการและลักษณะการใช้งานที่แตกต่างกันของลูกค้ากลุ่มต่าง ๆ
ทั้งสินค้าที่ทำการผลิตจากโรงงานของกลุ่มบริษัทและสินค้าที่กลุ่มบริษัทจัดหาจากผู้ผลิตที่ได้รับการยอมรับในเรื่องคุณภาพและมาตรฐานของสินค้า
ทั้งจากในประเทศและต่างประเทศ เช่น สหรัฐอเมริกา เยอรมัน สวีเดน ญี่ปุ่น
และสาธารณรัฐประชาชนจีน เป็นต้น

ทั้งนี้ สินค้าของกลุ่มบริษัทสามารถแบ่งได้เป็น 5 ประเภทตามลักษณะการใช้งาน ดังนี้

1. อุปกรณ์ป้องกันและควบคุมระบบสายส่งและสายจำหน่าย

เป็นกลุ่มอุปกรณ์ที่ติดตั้งสำหรับป้องกันและควบคุมระบบสายส่งและสายจำหน่ายไฟฟ้ารวมถึงอุปกรณ์ไฟฟ้าที่เกี่ยวข้อง
โดยมีวัตถุประสงค์เพื่อควบคุมการส่ง-จ่ายพลังงานไฟฟ้าและป้องกันความเสียหายที่อาจจะเกิดขึ้นต่อระบบสายส่งไฟฟ้าและอุปกรณ์ไฟฟ้าที่เกี่ยวข้องอันเนื่องมาจากสาเหตุต่าง
ๆ อาทิ ไฟฟ้ากระโชก ไฟฟ้าลัดวงจร หรือฟ้าผ่า เป็นต้น

โดยกลุ่มบริษัทเป็นผู้ผลิตและจำหน่ายกลุ่มอุปกรณ์ป้องกันภายใต้ตราสินค้า “GUNKUL”, “GK”,
“PIGMAN”และ “Topweld” ของกลุ่มบริษัท
และบริษัทยังเป็นผู้แทนจัดจำหน่ายในประเทศไทยสำหรับสินค้านำเข้าจากต่างประเทศอีกหลายผลิตภัณฑ์
อาทิ ALCAD จากประเทศสวีเดน ,GE จากประเทศสหรัฐอเมริกา, SEECO
จากประเทศสหรัฐอเมริกา และ Thermoweld จากประเทศสหรัฐอเมริกา เป็นต้น
ซึ่งเป็นที่รู้จักกันดีในวงการอุตสาหกรรมไฟฟ้าแรงสูง ทั้งนี้ บริษัทฯ
มีรายได้จากการจำหน่ายสินค้าในกลุ่มนี้คิดเป็นสัดส่วนร้อยละ 23.34 และร้อยละ 23.90
ของรายได้จากการจำหน่ายสินค้ารวม ในปี 2553 และปี 2554 ตามลำดับ

สำหรับผลิตภัณฑ์หลักของสินค้าประเภทอุปกรณ์การป้องกันและควบคุมระบบสายส่งและสายจำหน่าย
ได้แก่

1.  อุปกรณ์ป้องกันและตัดต่อระบบไฟฟ้า

อุปกรณ์ป้องกันนั้นมีหน้าที่หลักในการป้องกันไฟฟ้าเกิน ไฟฟ้ากระชาก หรือไฟฟ้าลัดวงจร
อันเนื่องมาจากสาเหตุต่าง ๆ ที่อาจจะทำให้สายส่งไฟฟ้าหรือระบบที่เกี่ยวข้องกับสายส่งไฟฟ้า
รวมถึงอุปกรณ์เครื่องใช้ไฟฟ้าต่าง ๆ ได้รับความเสียหาย
ตัวอย่างสินค้าในกลุ่มอุปกรณ์ระบบป้องกันนี้ได้แก่ ฟิวส์ (Fuse) ประเภทต่าง ๆ
ซึ่งมีขนาดแรงดันและรูปแบบที่แตกต่างกันไปตามกำลังไฟฟ้า

สำหรับอุปกรณ์ตัดต่อระบบไฟฟ้านั้นมีหน้าที่เป็นสวิทซ์ในการตัดต่อกระแสไฟฟ้า
เพื่อควบคุมไฟฟ้าและระบบสายส่งไฟฟ้าในขณะที่ทำการซ่อมบำรุงหรือเพิ่มขยายระบบสายส่ง
ตัวอย่างสินค้าในกลุ่มอุปกรณ์ ตัดต่อนี้ได้แก่ สวิตซ์ตัดต่อ (Disconnecting switch)
โหลดเบรกสวิตซ์ (Load break switch) แก๊สสวิตซ์ (SF6 Gas Load break switch)
และแอร์เบรกสวิตซ์ (Air break switch)
ซึ่งมีหลายขนาดแตกต่างกันไปตามขนาดกำลังไฟฟ้าและวัตถุประสงค์ในการใช้งาน

สำหรับกลุ่มอุปกรณ์ที่ใช้ในการป้องกันและตัดต่อระบบสายส่งนี้ทางกลุ่มบริษัทมีการประกอบธุรกิจทั้งแบบซื้อมาขายไป
(Trading) และผลิตเพื่อจำหน่าย

2.  หม้อแปลงไฟฟ้าและอุปกรณ์ที่เกี่ยวข้อง

หม้อแปลงไฟฟ้ามีหน้าที่ปรับแรงดันไฟฟ้าให้เพิ่มขึ้นหรือลดลง
เพื่อให้แรงดันไฟฟ้าที่ส่งไปมีแรงดันที่สอดคล้องกับลักษณะการใช้งานเช่น
การใช้หม้อแปลงเพิ่มแรงดันไฟฟ้าให้สูงขึ้นจากเครื่องกำเนิดไฟฟ้า
เพื่อกระจายและส่งพลังงานไฟฟ้าด้วยระบบแรงดันสูงซึ่งจะช่วยลดการสูญเสียพลังงานในสายส่ง
และการใช้หม้อแปลงไฟฟ้าลดแรงดันให้ต่ำลง เพื่อจ่ายไฟฟ้าเข้าสู่โรงงานอุตสาหกรรม,
ศูนย์การค้า, โรงแรม หรือบ้านอยู่อาศัย

สำหรับหม้อแปลงไฟฟ้าและอุปกรณ์ที่เกี่ยวข้องนี้
กลุ่มบริษัทมีการประกอบธุรกิจโดยการซื้อมาขายไป(Trading)
โดยทางกลุ่มบริษัทเป็นผู้จัดจำหน่ายหม้อแปลงและอุปกรณ์ที่เกี่ยวข้องระดับกำลังตั้งแต่ 1
กิโลโวลท์แอมป์ (KVA) ขึ้นไป
ซึ่งใช้สำหรับระบบสายส่งไฟฟ้าและสถานีไฟฟ้าต้นทางหรือสถานีไฟฟ้าย่อย

3.  อุปกรณ์ระบบสายดินและระบบป้องกันฟ้าผ่า

อุปกรณ์ระบบสายดินมีหน้าที่ในการนำเอากระแสไฟฟ้าส่วนเกินลงสู่พื้นดิน
โดยผ่านอุปกรณ์ที่เกี่ยวข้องต่าง ๆ เช่น ตัวล่อฟ้า กราวด์รอด และอุปกรณ์เชื่อมต่อสายดิน เป็นต้น
เพื่อป้องกันอันตรายจากไฟฟ้ารั่ว ไฟฟ้าเกิน
หรือไฟกระชากจากสาเหตุฟ้าผ่าที่อาจจะก่อให้เกิดสัญญาณรบกวนเข้ามาในระบบไฟฟ้า
สำหรับในกรณีของสถานีไฟฟ้าย่อย อาคารหรือโรงงานอุตสาหกรรมนั้น
มักจะติดตั้งระบบสายล่อฟ้าร่วมกับระบบสายดินดังกล่าวเพื่อป้องกันอันตรายและผลกระทบอันเกิดจากฟ้าผ่าและไฟกระโชกด้วย

ทางกลุ่มบริษัทมีการประกอบธุรกิจกลุ่มอุปกรณ์ระบบสายดินและระบบป้องกันฟ้าผ่าโดยการผลิตเพื่อจำหน่ายภายใต้ตราสินค้า
“TOPWELD” และ “PIGMAN” ของกลุ่มบริษัท

ตัวอย่างกลุ่มอุปกรณ์ป้องกันและควบคุมระบบสายส่งและสายจำหน่าย

[]

[]

2. อุปกรณ์ประกอบระบบสายส่งและสายจำหน่าย

เป็นกลุ่มสายส่งและอุปกรณ์ (Cable & Accessories)
ซึ่งติดตั้งสำหรับสนับสนุนการทำงานของระบบส่งไฟฟ้า
โดยมีวัตถุประสงค์เพื่อทำหน้าที่ส่งผ่านกระแสไฟฟ้าไปยังจุดต่าง ๆ
ด้วยคุณภาพและแรงดันที่เหมาะสมกับระบบไฟฟ้าหรือผู้ใช้ไฟฟ้าที่ปลายทาง
โดยกลุ่มบริษัทเป็นผู้ผลิตและจัดจำหน่ายกลุ่มอุปกรณ์ประกอบระบบสายส่งภายใต้ตราสินค้า “GUNKUL”
“GK” “ZIMLUG” “PIGMAN” และ “ZIMTAP” ของกลุ่มบริษัท

นอกจากนี้ บริษัทยังเป็นตัวแทนจำหน่ายสินค้าจากประเทศต่าง ๆ เช่น ตราสินค้า TYCO
จากประเทศสหรัฐอเมริกา และตราสินค้า Thomas&Betts จากประเทศสหรัฐอเมริกา ทั้งนี้
บริษัทมีรายได้จากการจำหน่ายสินค้าในกลุ่มนี้คิดเป็นสัดส่วนร้อยละ 72.84 และร้อยละ 71.75
ของรายได้จากการจำหน่ายสินค้ารวม ในปี 2553 และ ปี 2554 ตามลำดับ

สำหรับผลิตภัณฑ์หลักของสินค้าประเภทอุปกรณ์ประกอบระบบสายส่งและสายจำหน่ายได้แก่

1.  อุปกรณ์สายไฟฟ้า

สายไฟฟ้า (Cable) ทำหน้าที่ส่งผ่านกระแสไฟฟ้าหรือสัญญาณไฟฟ้าไปยังจุดต่าง ๆ
ที่ปลายทางและนับเป็นส่วนประกอบหลักที่สำคัญที่สุดของระบบสายส่ง
สายไฟฟ้ามีหลากหลายประเภทขึ้นอยู่กับลักษณะการใช้งานหรือระดับแรงดันที่ต้องการใช้งานเป็นหลัก
เช่น สายไฟฟ้าที่ระดับแรงดันต่าง ๆ ตั้งแต่ 12 กิโลโวลท์ขึ้นไป ระบบสายอากาศ
ระบบสายเคเบิ้ลใต้ดินและระบบสายโทรศัพท์ เป็นต้น

สำหรับกลุ่มอุปกรณ์สายไฟฟ้านี้ กลุ่มบริษัทประกอบธุรกิจโดยการซื้อมาขายไป (Trading) ทั้งหมด
สินค้าของกลุ่มบริษัทจะเป็นสายไฟฟ้าแรงสูงชนิดต่าง ๆ
โดยกลุ่มบริษัทเป็นตัวแทนจำหน่ายสายไฟฟ้าและสายเคเบิ้ลคุณภาพสูงจากผู้ผลิตในประเทศและต่างประเทศ

2.  อุปกรณ์ส่วนประกอบเสาสาย

อุปกรณ์ในกลุ่มนี้ส่วนใหญ่เป็นอุปกรณ์ประกอบหรืออุปกรณ์สำหรับการติดตั้งร่วมกับเสาสายซึ่งทำหน้าที่แตกต่างกันในระบบสายส่งและสายจำหน่าย
เช่น ตัวจับยึดสาย (Preform) ประเภทต่าง ๆ ซึ่งทำหน้าที่ในการยึดสายไฟฟ้าเข้ากับอุปกรณ์อื่น
หรือฮาร์ดแวร์ต่าง ๆ (Hardware) เช่น น๊อต สกรู
และเหล็กฉากประเภทคุณภาพสูงสำหรับใช้ในการติดตั้งระบบไฟฟ้า และเคเบิลสเปเซอร์ (Cable
Spacer) ชนิดพลาสติกสำหรับทำหน้าที่แยกสายไฟฟ้าระหว่างเฟสไม่ให้สัมผัสกัน เป็นต้น
การใช้อุปกรณ์ส่วนประกอบเสาสายที่มีคุณภาพจะช่วยลดความเสี่ยงต่อการเกิดความเสียหายในระบบสายส่งและสายจำหน่ายซึ่งมีมูลค่าสูงและต้องการเสถียรภาพมาก
เช่น สายไฟฟ้าขาดหรือชำรุดเร็วกว่าปกติ สายไฟฟ้าเสียดสีกับกิ่งไม้จนเกิดไฟฟ้าลัดวงจร
หรือไฟฟ้ารั่ว เป็นต้น

สำหรับกลุ่มอุปกรณ์ส่วนประกอบสำหรับเสาสายนี้
กลุ่มบริษัทเป็นผู้ผลิตภายใต้ตราสินค้าของกลุ่มบริษัทเอง

3.  อุปกรณ์ต่อเชื่อมสายไฟฟ้า

เป็นกลุ่มอุปกรณ์ที่ทำหน้าที่ส่งผ่านกระแสไฟฟ้าจากขั้วต่อหนึ่งไปยังขั้วต่อหนึ่งหรือส่งผ่านจากขั้วต่อหนึ่งไปยังหลาย
ๆ ขั้วต่อ โดยรักษาคุณภาพและแรงดันของไฟฟ้าให้สูญเสียน้อยที่สุด
เพื่อต่อเชื่อมสายไฟฟ้าเข้าด้วยกันหรือต่อเชื่อมสายไฟฟ้าเข้ากับอุปกรณ์อื่นๆ เช่น
เชื่อมสายไฟฟ้าเข้ากับขั้วไฟฟ้าของเครื่องจักรหรือขั้วไฟฟ้าของแหล่งกำเนิดไฟฟ้า
หรือต่อเชื่อมสายไฟฟ้าเพื่อแยกสายไฟฟ้าสำหรับจำหน่ายไฟฟ้า เป็นต้น
อุปกรณ์ต่อเชื่อมสายไฟฟ้านี้มีความหลากหลายทั้งประเภทและขนาดขึ้นอยู่กับการใช้งานและระดับแรงดันที่ใช้งาน
อุปกรณ์ในกลุ่มนี้ได้แก่ อุปกรณ์ประเภทคอนเน็คเตอร์ (Connector) เช่น
ข้อต่อสายไฟฟ้าและขั้วต่อหางปลาชนิดต่าง ๆ, อุปกรณ์หัวสายเคเบิล (Cable Termination)
และชุดเชื่อมต่อสายเคเบิล (Cable Splicing) กล่องและท่อเชื่อมสายไฟ
และแคล็มป์เชื่อมสายไฟ เป็นต้น

สำหรับกลุ่มอุปกรณ์ต่อเชื่อมสายไฟฟ้านี้
กลุ่มบริษัทมีการประกอบธุรกิจโดยนำเข้าหรือซื้อมาเพื่อจำหน่าย
และมีในบางอุปกรณ์ที่บริษัทเป็นผู้ผลิตและจัดจำหน่ายเองภายใต้ตราสินค้าของบริษัท

4.  ลูกถ้วยไฟฟ้า

ลูกถ้วยไฟฟ้า (Insulator)
เป็นอุปกรณ์ที่ทำหน้าที่เป็นฉนวนช่วยป้องกันการไหลของกระแสไฟฟ้าผ่านเสาไฟฟ้าลงสู่พื้นดินในระบบการส่งไฟฟ้าและระบบจำหน่ายไฟฟ้า
ซึ่งหากปริมาณกระแสไฟฟ้ามีการรั่วและไหลลงสู่พื้นดินจำนวนมากอุปกรณ์ป้องกันที่ติดตั้งในระบบจำหน่ายก็จะตัดวงจรออก
ทำให้การจ่ายไฟหยุดชะงักได้
การประกอบธุรกิจลูกถ้วยไฟฟ้าของกลุ่มบริษัทจะเป็นการซื้อมาเพื่อจำหน่ายทั้งหมด

ตัวอย่างกลุ่มอุปกรณ์ประกอบระบบสายส่งและสายจำหน่าย

[][][][]

3. กลุ่มอุปกรณ์และเครื่องมือ

เป็นกลุ่มอุปกรณ์และเครื่องมือทั่วไปที่ใช้ในการติดตั้งและตรวจสอบระบบวิศวกรรมไฟฟ้าต่าง ๆ เช่น
เครื่องมือช่างและเครื่องมือป้องกันสำหรับวิศวกรหรือช่างเทคนิค เครื่องมือวัดและทดสอบระบบไฟฟ้า
และเครื่องมือวิเคราะห์สัญญาณระบบไฟฟ้า
ซึ่งสำหรับสินค้าในกลุ่มนี้ส่วนใหญ่กลุ่มบริษัทเป็นผู้นำเข้าเพื่อจำหน่าย
โดยมีสินค้าที่จัดจำหน่ายหลากหลายครอบคลุมสำหรับทุกกลุ่มอุตสาหกรรมที่เกี่ยวข้องกับระบบไฟฟ้า
ภายใต้ตราสินค้าที่มีคุณภาพซึ่งเป็นที่รู้จักกันดีในวงการอุตสาหกรรมไฟฟ้า เช่น ตราสินค้า IZUMI
จากประเทศญี่ปุ่น ตราสินค้า DILO จากประเทศเยอรมัน และ ตราสินค้า SensorLink
จากประเทศสหรัฐอเมริกา เป็นต้น ทั้งนี้
บริษัทมีรายได้จากการจำหน่ายสินค้าในกลุ่มนี้คิดเป็นสัดส่วนร้อยละ 1.85 และร้อยละ 2.27
ของรายได้จากการจำหน่ายสินค้ารวม ในปี 2553 และปี 2554 ตามลำดับ

สำหรับผลิตภัณฑ์หลักของกลุ่มอุปกรณ์และเครื่องมือได้แก่

1.  อุปกรณ์เพื่อความปลอดภัยและเครื่องมือทั่วไป

เป็นอุปกรณ์เครื่องมือพื้นฐานที่ใช้ในการปฎิบัติงานเพื่อป้องกันความปลอดภัยให้แก่ผู้ปฏิบัติงานและเป็นเครื่องมือช่วยในการทำงานสำหรับบุคลากรที่กำลังปฎิบัติงานด้านการติดตั้งและซ่อมบำรุงระบบไฟฟ้าหรือใช้ในการทำงานในโรงงานทั่วไป
อุปกรณ์เพื่อความปลอดภัยสำหรับผู้ปฎิบัติงานทั้งในสภาพดับไฟทำงานและทำงานขณะจ่ายไฟนั้นมีหลายชนิด
เช่น เข็มขัดนิรภัย ถุงมือยางกันไฟฟ้า ถุงมืออุตสาหกรรม หมวกนิรภัย เป็นต้น

สำหรับกลุ่มอุปกรณ์เครื่องมือทั่วไปนั้นส่วนใหญ่อุปกรณ์เครื่องมือช่าง
มีหน้าที่หลักในการเป็นเครื่องมือช่วยอำนวยความสะดวกหรือเครื่องมือที่ช่วยผ่อนแรงในงานที่เกี่ยวข้องกับระบบไฟฟ้า
ประกอบไปด้วยอุปกรณ์เครื่องมือช่างประเภทต่าง ๆ เช่น คีมล็อกชนิดต่าง ๆ
เครื่องมืออัตโนมัติสำหรับงานช่าง ชุดอุปกรณ์ปั๊มลม เป็นต้น

กลุ่มอุปกรณ์เพื่อความปลอดภัยและเครื่องมือทั่วไปนั้นส่วนใหญ่จะเป็นอุปกรณ์ที่กลุ่มบริษัทเป็นผู้นำเข้ามาเพื่อจัดจำหน่าย
และมีอุปกรณ์บางส่วนที่ผลิตโดยกลุ่มบริษัทเอง เช่น เครื่องมือต่อสายลงดิน (Short Circuit
Earthing Set)
สำหรับระบบไฟฟ้าแรงสูงเพื่อช่วยเพิ่มความปลอดภัยให้แก่ผู้ปฏิบัติงานในขณะทำงาน เป็นต้น

2.  อุปกรณ์เครื่องมือวัดและทดสอบ

เป็นกลุ่มอุปกรณ์ที่ใช้ในการตรวจสอบระบบไฟฟ้าและระบบที่เกี่ยวข้องกับระบบไฟฟ้าทั้งหมด
เพื่อหาจุดผิดปกติที่เกิดขึ้น หรือเป็นการวัดเพื่อยืนยันการปฏิบัติงานของระบบไฟฟ้าหรืออุปกรณ์ไฟฟ้านั้น
ๆ ว่ายังคงมีประสิทธิภาพเพียงพอในการปฏิบัติงาน
ซึ่งอุปกรณ์ดังกล่าวนี้สามารถแบ่งได้หลายประเภทตามลักษณะการใช้งานและตามกำลังไฟฟ้าที่ทำการตรวจสอบเช่น
เครื่องมือวัดและทดสอบสำหรับวัดค่าแรงดันไฟฟ้าหรือกระแสไฟฟ้าที่ระดับต่าง ๆ ซึ่งติดตั้งในตู้ควบคุม
หรืออุปกรณ์วิเคราะห์แรงดันและกระแสไฟฟ้าสำหรับโรงงานอุตสาหกรรมและสถานีไฟฟ้าต่าง ๆ
เป็นต้น

สำหรับกลุ่มอุปกรณ์เครื่องมือวัดและทดสอบ
กลุ่มบริษัทเป็นผู้นำเข้าสินค้าจากต่างประเทศมาเพื่อจัดจำหน่ายทั้งหมด

ตัวอย่างอุปกรณ์เพื่อความปลอดภัยและเครื่องมือทั่วไป

[]

[]

[]

4. กลุ่มอุปกรณ์โคมไฟถนน

โคมไฟถนนของกลุ่มบริษัทเป็นโคมไฟถนนที่ใช้สำหรับให้แสงสว่างในบริเวณถนนในชุมชน ทางเดิน
หรือตรอกซอยต่าง ๆ ส่วนประกอบสำคัญของโคมไฟถนน ได้แก่ ตัวโคมไฟ เสาสำหรับโคมไฟถนน
และอุปกรณ์สำหรับเปิดปิดไฟอัตโนมัติ เช่น โฟโต้สวิทซ์ และรีเลย์

กลุ่มบริษัทประกอบธุรกิจเป็นผู้ผลิตและจำหน่ายโคมไฟถนนและอุปกรณ์ส่วนประกอบต่าง ๆ เช่น
สวิตซ์ควบคุมพลังแสง (Photo Control Switch) และรีเลย์ควบคุมไฟถนน (Street
Lighting Control Relay) เพื่อนำมาประกอบร่วมกับเสาไฟฟ้า
โดยมีหน่วยงานราชการและรัฐวิสาหกิจ เป็นกลุ่มลูกค้าหลัก

สำหรับกลุ่มอุปกรณ์โคมไฟถนน กลุ่มบริษัทประกอบธุรกิจเป็นผู้ผลิตและจัดจำหน่ายในนามตรา GK หรือ
Gunkul ของบริษัทเอง ทั้งนี้ บริษัทมีรายได้จากการจำหน่ายสินค้าในกลุ่มนี้คิดเป็นสัดส่วนร้อยละ
1.97 และร้อยละ 2.09 ของรายได้จากการจำหน่ายสินค้ารวม ในปี 2553 และปี 2554
ตามลำดับ

ตัวอย่างกลุ่มอุปกรณ์โคมไฟถนน

[]

[]

5. กลุ่มอุปกรณ์ระบบพลังงานทดแทน

กลุ่มบริษัทเริ่มต้นธุรกิจเกี่ยวกับพลังงานทดแทนจากการศึกษาโครงการโคมไฟถนนที่ทำงานด้วยพลังงานแสงอาทิตย์
(Solar Cell) ในช่วงปี 2551
จากนั้นด้วยวิสัยทัศน์อันกว้างไกลของผู้บริหารที่เล็งเห็นถึงความต้องการด้านพลังงานทั้งในประเทศและภูมิภาคใกล้เคียงซึ่งแนวโน้มเพิ่มสูงขึ้นอย่างต่อเนื่อง
บริษัทจึงได้ก่อตั้งแผนกพัฒนาธุรกิจและโครงการพิเศษขึ้น
เพื่อทำหน้าที่ศึกษาความเป็นไปได้ของรูปแบบพลังงานทดแทนที่เหมาะสมในแต่ละพื้นที่ เช่น
พลังงานแสงอาทิตย์, พลังงานลม, พลังงานน้ำ และพลังงานชีวมวล เป็นต้น

อุปกรณ์ระบบพลังงานทดแทนที่กลุ่มบริษัทมีการจำหน่ายในช่วงที่ผ่านมาประกอบด้วย

[]กังหันลม (Wind Turbind)

  การใช้กังหันลมเพื่อผลิตไฟฟ้านั้น
  จะใช้พลังงานจากลมทำให้ใบพัดของกังหันเกิดการหมุนและเปลี่ยนรูปไปเป็นพลังงานไฟฟ้าโดยเครื่องกำเนิดไฟฟ้าที่เชื่อมต่ออยู่กับแกนหมุนของกังหันลม
  โดยปริมาณไฟฟ้าที่ผลิตได้จะขึ้นอยู่กับความเร็วของลม ความยาวของใบพัด
  และสถานที่ติดตั้งกังหันลม สำหรับส่วนประกอบที่สำคัญของชุดกังหันลม ได้แก่

1.  ใบพัด (Rotor)

2.  เพลาแกนหมุน (Speed shaft)

3.  เกียร์ (Gearbox)

4.  เครื่องกำเนิดไฟฟ้า (Generator)

5.  อุปกรณ์ควบคุม (Controller)

6.  อุปกรณ์วัดและควบคุมทิศทางลม (Yaw System)

7.  ระบบเบรก (Break)

8.  หอคอย (Tower)

ในปี 2551
บริษัทเข้าสู่ธุรกิจเกี่ยวกับการผลิตไฟฟ้าจากพลังงานลมโดยจำหน่ายชุดกังหันลมให้แก่การไฟฟ้าฝ่ายผลิตแห่งประเทศไทยเพื่อนำไปติดตั้งที่โรงไฟฟ้ากังหันลมขนาด
2.5 เมกกะวัตต์ ตั้งอยู่ที่อ่างพักน้ำตอนบน อำเภอลำตะคอง จังหวัดนครราชสีมา
ซึ่งโรงไฟฟ้าดังกล่าวนี้ทางภาครัฐมีโครงการที่จะพัฒนาให้เป็นฟาร์มกังหันลมที่ใหญ่ที่สุดในประเทศไทย
โดยบริษัทได้รับความไว้วางใจจากการไฟฟ้าฝ่ายผลิตแห่งประเทศไทยให้เป็นทั้งผู้ดำเนินการจัดหาชุดอุปกรณ์กังหันลม
รวมถึงเป็นที่ปรึกษาในการตรวจสอบการติดตั้งตลอดจนการซ่อมบำรุง นอกจากนี้ ในปี 2552
บริษัทยังได้รับการแต่งตั้งจากบริษัท Shanghai Electric Wind Power Equipment Co.,
Ltd. ให้เป็นตัวแทนจำหน่ายกังหันลมผลิตไฟฟ้าแต่เพียงผู้เดียวในประเทศไทย, สหภาพพม่า
และสาธารณรัฐประชาชนลาว ทั้งนี้ บริษัทมีรายได้จากการจำหน่ายชุดกังหันลมคิดเป็นจำนวนเงิน
91.93 ล้านบาท ในปี 2551 สำหรับในปี 2552-2554 บริษัทฯ
ไม่มีการจำหน่ายสินค้าในกลุ่มดังกล่าวแต่อย่างใด

ตัวอย่างกังหันลม

[][][][]

โคมไฟถนนพลังงานแสงอาทิตย์ (Solar Cell)

เป็นโคมไฟถนนซึ่งใช้กระแสไฟฟ้าที่ผลิตโดยเซลล์แสงอาทิตย์ (Solar Cell)
ซึ่งเป็นอุปกรณ์สำหรับเปลี่ยนพลังงานแสงอาทิตย์เป็นพลังงานไฟฟ้าและเก็บพลังสะสมไว้ในแบตเตอรี่
และจ่ายพลังงานไฟฟ้าเป็นแสงสว่างให้กับหลอดไฟในตอนกลางคืน
โคมไฟถนนพลังงานแสงอาทิตย์นี้สามารถเปิดปิดได้เองอัตโนมัติโดยจะเปิดในเวลากลางคืนและปิดในเวลากลางวันเพื่อประหยัดพลังงาน

ตัวอย่างโคมไฟถนนพลังงานแสงอาทิตย์

[][]

ทั้งนี้ นอกจากกังหันลมและโคมไฟถนนพลังงานแสงอาทิตย์แล้ว ในการจัดหา
และจำหน่ายอุปกรณ์พลังงานทดแทน
กลุ่มบริษัทยังอยู่ระหว่างการศึกษาความเป็นไปได้ของธุรกิจที่เกี่ยวข้องกับพลังงานทดแทนอื่น ๆ
อีกด้วย
โดยจะมุ่งเน้นที่การประกอบธุรกิจในลักษณะของการเป็นตัวแทนจำหน่ายหรือเป็นผู้จัดหาผลิตภัณฑ์คุณภาพสูง
พร้อมทั้งดำเนินการก่อสร้างและให้คำปรึกษาที่เกี่ยวกับระบบพลังงานทดแทนเป็นหลัก โดยในปี 2554
ได้ริเริ่มพัฒนา Home Solar System
ซึ่งเป็นการใช้โซล่าเซลรับพลังงานแสงอาทิตย์ในตอนกลางวันและเก็บไว้ในแบตเตอรี่ก่อนจ่ายให้กับอินเวอร์เตอร์เพื่อแปลงเป็นไฟบ้านจ่ายร่วมกับไฟฟ้าจากทางการไฟฟ้า
โดยจุดประสงค์เพื่อลดจำนวนหน่วยค่าไฟฟ้าจากการไฟฟ้าโดยใช้ไฟฟ้าโซล่าเซลมาจ่ายทดแทน

การตลาดและภาวะการแข่งขัน

กลยุทธ์การแข่งขัน

กลุ่มบริษัทกำหนดกลยุทธ์หลักในการดำเนินธุรกิจสำหรับธุรกิจผลิต จัดหา
และจำหน่ายอุปกรณ์สำหรับระบบไฟฟ้าและระบบพลังงานทดแทน
เพื่อให้ประสบความสำเร็จในการดำเนินธุรกิจ และมีการเติบโตของผลการดำเนินงาน ดังนี้

1.  คุณภาพและมาตรฐานของสินค้าและบริการ

ด้วยตระหนักถึงความสำคัญของการเป็นส่วนหนึ่งของระบบพลังงานไฟฟ้าซึ่งนับเป็นโครงสร้างพื้นฐานอันสำคัญของประเทศเป็นอย่างดี
บริษัทจึงให้ความสำคัญต่อคุณภาพของทุก ๆ ผลิตภัณฑ์ที่จำหน่ายให้แก่ลูกค้า
ทั้งสินค้าที่ผลิตจากโรงงานของกลุ่มบริษัทและสินค้าที่บริษัทคัดสรรจากผู้ผลิตที่มีคุณภาพมาตรฐานทั้งในและต่างประเทศ
โดยเริ่มตั้งแต่การตรวจสอบคุณภาพวัตถุดิบหรือสินค้า เช่น
การตรวจสอบคุณลักษณะภายนอกและใบรับรองคุณสมบัติ, การตรวจสอบคุณภาพระหว่างการผลิต เช่น
การตรวจสอบความแม่นยำของการตัด พับ เจาะด้วยจิ๊กทดสอบ (Inspection Jig),
การตรวจสอบคุณภาพสินค้าสำเร็จรูป เช่น การทดสอบการแรงดึงของอุปกรณ์แยกสายไฟ (Cable
spacer) ด้วยตุ้มถ่วงน้ำหนักเป็นระยะเวลา 90
วันหรือทดสอบความทนต่อแรงดันไฟฟ้าของอุปกรณ์ล่อฟ้าและอื่น ๆ เป็นต้น
เพื่อให้ลูกค้าของบริษัทมั่นใจได้ว่า สินค้าทุกชิ้นที่ซื้อจากกลุ่มบริษัทเป็นสินค้าที่มีคุณภาพ
โดยโรงงานของกลุ่มบริษัทได้รับการรับรองระบบบริหารงานคุณภาพตามมาตรฐาน ISO 9001:2008
จากสถาบันต่าง ๆ ทั้งในและต่างประเทศ

ผลิตภัณฑ์ของบริษัท อันได้แก่ รีเลย์ควบคุมไฟถนน (Street lighting control relay)
ตู้ควบคุมเครื่องวัด (Meter Cabinet) อุปกรณ์สายล่อฟ้า (Surge arrester)
ฟิวส์คัทเอาท์(Fuse cutout) ฟิวส์ลิ้งค์(Fuse links) ฟิวส์ทนกระแสแรงสูง (HRC fuses)
โหลดเบรกสวิตซ์ (Load Break Switch) ตัวยึดจับสาย (Preformed) เคเบิลสเปเซอร์
(Cable Spacer) อุปกรณ์เชื่อมต่อ (Connectors)
ได้รับการจดทะเบียนผลิตภัณฑ์กับสำนักงานมาตรฐานผลิตภัณฑ์อุตสาหกรรม
สำหรับผลิตภัณฑ์โคมไฟถนนชนิดหลอดฟลูออเรสเซนท์ (Street lighting) ของบริษัทนั้น
ได้รับการรับรองคุณภาพมาตรฐานอุตสาหกรรม (มอก.)
อันเป็นเครื่องยืนยันถึงคุณภาพมาตรฐานของผลิตภัณฑ์ของบริษัทได้เป็นอย่างดี อนึ่ง
การที่โรงงานและผลิตภัณฑ์ของบริษัทได้รับการรับรองมาตรฐานต่าง ๆ ดังกล่าว
ส่งผลให้กลุ่มบริษัทได้รับความไว้วางใจจากลูกค้า
และมีคุณสมบัติที่จะเป็นคู่สัญญาในการขายสินค้าให้กับกลุ่มลูกค้าภาคราชการได้

บริษัทมีการลงทุนในเครื่องจักรและอุปกรณ์รวมถึงเทคโนโลยีในการผลิตและทดสอบสินค้าให้มีคุณภาพและความทันสมัยอย่างต่อเนื่อง
เช่น การใช้แขนจักรกล (Robot) ในสายการผลิต
การใช้เครื่องเจาะที่ควบคุมด้วยระบบคอมพิวเตอร์ (Computer Numerical Control:CNC)
การใช้เครื่องเจียรอัตโนมัติ (Grinding Machine)
และการใช้โปรแกรมคอมพิวเตอร์ในการออกแบบผลิตภัณฑ์ เป็นต้น
ซึ่งการที่บริษัทมีโรงงานผลิตเป็นของตนเองนั้นส่งผลให้บริษัทสามารถควบคุมคุณภาพของสินค้าให้อยู่ในมาตรฐานที่ต้องการได้อย่างสม่ำเสมอ
นอกจากนี้ บริษัทยังได้ลงทุนสร้างห้องทดสอบระบบไฟฟ้าแรงสูง เพื่อใช้ทดสอบอุปกรณ์ล่อฟ้าของบริษัท
ซึ่งห้องทดสอบดังกล่าวนี้ได้รับการยอมรับจากลูกค้าของบริษัทเป็นอย่างมากโดยเฉพาะลูกค้าภาคราชการ
โดยที่ผ่านมากลุ่มบริษัทก็ได้ให้ความร่วมมือเป็นอย่างดีในการให้หน่วยงานต่าง ๆ
ใช้ห้องทดสอบของบริษัทในการทดสอบสินค้าที่จะนำมาใช้ในโครงการต่าง ๆ ของภาครัฐ
ซึ่งเป็นเครื่องยื่นยันถึงความเชื่อมั่นของลูกค้าที่มีต่อระบบทดสอบคุณภาพสินค้าของกลุ่มบริษัทได้เป็นอย่างดี
ทั้งยังแสดงถึงความไว้วางใจและการมีความสัมพันธ์อันดีระหว่างลูกค้าและกลุ่มบริษัทอีกด้วย

นอกจากการลงทุนในเครื่องจักรและอุปกรณ์รวมถึงเทคโนโลยีดังกล่าวแล้ว
บริษัทยังได้นำระบบเทคโนโลยีสารสนเทศตามวิธีการบริหาร ERP (Enterprise Resources
Planning) มาใช้เพื่อบูรณาการและเชื่อมโยงระบบงานหลักของบริษัทเข้าด้วยกัน เช่น
การบริหารงานผลิต, การจัดซื้อจัดจ้าง, การตลาดและการขาย รวมถึงหน่วยงานสนับสนุนต่าง ๆ
ให้มีฐานข้อมูลที่ทันต่อเวลา (Real Time) เพื่อใช้ในการตัดสินใจของแผนกต่าง ๆ
ประกอบกับการนำระบบ Key Performance Indicators (KPIs) และ Balance Score
Card (BSC) มาใช้ในการประเมินผลการทำงาน
เพื่อให้มั่นใจว่ากระบวนการทำงานในทุกขั้นตอนของบริษัทพร้อมที่จะสร้างสรรค์ผลิตภัณฑ์คุณภาพให้แก่ลูกค้า

2.  ความหลากหลายและครบถ้วนของประเภทสินค้า

จากประสบการณ์อันยาวนานในธุรกิจมากว่า 25 ปี
ประกอบกับการใส่ใจในทุกความต้องการของลูกค้าและความมุ่งมั่นในการพัฒนาธุรกิจอย่างต่อเนื่อง
ส่งผลให้ปัจจุบัน บริษัทสามารถก้าวขึ้นสู่ความเป็นผู้นำในด้านของการเป็น “One Stop Shopping”
หรือ “ห้างสรรพสินค้า” สำหรับอุปกรณ์ระบบไฟฟ้า ซึ่งมีสินค้าที่หลากหลายและครบถ้วนกว่า 5,000
รายการไว้ตอบสนองความต้องการของลูกค้าทุกกลุ่ม
โดยครอบคลุมอยู่ในทุกขั้นตอนของระบบการจ่ายไฟฟ้าตั้งแต่โรงผลิตไฟฟ้าไปจนถึงผู้ใช้ไฟฟ้า
ทั้งในลักษณะอุปกรณ์เพื่อใช้ประกอบและติดตั้ง,
อุปกรณ์และเครื่องมือเพื่อใช้ในการควบคุมและตรวจวัด
ตลอดจนอุปกรณ์ป้องกันความเสียหายอันอาจจะเกิดขึ้นได้ต่อระบบไฟฟ้าทั้งภายในและภายนอกอาคารที่เกิดจากความผิดพลาดของระบบไฟฟ้าหรือจากภัยธรรมชาติ
ซึ่งบริษัทเชื่อว่าความหลากหลายและครบถ้วนของประเภทสินค้าดังกล่าวประกอบกับการให้บริการหลังการขายของบริษัท
เป็นปัจจัยที่ช่วยให้กลุ่มบริษัทมีโอกาสในการเข้าร่วมเสนอราคาในหลายโครงการทั้งของภาครัฐและภาคเอกชน
รวมถึงสามารถตอบสนองความต้องการของลูกค้าขนาดกลางและรายย่อยเช่น ร้านค้าส่ง, ร้าค้าปลีก
หรือผู้ประกอบการรับเหมารายย่อยได้อย่างครบถ้วน

3.  การมีโรงงานผลิตเป็นของกลุ่มบริษัทเอง

จากประสบการณ์อันยาวนานในธุรกิจนำเข้าเพื่อจำหน่ายตั้งแต่ปี 2525
บริษัทได้เล็งเห็นถึงความสำคัญของการปรับตัวเพื่อรองรับความต้องการการใช้งานในอุปกรณ์ระบบไฟฟ้าที่หลากหลายมากขึ้น
บริษัทจึงตัดสินใจลงทุนสร้างโรงงานและสายการผลิตของบริษัทขึ้นในปี 2535
โดยในช่วงแรกมีวัตถุประสงค์เพื่อสร้างความมั่นคงในด้านการจัดหาสินค้าและควบคุมต้นทุนของบริษัท
โดยหน่วยงานวิจัยและพัฒนาจะทำหน้าที่ในการศึกษาและประเมินความเป็นไปได้ในการตั้งสายการผลิตชิ้นงานที่มีปริมาณการใช้เป็นจำนวนมากหรือสายการผลิตสินค้าที่บริษัทเล็งเห็นถึงโอกาสในการเติบโต
และทำการเปรียบเทียบต้นทุนในการผลิตกับการจัดหาจากผู้ประกอบการรายอื่นซึ่งต้องเสียค่าใช้จ่ายในการจัดหาและค่าขนส่ง
ส่งผลให้บริษัทสามารถลดต้นทุนในการจัดหาชิ้นงานหรือสินค้าบางประเภทได้
นอกจากนี้การมีสายการผลิตเป็นของตนเองยังทำให้บริษัทสามารถควบคุมคุณภาพและระยะเวลาในการผลิต
ซึ่งลดปัญหาการจัดหาสินค้ามาส่งมอบให้แก่ลูกค้าไม่ทันตามความต้องการ
และยังเป็นการเพิ่มประสิทธิภาพในการตอบสนองความต้องการของสินค้าให้ได้หลากหลายและครบถ้วนมากขึ้น
เนื่องจากบริษัทสามารถปรับเปลี่ยนสายการผลิตเพื่อรองรับคำสั่งซื้อของลูกค้าแต่ละรายได้
การมีโรงงานผลิตเป็นของกลุ่มบริษัทเองจึงเป็นปัจจัยหนึ่งที่ทำให้บริษัทสามารถดำเนินธุรกิจในแบบของ
“One Stop Shopping”
ที่สามารถจัดหาและส่งมอบสินค้าให้แก่ลูกค้าได้ตรงตามความต้องการและระยะเวลาที่กำหนด

4.  การให้บริการที่ดีและการส่งมอบที่ตรงเวลา

นอกจากสินค้าที่มีคุณภาพและมีความหลากหลายเพื่อให้สามารถตอบสนองต่อความต้องการของลูกค้าให้ได้ครบถ้วนมากที่สุดแล้ว
บริษัทยังให้ความสำคัญต่อการจัดส่งสินค้าให้ตรงตามกำหนดเวลาเพื่อไม่ให้กระทบต่อแผนงานของลูกค้า
รวมถึงให้ความสำคัญต่อการบริการทั้งก่อนและหลังการขายเป็นอย่างยิ่ง โดยบริษัทได้นำระบบ ERP
(Enterprise Resources Planning) เข้ามาใช้ในการบริหารคลังสินค้าและการขนส่งสินค้า
ส่งผลให้บริษัทสามารถตรวจสอบและจัดเตรียมสินค้าเพื่อรองรับการสั่งซื้อของลูกค้าได้ตลอดเวลาพร้อมกับการจัดส่งที่รวดเร็ว
นอกจากนี้บริษัทยังได้จัดเตรียมทีมงานวิศวกรผู้เชี่ยวชาญไว้คอยให้คำปรึกษาและพัฒนาสินค้าร่วมกับลูกค้าเพื่อให้ลูกค้าได้ผลิตภัณฑ์ที่ตรงตามความต้องการของลูกค้าแต่ละราย
รวมถึงมีบริการให้คำปรึกษาภายหลังจากการนำผลิตภัณฑ์ของบริษัทไปใช้และบริการตรวจสอบการใช้งานของสินค้า
เพื่อสร้างความมั่นใจให้กับการใช้สินค้าของบริษัทและเป็นการสร้างความสัมพันธ์ที่ดีกับลูกค้า
นอกจากนี้
บริษัทยังมีนโยบายให้ฝ่ายการตลาดและการขายของบริษัททำหน้าที่ติดต่อกับลูกค้าอย่างสม่ำเสมอเพื่อรับฟังปัญหา,
ข้อเสนอแนะ รวมถึงรับฟังถึงแนวโน้มความต้องการสินค้าในตลาด
ซึ่งจะเป็นฐานข้อมูลในการวางแผนกลยุทธ์ทางการตลาดของบริษัทต่อไป

5.  การพัฒนาผลิตภัณฑ์

เพื่อตอบสนองความต้องการของลูกค้าให้ได้ตรงตามความต้องการมากที่สุดภายใต้ต้นทุนที่คุ้มค่าที่สุด
บริษัทให้ความสำคัญในการพัฒนาผลิตภัณฑ์ทั้งเพื่อทดแทนการนำเข้าจากต่างประเทศซึ่งทำให้ต้นทุนโครงการของลูกค้าเพิ่มสูงรวมทั้งอาจมีคุณสมบัติที่ไม่ตรงตามวัตถุประสงค์ที่แท้จริงของลูกค้า
และเพื่อทำการปรับปรุงพัฒนาเทคโนโลยีเพื่อให้สอดคล้องกับวัตถุประสงค์ในการใช้งานที่แตกต่างกันของลูกค้าแต่ละราย
อาทิ การจัดตั้งสายการผลิตอุปกรณ์ตัดต่อไฟ (SF6 Gas Load break switch)
ขึ้นเพื่อทดแทนการนำเข้าจากต่างประเทศ
หรือการร่วมกันพัฒนาปรับปรุงประสิทธิภาพอุปกรณ์ประกอบระบบสายส่งและสายจำหน่ายสามารถใช้งานได้ตรงตามความต้องการของลูกค้ามากขึ้น
เป็นต้น (ดูรายละเอียดใน เรื่องการวิจัยและพัฒนา)

ทั้งนี้ การพัฒนาผลิตภัณฑ์ใหม่นั้น
นอกเหนือจากเป็นการสร้างโอกาสในการขยายตัวเพิ่มขึ้นของรายได้ของกลุ่มบริษัทแล้ว
ยังถือเป็นการสร้างความสัมพันธ์อันดีต่อลูกค้าในการศึกษาและพัฒนาผลิตภัณฑ์ร่วมกันซึ่งจะส่งผลต่อความไว้วางใจและการดำเนินธุรกิจร่วมกันอย่างต่อเนื่องในอนาคตอีกด้วย

6.  การขยายฐานลูกค้าไปยังตลาดต่างประเทศ

เนื่องจากระบบไฟฟ้าถือเป็นระบบสาธารณูปโภคพื้นฐานของทุกประเทศ
ซึ่งมีแนวโน้มการเติบโตตามการขยายตัวทางเศรษฐกิจและจำนวนประชากร
ดังนั้นกลุ่มบริษัทจึงเล็งเห็นโอกาสในการดำเนินธุรกิจในกลุ่มประเทศที่อยู่ระหว่างการพัฒนา
โดยเฉพาะพื้นที่แถบใกล้เคียงที่มีระบบไฟฟ้าใกล้เคียงกับประเทศไทย เช่น สหภาพพม่า
สาธารณรัฐประชาธิปไตยประชาชนลาว มาเลเซีย สาธารณรัฐสังคมนิยมเวียดนาม ออสเตรเลีย
และกัมพูชา โดยกลุ่มบริษัทเริ่มมีการจำหน่ายสินค้าไปยังประเทศในแถบใกล้เคียงตั้งแต่ปี 2543
และมีการจัดตั้งฝ่ายการขายต่างประเทศขึ้นเพื่อทำหน้าที่รับผิดชอบโดยตรงในการขยายฐานลูกค้าในต่างประเทศ
โดยบริษัทอาศัยพันธมิตรทางการค้าที่อยู่ในประเทศต่าง ๆ
ในการให้ข้อมูลความต้องการสินค้าและทำการตลาดให้แก่บริษัท ปัจจุบัน
บริษัทมีสัดส่วนรายได้จากการจำหน่ายสินค้าไปยังต่างประเทศประมาณร้อยละ 30 - 50
ของรายได้จากการขาย
ซึ่งบริษัทเชื่อว่าการขยายฐานลูกค้าไปยังต่างประเทศของบริษัทจะเป็นอีกปัจจัยหนึ่งที่ช่วยให้บริษัทมีการเติบโตของยอดขายได้อย่างต่อเนื่องต่อไป

ลักษณะของลูกค้าและกลุ่มลูกค้าเป้าหมาย

ลูกค้าของบริษัทสำหรับธุรกิจผลิต จัดหาและจำหน่ายอุปกรณ์สำหรับระบบไฟฟ้าและพลังงานทดแทน
สามารถแบ่งออกได้เป็น 3 กลุ่ม ได้แก่

-   กลุ่มลูกค้าภาครัฐ ได้แก่ กลุ่มลูกค้าที่เป็นหน่วยงานราชการและรัฐวิสาหกิจต่างๆ
    ทั้งในกรุงเทพฯ และต่างจังหวัด เช่น การไฟฟ้าฝ่ายผลิตแห่งประเทศไทย,
    การไฟฟ้านครหลวง และการไฟฟ้าส่วนภูมิภาคประมาณ 300 แห่งทั่วประเทศไทย,
    การท่าเรือแห่งประเทศไทย, กระทรวงพลังงาน, บริษัท ทีโอที จำกัด (มหาชน) และบริษัท
    กสท. โทรคมนาคม จำกัด (มหาชน) เป็นต้น ซึ่งในการขายสินค้าให้แก่ลูกค้ากลุ่มนี้
    กลุ่มบริษัทจะต้องขึ้นทะเบียนผู้ขายกับหน่วยงานราชการเพื่อแสดงตนว่าเป็นบริษัทที่มีคุณสมบัติถูกต้องและเพียงพอ
    สำหรับสินค้าที่จะเสนอขายต่อทางราชการก็จะต้องมีคุณสมบัติตามที่กำหนด เช่น
    ต้องมีการจดทะเบียนมาตรฐานอุตสาหกรรม (มอก.)
    หรือโรงงานที่ผลิตต้องได้รับการรับรองระบบควบคุมคุณภาพตามมาตรฐาน ISO 9001 เป็นต้น
    นอกจากนี้สินค้าที่ผลิตจากโรงงานส่วนใหญ่จะผ่านการทดสอบจากสถาบันที่ได้มาตรฐานทั้งในและต่างประเทศ

-   กลุ่มลูกค้าภาคเอกชน ได้แก่ กลุ่มผู้ค้าส่งและค้าปลีกทั้งในกรุงเทพและต่างจังหวัด
    รวมถึงกลุ่มผู้ประกอบการรับเหมาก่อสร้างหรือรับเหมางานระบบซึ่งนำสินค้าของบริษัทไปใช้ในงานโครงการของตนเอง
    เช่น บริษัท เด็มโก้ จำกัด (มหาชน), บริษัท อิตาเลียนไทย ดีเวล๊อปเม้นท์ จำกัด
    (มหาชน), บริษัท ช.การช่าง จำกัด (มหาชน), บริษัท โตโยไทย คอร์ปอเรชั่น จำกัด
    (มหาชน) และบริษัท ซีเมนส์ จำกัด เป็นต้น

-   กลุ่มลูกค้าภาคต่างประเทศ ได้แก่ กลุ่มลูกค้าทั้งภาครัฐและภาคเอกชนในประเทศต่างๆ เช่น
    การไฟฟ้าในประเทศสหภาพพม่าและสาธารณรัฐประชาธิปไตยประชาชนลาว
    และกลุ่มลูกค้าที่เป็นผู้ค้าส่งและตัวแทนจำหน่ายในประเทศต่าง ๆ

โครงสร้างรายได้ของกลุ่มบริษัท แบ่งตามประเภทของกลุ่มลูกค้า

  --------------------- --------- -------- ---------- -------- ---------- --------
  รายได                ปี 2552 ¹⁾          ปี 2553¹⁾            ปี 2554¹⁾   

                        ล้านบาท    %        ล้านบาท     %        ล้านบาท     %

  กลุ่มลูกค้าภาครัฐ          451.14    52.21    448.44     34.80    417.07     15.73

  กลุ่มลูกค้าภาคเอกชน       249.06    28.82    239.96     18.62    866.62     32.68

  กลุ่มลูกค้าต่างประเทศ      163.87    18.97    600.36     46.58    1,367.82   51.59

  รวมรายได้              864.07    100.00   1,288.76   100.00   2,651.51   100.00
  --------------------- --------- -------- ---------- -------- ---------- --------

หมายเหตุ 1) ข้อมูลจากงบการเงินรวมของกลุ่มบริษัท ณ สิ้นสุด 31 ธันวาคม 2554 โดยบริษัท
กันกุลเอ็นจิเนียริ่ง จำกัด (มหาชน) ถือหุ้นในบริษัท เค.เอ็น.พี.ซัพพลาย จำกัด บริษัท
จี.เค.พาวเวอร์ โปรดักส์ จำกัด บริษัท จี.เค.แอสเซ็มบลี้ จำกัด บริษัท กันกุล พาวเวอร์เจน
จำกัด และบริษัท จี-พาวเวอร์ ซอร์ซ จำกัด ในสัดส่วนร้อยละ 99.99

กลุ่มลูกค้าภาครัฐของบริษัทมีการเติบโตตามงบประมาณของภาครัฐเกี่ยวกับระบบไฟฟ้าและความสามารถในการประมูลงานได้ของบริษัท
ส่วนการเติบโตของกลุ่มลูกค้าภาคเอกชนนั้นจะขึ้นอยู่กับสภาพเศรษฐกิจโดยรวมของประเทศประกอบกับความสามารถในการขยายฐานลูกค้าใหม่
ๆ ของบริษัท ซึ่งในช่วงหลายปีที่ผ่านมา
บริษัทได้อาศัยนโยบายการตลาดเชิงรุกมากขึ้นโดยการส่งพนักงานเข้าไปติดต่อผู้ประกอบการต่างๆ
ที่ยังไม่เคยเป็นลูกค้าของบริษัท เพื่อนำเสนอสินค้าและบริการให้แก่ผู้ประกอบการดังกล่าว
ส่งผลให้บริษัทสามารถขยายฐานลูกค้าในกลุ่มภาคเอกชนได้มากขึ้น สำหรับตลาดต่างประเทศนั้น
ผู้บริหารของบริษัทให้ความเห็นว่ายังมีศักยภาพในการเติบโตอีกมาก
โดยเฉพาะประเทศเพื่อนบ้านของไทย ได้แก่ สหภาพพม่า, สาธารณรัฐประชาธิปไตยประชาชนลาว,
สาธารณรัฐสังคมนิยมเวียดนาม, กัมพูชา, มาเลเซีย และออสเตรเลีย
เนื่องจากในกลุ่มประเทศดังกล่าวส่วนใหญ่อยู่ระหว่างการพัฒนาด้านโครงสร้างพื้นฐานของประเทศซึ่งรวมถึงการพัฒนาด้านระบบพลังงานไฟฟ้า
ส่งผลให้บริษัทมีโอกาสเติบโตทางธุรกิจในประเทศเหล่านี้

การที่บริษัทมีฐานลูกค้ากระจายเป็นกลุ่มต่าง ๆ ดังกล่าว
ส่งผลให้บริษัทสามารถลดความเสี่ยงจากการพึ่งพาลูกค้ากลุ่มใดกลุ่มหนึ่ง
ซึ่งช่วยลดผลกระทบที่อาจได้รับจากการที่ลูกค้ากลุ่มใดกลุ่มหนึ่งลดคำสั่งซื้อลง สำหรับปี 2553 และปี
2554 กลุ่มบริษัทมีการจำหน่ายสินค้าให้แก่กลุ่มลูค้าภาครัฐคิดเป็นสัดส่วนประมาณร้อยละ 34.80
และร้อยละ 15.73 ของรายได้จากการขายรวมของกลุ่มบริษัท
และมีการจำหน่ายสินค้าให้แก่ลูกค้ารายใหญ่ในสัดส่วนเกินกว่าร้อยละ 10
ของรายได้จากการขายรวมของกลุ่มบริษัทเป็นจำนวน 2 ราย ซึ่งเป็นลูกค้ากลุ่มต่างประเทศทั้ง 2
ราย

การจัดจำหน่ายและช่องทางการจำหน่าย

กลุ่มบริษัทมีการแบ่งฝ่ายการตลาดและการขายออกเป็น 3 ส่วนตามกลุ่มของลูกค้า ได้แก่
ฝ่ายขายภาครัฐ, ฝ่ายขายภาคเอกชน และฝ่ายขายต่างประเทศ
เพื่อทำหน้าที่ติดตามข่าวสารและนำเสนอสินค้าและบริการที่ตอบสนองความต้องการของลูกค้าในแต่ละกลุ่มให้ได้มากที่สุด
โดยบริษัทมีช่องทางการจัดจำหน่ายสำหรับกลุ่มลูกค้าแต่ละกลุ่มดังนี้

-   กลุ่มลูกค้าภาครัฐ
    บริษัทจะจำหน่ายสินค้าให้แก่ลูกค้าโดยตรงโดยผ่านกระบวนการจัดซื้อจัดจ้างของแต่ละหน่วยงาน
    โดยเจ้าหน้าที่ของบริษัทจะทำหน้าที่ติดตามข่าวสารจากหนังสือเชิญของหน่วยงานราชการ,
    เวปไซท์และประกาศจัดซื้อจัดจ้างของหน่วยงานต่าง ๆ
    เพื่อร่วมนำเสนอราคาซึ่งมีทั้งลักษณะของการตกลงราคา การสอบราคา และการประกวดราคา

  โดยขั้นตอนการทำงานของกลุ่มบริษัทสามารถสรุปได้ดังนี้

-   กลุ่มลูกค้าภาคเอกชน
    บริษัทมีการจัดจำหน่ายสินค้าให้แก่ลูกค้าโดยตรงโดยลูกค้าของบริษัทสามารถเลือกชมสินค้าได้จากส่วนแสดงสินค้าของบริษัท,
    แค๊ตตาล็อคสินค้าซึ่งบริษัทจัดส่งให้แก่ฝ่ายจัดซื้อของกลุ่มลูกค้า และเวปไซท์ www.gunkul.com
    นอกจากนี้
    บริษัทยังมีการส่งเจ้าหน้าที่ไปติดต่อเพื่อนำเสนอสินค้าและบริการให้แก่กลุ่มลูกค้าเป้าหมายต่าง
    ๆ อีกด้วย

-   กลุ่มลูกค้าภาคต่างประเทศ
    บริษัทมีการจำหน่ายทั้งการจำหน่ายให้แก่ลูกค้าโดยตรงและจำหน่ายผ่านตัวแทนจำหน่าย
    ซึ่งปัจจุบันบริษัทมีการแต่งตั้งตัวแทนจำหน่าย 1 ราย
    เพื่อทำหน้าที่เป็นตัวแทนจำหน่ายสินค้าของบริษัทแต่เพียงผู้เดียวในประเทศสหภาพพม่า โดยในปี
    2553 และ ปี 2554
    บริษัทมีรายได้จากการจำหน่ายสินค้าโดยผ่านตัวแทนจำหน่ายดังกล่าวนี้คิดป็นสัดส่วนร้อยละ
    46.58 และร้อยละ 51.59 ของรายได้จากการขายรวมของกลุ่มบริษัท

การจัดหาวัตถุดิบและผลิตภัณฑ์

การจัดหาวัตถุดิบและผลิตภัณฑ์ของกลุ่มบริษัทสามารถจำแนกได้เป็น 3 รูปแบบหลักได้แก่

1.  ผลิตภัณฑ์พร้อมจำหน่าย ได้แก่ สินค้าที่ซื้อมาเพื่อนำไปจำหน่ายต่อสำหรับธุรกิจซื้อมาขายไป
    (Trading) ของกลุ่มบริษัท เช่น อุปกรณ์สายไฟ หรือเครื่องมือวัดต่างๆ
    ที่บริษัทได้นำเข้ามาหรือซื้อมาเพื่อจัดจำหน่ายโดยตรงให้กับลูกค้าของกลุ่มบริษัท
    โดยกลุ่มบริษัทมีการจัดหาผลิตภัณฑ์พร้อมจำหน่ายทั้งจากการนำเข้าจากต่างประเทศและสั่งซื้อจากผู้แทนจำหน่ายสินค้าตรายี่ห้อต่าง
    ๆ ในประเทศไทย โดยบริษัทจะเป็นผู้สั่งซื้อในนามของบริษัทเองทั้งหมด

โดยในส่วนของธุรกิจพลังงานทดแทนนั้น
โดยส่วนใหญ่จะเป็นการนำเข้าผลิตภัณฑ์พร้อมจำหน่ายผ่านพันธมิตรในด้านธุรกิจพลังงานจากต่างประเทศเป็นหลัก
เช่น พันธมิตรจากประเทศสาธารณรัฐประชาชนจีน
ซึ่งเป็นพันธมิตรที่เชี่ยวชาญในธุรกิจการผลิตไฟฟ้าจากพลังงานทดแทนอยู่แล้ว
และบริษัทมีความสัมพันธ์อันดีกับพันธมิตรดังกล่าวมาโดยตลอด
โดยบริษัทได้รับการแต่งตั้งเป็นตัวแทนจำหน่ายเครื่องกำเนิดไฟฟ้าชนิดกังหันลมจากบริษัท Shanghai
Electric Wind Power Equipment Co., Ltd. จากประเทศสาธารณรัฐประชาชนจีน

ทั้งนี้ในการสรรหาพันธมิตรทางธุรกิจนั้น
กลุ่มบริษัทมีนโยบายที่จะร่วมมือกับกลุ่มพันธมิตรที่มีความชำนาญ
มีประสบการณ์และมีเทคโนโลยีระดับสูงในธุรกิจดังกล่าวอย่างแท้จริง
เพื่อที่จะให้มั่นใจได้ว่าอุปกรณ์ที่เกี่ยวข้องกับธุรกิจพลังงานทดแทนของบริษัท จะมีคุณภาพได้มาตรฐาน
ทำให้บริษัทสามารถแข่งขันและบริหารต้นทุนให้เหมาะสมกับการเข้าร่วมประมูลและรับงานต่างๆจากภาคราชการในประเทศไทยได้

2.  ชิ้นส่วนสำเร็จรูปรอการประกอบ ได้แก่
    ชิ้นส่วนหรืออุปกรณ์ที่ต้องนำมาผ่านขั้นตอนการประกอบเพื่อให้ได้เป็นผลิตภัณฑ์พร้อมจำหน่าย เช่น
    สายไฟฟ้า, บัลลาท และหลอดไฟฟ้า เป็นต้น
    โดยมีทั้งการประกอบกับชิ้นส่วนที่โรงงานของบริษัทเป็นผู้ผลิตหรือชิ้นส่วนที่จัดซื้อจากผู้ประกอบการรายอื่น
    โดยกลุ่มบริษัทมีการจัดหาชิ้นส่วนสำเร็จรูปรอการประกอบนี้ทั้งจากการนำเข้าและสั่งซื้อจากผู้จัดจำหน่ายในประเทศ
    โดยบริษัทย่อยจะเป็นผู้สั่งซื้อจากผู้จัดจำหน่ายในประเทศและบริษัทจะเป็นผู้นำเข้าจากผู้จัดจำหน่ายในต่างประเทศ

3.  วัตถุดิบเพื่อใช้ในการผลิต ได้แก่ วัตถุดิบที่นำมาใช้ในกระบวนการผลิตของบริษัท เช่น
    ทองแดง, เหล็ก ทองเหลือง, อลูมิเนียม, เม็ดพลาสติก เป็นต้น
    โดยกลุ่มบริษัทมีการจัดหาวัตถุดิบเพื่อใช้ในการผลิตจาก
    ผู้จัดจำหน่ายในประเทศและต่างประเทศ
    โดยโรงงานของกลุ่มบริษัทจะเป็นผู้สั่งซื้อเองกับผู้จัดจำหน่ายดังกล่าว

ทั้งนี้ การจัดหาวัตถุดิบและผลิตภัณฑ์จากแหล่งต่าง ๆ ทั้งจากในประเทศและนำเข้าจากต่างประเทศ
กลุ่มบริษัท จะดำเนินการโดยคำนึงถึงคุณภาพและมาตรฐาน ตลอดจนการให้บริการ
รวมถึงระยะเวลาในการส่งมอบของผู้จัดหาวัตถุดิบเพื่อลดต้นทุนในการจัดเก็บวัตถุดิบเป็นสำคัญ

ตารางแสดงมูลค่าและสัดส่วนของแหล่งที่มาของวัตถุดิบ

  ----------------------------- -------- ------- ---------- ------- -------- ---------
                                ปี 2552           ปี 2553             ปี 2554   

                                ล้านบาท   ร้อยละ   ล้านบาท     ร้อยละ   ล้านบาท   ร้อยละ

  ซื้อภายในประเทศ                                                               

  - ผลิตภัณฑ์พร้อมจำหน่าย            48.45    9.82    381.34     34.39   39.7     14.20%

  - ชิ้นส่วนรอประกอบ               73.9     14.98   47.44      4.28    113.01   40.43%

  - วัตถุดิบ                       135.48   27.46   103.72     9.35    102.39   36.63%

  รวมซื้อภายในประเทศ              257.83   52.25   532.5      48.02   255.1    91.27%

  นำเข้าจากต่างประเทศ                                                          0.00%

  - ผลิตภัณฑ์พร้อมจำหน่าย            235.61   47.75   469.41     42.33   1.74     0.62%
  (รวมชุดอุปกรณ์กังหันลม)                                                         

  - ชิ้นส่วนรอประกอบ               -         -      -          -       20.53    7.35%

  - วัตถุดิบ                       -         -      107        9.65    2.12     0.76%

  รวมนำเข้าจากต่างประเทศ          235.61   47.75   576.41     51.98   24.39    8.73%

  รวม                           493.43   100     1,108.91   100     279.49   100.00%
  ----------------------------- -------- ------- ---------- ------- -------- ---------

สำหรับนโยบายการสั่งซื้อวัตถุดิบและสินค้านั้น
ฝ่ายวางแผนจะทำการวางแผนร่วมกับฝ่ายจัดซื้อในการกำหนดปริมาณสั่งซื้อวัตถุดิบและสินค้าเพื่อให้เพียงพอต่อการผลิตและจำหน่ายแก่ลูกค้าในระยะเวลาประมาณ
1 เดือน – 1 เดือนครึ่งตามนโยบายการสำรองสินค้าสำเร็จรูปของบริษัท
รวมถึงมีการสั่งซื้อวัตถุดิบเพื่อสำรองเป็นวัตถุดิบคงคลังโดยจะมีการกำหนดปริมาณขั้นต่ำในการสำรองวัตถุดิบแต่ละประเภท
ซึ่งขึ้นอยู่กับสถานการณ์ของราคาและปริมาณในท้องตลาดของวัตถุดิบนั้น ๆ
ซึ่งโดยปกติแล้วจะมีการสั่งสำรองไว้ในปริมาณที่เพียงพอต่อการผลิตสินค้าให้พอจำหน่ายสำหรับคำสั่งซื้อในระยะเวลา
1 เดือน - 1 เดือนครึ่ง เช่นเดียวกัน ทั้งนี้
บริษัทมีนโยบายในการสำรองวัตถุดิบคงคลังเพื่อนำมาใช้ในการผลิตเท่านั้น
มิได้มีนโยบายการสำรองวัตถุดิบเพื่อการเก็งกำไรแต่อย่างใด

จากการที่
กลุ่มบริษัทมีการขายสินค้าที่หลากหลายส่งผลให้กลุ่มบริษัทไม่มีการพึ่งพิงการจัดหาสินค้าและวัตถุดิบจากผู้จัดหารายหนึ่งรายใดเกินกว่าร้อยละ
30 ของมูลค่าการสั่งซื้อวัตถุดิบรวม
โดยกลุ่มบริษัทมีนโยบายพิจารณาเลือกผู้จัดหาสินค้าและวัตถุดิบจากผู้จัดจำหน่ายที่มีความสามารถในการจัดหาสินค้าและวัตถุดิบที่มีคุณภาพตรงตามความต้องการและส่งมอบได้ตรงเวลา
รวมถึงเงื่อนไขทางการค้าที่เกิดประโยชน์สูงสุดต่อบริษัท

สำหรับในปี 2553 และ ปี 2554
กลุ่มบริษัทไม่มีการสั่งซื้อวัตถุดิบจากผู้จัดจำหน่ายรายใดเกินกว่าร้อยละ 10
ของมูลค่าการสั่งซื้อวัตถุดิบรวม

การผลิตสินค้า

กลุ่มบริษัทประกอบธุรกิจผลิตสินค้าเพื่อจำหน่ายคิดเป็นสัดส่วนประมาณร้อยละ 23.43 และร้อยละ
13.59 ของยอดขายในปี 2553 และปี 2554 ตามลำดับ
โดยการผลิตจะดำเนินการผลิตจากสายการผลิตของกลุ่มบริษัทซึ่งก่อตั้งขึ้นตั้งแต่ปี 2535
โดยมีวัตถุประสงค์เพื่อสร้างความมั่นคงทางด้านการจัดหาสินค้าและควบคุมคุณภาพสินค้า
รวมถึงเป็นช่องทางในการพัฒนาและปรับปรุงประสิทธิภาพสินค้าเพื่อให้สามารถตอบสนองต่อความต้องการของลูกค้าได้มากที่สุด
โดยโรงงานของกลุ่มบริษัทอยู่ภายใต้บริษัทย่อย 2 แห่ง ได้แก่

1.  บริษัท จี.เค. แอสเซ็มบลี้ จำกัด ตั้งอยู่เลขที่ 110/9-10 หมู่ที่ 2 ถนนเทศบาลปลายบาง
    ตำบลมหาสวัสดิ์ อำเภอบางกรวย จังหวัดนนทบุรี
    มีธุรกิจหลักคือการผลิตสินค้ากลุ่มอุปกรณ์ประกอบระบบสายส่งและสายจำหน่าย เช่น
    ตัวยึดจับสาย (Preform), ฮาร์ดแวร์ต่าง ๆ เช่น น็อต สกรู เหล็กฉาก, เคเบิ้ลสเปเซอร์,
    และขั้วต่อหางปลา เป็นต้น รวมถึงอุปกรณ์โคมไฟถนน

2.  บริษัท จี.เค. พาวเวอร์โปรดักส์ จำกัด ตั้งอยู่เลขที่ 9 หมู่ที่ 2 ถนนบางกรวย-จงถนอม
    ตำบลมหาสวัสดิ์ อำเภอบางกรวย จังหวัดนนทบุรี
    มีธุรกิจหลักคือการผลิตสินค้ากลุ่มอุปกรณ์ป้องกันและควบคุมระบบสายส่งและสายจำหน่าย เช่น
    ฟิวส์, สวิตซ์ตัดต่อ และอุปกรณ์ป้องกันฟ้าผ่า เป็นต้น

ปัจจุบันบริษัทมีสินค้าที่ดำเนินการผลิตเองประมาณ 200
รายการจากสินค้าที่บริษัทจำหน่ายทั้งหมดประมาณ 5,000 รายการ คิดเป็นสัดส่วนประมาณร้อยละ
50 ของยอดขายรวมของบริษัทและบริษัทย่อย ในปี 2554 ทั้งนี้ ในช่วงกลางปี 2551
บริษัทได้มีการจัดสรรผังการผลิตใหม่ โดยย้ายเครื่องจักรในการผลิตจากบริษัท จี.เค.
พาวเวอร์โปรดักส์ จำกัด บางส่วน ไปอยู่ที่บริษัท จี. เค. แอสเซ็มบลี้ จำกัด ดังนั้น
สายการผลิตของบริษัท จี.เค. พาวเวอร์โปรดักส์ จำกัด ในปัจจุบัน
จึงเป็นการประกอบสินค้าเป็นหลัก

กลุ่มบริษัทได้มีการลงทุนในเครื่องจักรและอุปกรณ์เพื่อปรับปรุงประสิทธิภาพการผลิตให้ดีขึ้นอย่างต่อเนื่องซึ่งช่วยลดเวลาและลดส่วนสูญเสียในการผลิต
ในขณะที่เครื่องจักรและอุปกรณ์ที่เป็นเทคโนโลยีเก่าซึ่งบริษัทได้ลงทุนไว้ตั้งแต่ช่วงเริ่มก่อตั้งโรงงานซึ่งส่วนใหญ่ได้ตัดค่าเสื่อมราคาครบแล้วนั้น
ก็ยังคงถูกบำรุงรักษาให้อยู่ในสภาพที่สามารถพร้อมใช้งานได้เสมอ ดังนั้น
บริษัทจึงมีเครื่องจักรและอุปกรณ์ที่สามารถรองรับคำสั่งซื้อได้อย่างเพียงพอ โดยในปี 2552 ถึงปี
2554 กลุ่มบริษัทมีอัตราการใช้กำลังการผลิต ดังนี้

บริษัท จี.เค.แอสเซ็มบลี้ จำกัด

กำลังการผลิตตัวยึดจับสาย อุปกรณ์แยกสายไฟฟ้า และผลิตภัณฑ์อลูมิเนียม เช่น
อุปกรณ์ประกอบเสาสายและตัวยึดจับชนิดต่าง ๆ

  ---------------------------- ----------------- --------- ------- --------- ------- --------- -------
  สินค้า                         กำลังการผลิตเต็มที่¹ ⁾ ปี 2552            ปี 2553            ปี 2554    

                               (ชิ้น)              (ชิ้น)      (%)     (ชิ้น)      (%)     (ชิ้น)      (%)

  1. ตัวยึดจับสายไฟฟ้า (Preform)   600,000           198,893   33.15   260,849   43.47   150,983   25.16

  2. อุปกรณ์แยกสายไฟฟ้า (Cable    120,000           5         0.01    1,020     0.85    3,500     2.91
  Spacer)                                                                                      

  3. ผลิตภัณฑ์อลูมิเนียม             1,250,000         826,734   66.14   569,282   45.54   547,546   48.80
  ---------------------------- ----------------- --------- ------- --------- ------- --------- -------

1)  กำลังการผลิตเต็มที่ = จำนวนชิ้นงานในขั้นตอนที่มีกำลังการผลิตต่ำที่สุดของแต่ละผลิตภัณฑ์ *
    จำนวนเครื่องจักร * ชั่วโมงทำงาน โดยชั่วโมงทำงาน = 8 ชั่วโมงต่อ 1 วัน
    และจำนวนวันทำงาน = 26 วันต่อ 1 เดือน

กำลังการผลิตโคมไฟถนน รีเลย์ ตู้มิเตอร์ และผลิตภัณฑ์ทองแดง เช่น อุปกรณ์ต่อเชื่อมสายไฟ
และหางปลาชนิดต่างๆ

  -------------------- ----------------- -------- ------- -------- ------- -------- -------
  สินค้า                 กำลังการผลิตเต็มที่¹   ปี 2552           ปี 2553           ปี 2554   
                       ⁾²⁾                                                          

                       (ชิ้น)              (ชิ้น)     (%)     (ชิ้น)     (%)     (ชิ้น)     (%)

  1. โคมไฟถนน          90,000            55,191   61.32   24,867   27.63   18,666   20.74

  2. รีเลย์              30,000            3,357    11.19   4,015    13.38   6,249    20.83

  3. ตู้มิเตอร์            62,400            8,634    13.84   3,975    6.38    9,346    15.00

  4.ผลิตภัณฑ์จากทองแดง    150,000           81,254   54.17   48,606   32.40   83,670   55.78
  -------------------- ----------------- -------- ------- -------- ------- -------- -------

1)  โคมไฟถนน, รีเลย์, ตู้มิเตอร์และผลิตภัณฑ์ทองแดง มีการใช้กลุ่มเครื่องจักรในการผลิตร่วมกัน
    ซึ่งได้แก่ แผนกพับ-ตัด-เจาะ, แผนกปั๊ม, แผนกกลึง และแผนกเชื่อม ดังนั้น
    กำลังการผลิตเต็มที่ของกลุ่มสินค้าดังกล่าวจึงเป็นจำนวนชิ้นงานที่ผลิตโดยใช้กลุ่มเครื่องจักรที่ต้องใช้ร่วมกันในการผลิตสินค้าประเภทใดประเภทหนึ่งเพียงอย่างเดียวในระยะเวลา
    1 ปี

2)  กำลังการผลิตเต็มที่ = จำนวนชิ้นงานในขั้นตอนที่มีกำลังการผลิตต่ำที่สุดของแต่ละผลิตภัณฑ์ *
    จำนวนเครื่องจักร * ชั่วโมงทำงาน โดยชั่วโมงทำงาน = 8 ชั่วโมงต่อ 1 วัน
    และจำนวนวันทำงาน = 26 วันต่อ 1 เดือน

บริษัท จี.เค.พาวเวอร์โปรดักส์ จำกัด

  --------------------------- ----------------- -------- ------- --------- ------- -------- -------
  สินค้า                        กำลังการผลิตเต็มที่¹ ⁾ ปี 2552           ปี 2553            ปี 2554   

                              (ชิ้น)              (ชิ้น)     (%)     (ชิ้น)      (%)     (ชิ้น)     (%)

  1. ฟิวส์ลิ้งค์ (Fuse Link)       577,600           45,500   7.88    155,325   26.89   71,770   12.43

  2. อุปกรณ์ล่อฟ้าแรงดันต่ำ (L.V.   608,000           13,636   2.24    152,118   25.02   89,757   14.76
  Surge arrester)                                                                           

  3.อุปกรณ์ล่อฟ้าแรงดันสูง (H.V.    152,000           11,175   7.35    55,724    36.67   31,591   20.80
  Surge arrester)                                                                           

  4.ฟิวส์คัทเอาท์ (Fuse Cutout)   150,000           7,178    0.48    38,833    25.89   14,129   9.50

  5.สวิตช์ตัดต่อ (Disconnected    9,120             1,580    17.32   1,100     12.06   2,538    27.90
  Switch)                                                                                   

  6.ฟิวส์ทนกระแสแรงสูง (HRC Fuse 300,000           -        -       88,869    29.62   31,389   10.50
  Link)                                                                                     
  --------------------------- ----------------- -------- ------- --------- ------- -------- -------

1)  กำลังการผลิตเต็มที่ = จำนวนชิ้นงานในขั้นตอนที่มีกำลังการผลิตต่ำที่สุดของแต่ละผลิตภัณฑ์ *
    จำนวนเครื่องจักร * ชั่วโมงทำงาน โดยชั่วโมงทำงาน = 8 ชั่วโมงต่อ 1 วัน
    และจำนวนวันทำงาน = 26 วันต่อ 1 เดือน

เนื่องจากการผลิตของบริษัทส่วนใหญ่เป็นการผลิตตามคำสั่งซื้อของลูกค้า (Made to Order) ดังนั้น
อัตราการใช้กำลังการผลิตจึงขึ้นอยู่กับคำสั่งซื้อที่ได้รับในแต่ละช่วงเวลา
โดยสินค้าหลักที่บริษัทผลิตในลักษณะของการผลิตตามคำสั่งซื้อได้แก่
สินค้ากลุ่มอุปกรณ์ป้องกันและตัดต่อระบบสายส่งประเภทฟิวส์และสวิทซ์
ซึ่งจำหน่ายให้กลุ่มลูกค้าภาคราชการเป็นส่วนใหญ่
นอกจากนี้กลุ่มบริษัทยังมีการผลิตสินค้าสำเร็จรูปบางชนิดสำหรับจัดเก็บเพื่อเป็นสินค้าพร้อมจำหน่ายและมีการผลิตชิ้นส่วนสำเร็จรูปบางชนิดเพื่อรอประกอบ
โดยฝ่ายขายของบริษัทจะทำประมาณการถึงคำสั่งซื้อล่วงหน้าสำหรับในกลุ่มสินค้าบางชนิดที่กลุ่มบริษัทได้รับคำสั่งซื้อจากลูกค้าเป็นประจำทุกปี
เช่น อุปกรณ์โคมไฟถนน และกลุ่มอุปกรณ์ประกอบสำหรับสายส่งและสายจำหน่าย เป็นต้น
ก่อนที่จะวางแผนให้ฝ่ายการผลิตทำการผลิตเพื่อจัดเก็บเพื่อรอจำหน่ายต่อไป

ภาพรวมขั้นตอนการผลิต

ขั้นตอนในการผลิตอุปกรณ์สำหรับระบบไฟฟ้ามีดังนี้

1.  ขั้นตอนการรับคำสั่งซื้อและจัดเตรียมการผลิต :
    เมื่อกลุ่มบริษัทได้รับคำสั่งซื้อและรายละเอียดต่าง ๆ จากลูกค้า
    ฝ่ายวางแผนจะดำเนินการวางแผนงานตามกระบวนการผลิตของสินค้าชนิดนั้น ๆ
    โดยจะมีการวางแผนจัดหาวัตถุดิบ วางแผนการผลิต และวางแผนการส่งมอบสินค้า
    ก่อนที่จะส่งแผนงานและรายละเอียดไปที่ฝ่ายต่าง ๆ เช่นฝ่ายคลังสินค้า ฝ่ายจัดซื้อ
    หรือฝ่ายผลิต เพื่อดำเนินตามแผนงานต่อไป

2.  ขั้นตอนในการผลิต : ฝ่ายผลิตจะมีหน้าที่ในการรับแผนงานจากฝ่ายวางแผนมาทำการผลิต
    โดยสามารถแบ่งขั้นตอนการผลิตได้เป็น 2 ขั้นตอนหลัก คือ

-   การแปรรูปชิ้นงาน ได้แก่ ขั้นตอนการนำวัตถุดิบ ซึ่งได้แก่ แผ่นเหล็กหรือแท่งอลูมิเนียม เป็นต้น
    มาแปรรูปด้วยกรรมวิธีต่าง ๆ เช่น ตัดเป็นชิ้นเล็ก เจาะรู กลึงให้เป็นร่อง
    หรือเชื่อมโลหะเข้าด้วยกัน ตามแต่ลักษณะของสินค้านั้น

-   การขึ้นรูปชิ้นงาน ได้แก่ การนำวัตถุดิบที่ผ่านขั้นตอนการแปรรูปแล้วมาขึ้นรูปออกมาเป็นชิ้นงาน
    เพื่อผลิตเป็นสินค้าสำเร็จรูปพร้อมจำหน่ายหรือผลิตเป็นชิ้นส่วนสำเร็จรูปรอการประกอบซึ่งต้องนำไปประกอบกับชิ้นส่วนหรืออุปกรณ์อื่นก่อนจึงจะได้เป็นสินค้าสำเร็จรูปพร้อมจำหน่าย
    เช่น การขึ้นรูปอลูมิเนียมที่ถูกแปรรูปเป็นเส้นทรงกลมโดยการบิดเป็นเกลียว
    จากนั้นนำไปอบกาวเพื่อผลิตเป็นตัวยึดจับสาย (Preformed) ซึ่งพร้อมนำไปจำหน่าย
    หรือการขึ้นรูปแผ่นอลูมิเนียมซึ่งถูกตัดให้มีขนาดตามต้นแบบให้เป็นฝาส่วนบนของโคมไฟถนน
    เป็นต้น

3.  ขั้นตอนการประกอบชิ้นส่วน :
    เป็นขั้นตอนการนำวัตถุดิบที่ผ่านการผลิตจนเป็นชิ้นงานสำเร็จรูปรอการประกอบ
    นำมาประกอบเข้าด้วยกันระหว่างชิ้นงานกับชิ้นงาน เช่น
    ประกอบชิ้นงานอลูมิเนียมซึ่งเป็นฝาส่วนบนของโคมไฟถนนเข้ากับชิ้นงานพลาสติกซึ่งเป็นฝาส่วนล่างของโคมไฟถนน
    หรือการประกอบชิ้นงานเข้ากับสินค้าสำเร็จรูปที่สั่งซื้อ
    เพื่อเป็นผลิตสินค้าสำเร็จรูปในขั้นสุดท้ายต่อไป เช่น
    การนำฟิวส์มาประกอบกับก้านฟิวส์ซึ่งผลิตโดยโรงงานของบริษัท เป็นต้น

4.  ขั้นตอนการทดสอบและตรวจสอบคุณภาพ :
    เป็นขั้นตอนการทดสอบและตรวจสอบคุณภาพของสินค้าที่ทำการผลิตและประกอบเสร็จเรียบร้อยแล้ว
    ก่อนที่จะทำการบรรจุในบรรจุภัณฑ์ต่าง ๆ เพื่อรอส่งต่อให้ลูกค้าต่อไป

2.  ธุรกิจผลิต และจำหน่ายไฟฟ้าจากพลังงานทดแทน

ลักษณะผลิตภัณฑ์และบริการ

กลุ่มบริษัทดำเนินธุรกิจผลิตและจำหน่ายไฟฟ้าจากพลังงานทดแทน เพื่อจำหน่ายไฟฟ้าให้แก่ภาครัฐ
ตามนโยบายการของภาครัฐที่สนับสนุนการผลิตและการใช้ไฟฟ้าจากพลังงานทดแทน

โดยกลุ่มบริษัทเล็งเห็นถึงโอกาสในการพัฒนาและลงทุนในธุรกิจที่เกี่ยวข้องกับพลังงานทดแทน
ซึ่งถือว่าเป็นกลุ่มธุรกิจที่มีศักยภาพในการเติบโตสูง และมีความเสี่ยงจากการดำเนินงานต่ำ
ตลอดจนสามารถสร้างแหล่งที่มาของรายได้ให้แก่กลุ่มบริษัทได้อย่างมั่นคงและต่อเนื่องในระยะยาว
จึงขยายขอบเขตการประกอบธุรกิจจากเดิมเป็นเพียงผู้จัดหา
และจัดจำหน่ายอุปกรณ์ที่เกี่ยวข้องกับพลังงานทดแทน
เข้าสู่การดำเนินธุรกิจผลิตและจำหน่ายไฟฟ้าจากพลังงานทดแทนในรูปแบบต่าง ๆ
ภายใต้การดำเนินการของบริษัท กันกุล เพาเวอร์เจน จำกัด ซึ่งเป็นบริษัทย่อยของบริษัท

ทั้งนี้ กลุ่มบริษัทเริ่มเข้าสู่ธุรกิจผลิตและจำหน่ายไฟฟ้าจากพลังงานทดแทน
โดยเริ่มจากการลงทุนในโรงไฟฟ้าพลังงานแสงอาทิตย์ (Solar Farm)
และได้ยื่นคำร้องขอขายไฟฟ้าต่อการไฟฟ้าส่วนภูมิภาค (กฟภ.)
ตามโครงการรับซื้อไฟฟ้าจากผู้ผลิตไฟฟ้ารายเล็กมาก มีกำลังการผลิตไม่เกิน 10 เมกกะวัตต์
(Very Small Power Plant : VSPP) จำนวนรวม 5 โครงการ
โดยมีกำลังการผลิตเสนอขายรวมทั้งสิ้น 30.9 เมกกะวัตต์ และได้มีการลงนามในสัญญาซื้อขายไฟฟ้า
(Power Purchase Agreement: PPA) กับ กฟภ.แล้ว โดยได้รับส่วนเพิ่มราคารับซื้อไฟฟ้า
(Adder) สำหรับผู้ผลิตไฟฟ้าขนาดเล็กมากจากพลังงานหมุนเวียนในอัตรา 8
บาทต่อกิโลวัตต์ต่อชั่วโมง เป็นระยะเวลา 10 ปี นับแต่ตั้งแต่โรงไฟฟ้าเริ่มทำการจำหน่ายไฟฟ้าได้

โครงการโรงไฟฟ้าพลังงานแสงอาทิตย์ที่กลุ่มบริษัทยื่นขอขายไฟฟ้าต่อการไฟฟ้าส่วนภูมิภาค (กฟภ.)
สามารถสรุปได้ดังนี้

+----------+-----------+-------------------------+--------------------+
| โครงการ  | ขนาด      | ที่ตั้งโครงการ              | คาดว่าจะเริ่มจำหน่าย   |
|          |           |                         |                    |
|          | (         | (ที่ยื่นขออนุญาต)            | กระแสไฟฟ้า          |
|          | เมกกะวัตต์) |                         |                    |
+----------+-----------+-------------------------+--------------------+
| 1.       | 3.0       | อ.ชนแดน จ.เพชรบูรณ์       | มกราคม 2554        |
+----------+-----------+-------------------------+--------------------+
|          | 4.4       | อ.ชนแดน จ.เพชรบูรณ์       | ตุลาคม 2554         |
+----------+-----------+-------------------------+--------------------+
| 2.       | 3.0       | อ.หนองเสือ จ. ปทุมธานี     | ตุลาคม 2555         |
+----------+-----------+-------------------------+--------------------+
| 3.       | 4.5       | อ.สามง่าม จ. พิจิตร        | ภายในปี 2555        |
+----------+-----------+-------------------------+--------------------+
| 4.       | 8.0       | อ.วิเชียรบุรี จ.เพชรบูรณ์     | ภายในปี 2555        |
+----------+-----------+-------------------------+--------------------+
| 5.       | 8.0       | อ.ศรีจุฬา จ. นครนายก      | ภายในปี 2555        |
+----------+-----------+-------------------------+--------------------+
| 6        | 6.5       | อ.บรรพตพิสัย จ.นครสวรรค์   | มีนาคม 2555         |
+----------+-----------+-------------------------+--------------------+
| 7        | 6.5       | อ.บรรพตพิสัย จ.นครสวรรค์   | มีนาคม 2555         |
+----------+-----------+-------------------------+--------------------+
| 8        | 6.5       | อ.สรรคบุรี จ. ชัยนาท       | มีนาคม 2555         |
+----------+-----------+-------------------------+--------------------+
| 9        | 6.5       | อ.คลองหลวง จ.ปทุมธานี     | พฤศจิกายน 2555      |
+----------+-----------+-------------------------+--------------------+

โดยในการผลิตและจำหน่ายไฟฟ้าจากพลังงานแสงอาทิตย์นั้น
ในแต่ละโครงการสามารถยื่นขอรับการส่งเสริมการลงทุนจาก[]สำนักงานคณะกรรมการส่งเสริมการลงทุนแห่งประเทศไทย
(BOI) ได้ โดยจะได้รับสิทธิประโยชน์หลัก ในการได้รับยกเว้นภาษีเงินได้นิติบุคคลตามระเบียบของ
BOI

รายละเอียดโรงไฟฟ้าโครงการที่ 1 ที่ อ.ชนแดน จ.เพชรบูรณ์ : 3.0 เมกกะวัตต์

สถานที่ตั้ง : ต.บ้านกล้วย อ.ชนแดน จังหวัด เพชรบูรณ์

พื้นที่ : โครงการตั้งอยู่บนที่ดินที่เป็นกรรมสิทธิ์ของบริษัท เนื้อที่รวม 128 ไร่ (รองรับทั้ง Phase I
3.0 เมกกะวัตต์ และ Phase II 4.4 เมกกะวัตต์ สามารถแสดงแผนผังได้ดังนี้

-   ส่วนติดตั้งแผงเซลล์แสงอาทิตย์สำหรับ Phase I

-   ส่วนก่อสร้างอาคารควบคุมการผลิตไฟฟ้า

แผนที่โรงไฟฟ้าโครงการที่ 1

[]

เทคโนโลยี : แผงเซลล์แสงอาทิตย์ประเภทแผงเซลล์แสงอาทิตย์ที่ทำจากสารกึ่งตัวนำ
ซึ่งเป็นเทคโนโลยีแบบฟิล์มบางชนิด CIS (Copper Indium Selenium) ของบริษัท Solar
Frontier จากประเทศญี่ปุ่น

กำลังการผลิต : กำลังการผลิต 3 เมกกะวัตต์

คาดว่าจะเริ่มจำหน่ายไฟฟ้า : วันที่ 4 มกราคม 2554

เงินลงทุน : มูลค่าเงินลงทุนรวมคาดว่าประมาณ 340 ล้านบาท
โดยเป็นเงินลงทุนจากส่วนของผู้ถือหุ้นจำนวน 80 ล้านบาท
และเงินกู้ยืมระยะยาวจากสถาบันการเงิน ประมาณ 260 ล้านบาท

โครงสร้างรายได้ : 1) รายได้จากการจำหน่ายไฟฟ้า :

  บริษัทลงนามในสัญญาซื้อขายไฟฟ้า (PPA) กับกฟภ. สำหรับการขายไฟฟ้าจำนวน 3.0
  เมกกะวัตต์ โดยสัญญามีระยะเวลา 5 ปี ต่ออายุครั้งละ 5
  ปีโดยอัตโนมัติและมีผลบังคับใช้จนกว่าผู้ผลิตไฟฟ้ายื่นหนังสือขอยกเลิกสัญญา

  2) รายได้จากส่วนเพิ่มราคารับซื้อไฟฟ้า (Adder) :

  โรงไฟฟ้าพลังงานแสงอาทิตย์
  ถือเป็นพลังงานทดแทนประเภทหมุนเวียนรูปแบบหนึ่งที่ได้รับการส่งเสริมจากภาครัฐ
  โดยจะได้รับส่วนเพิ่มราคารับซื้อไฟฟ้าในอัตรา 8 บาทต่อกิโลวัตต์ต่อชั่วโมง เป็นระยะเวลา 10
  ปี นับจากวันเริ่มต้นซื้อขายไฟฟ้า

  3) รายได้จากการขายคาร์บอนเครดิต (CERs) :

  คาร์บอนเครดิต หมายถึง กรรมสิทธิ์ในปริมาณก๊าซเรือนกระจกที่ลดได้ภายใต้พิธีสารเกียวโต
  ที่เกิดจากกลไกการพัฒนาที่สะอาด (Clean Development Mechanism “CDM”)
  ซึ่งผู้ประกอบการสามารถยื่นขอขึ้นทะเบียนกับ United Nations Framework Convention
  on Climate Change (UNFCCC) และออกเป็น Certificated Emission Reductions
  (“CERs”) หรือใบรับรองการลดการปล่อยก๊าซเรือนกระจกเพื่อนำไปเสนอขายต่อไป

  ทั้งนี้สำหรับโครงการโรงไฟฟ้า 3.0 เมกกะวัตต์ ที่อ.ชนแดน จ.เพชรบูรณ์ของบริษัทนั้น
  บริษัทได้ทำการยื่นขอ CERs เป็นที่เรียบร้อยแล้ว โดยยังอยู่ในขั้นตอนการพิจารณาอนุมัติ

+-----------------+---+-------------------------------------------------+
| สิทธิประโยชน์จาก   | : |   บริษัท กันกุลพาวเวอร์เจน จำกัด                      |
|                 |   |                                                 |
| ก               |   |  ได้รับบัตรส่งเสริมการลงทุนจากคณะกรรมการส่งเสริมการลงทุน |
| ารส่งเสริมการลงทุน |   |   (BOI)                                         |
|                 |   |   โดยได้รับยกเว้นภาษีเงิน                            |
|                 |   | ได้นิติบุคคลสำหรับกำไรสุทธิที่ได้จากการประกอบกิจการเป็นระยะ |
|                 |   |   8 ปี นับแต่วันที่เริ่มมีรายได้และภายหลังจากระยะเวลา 8 ปี  |
|                 |   |   ดังกล่าว                                        |
|                 |   |   กิจการจะได้รับการลดหย่อนภาษีเงินได้นิติบุคคลในอัตราร้อยละ |
|                 |   |   50 ของอัตราปกติ เป็นระยะเวลา 5 ปี                 |
|                 |   |   ซึ่งอัตราภาษีที่จะต้องชำระจะเป็นดังนี้                   |
+-----------------+---+-------------------------------------------------+

  ----------------------------- -------------------- ------------------------
  ปี                             อัตราภาษี              

                                ภาษีที่ได้รับการยกเว้น     ภาษีเงินได้นิติบุคคลที่ต้องชำระ

  ปีที่ 1- ปีที่ 8                    100%                 0%

  ปีที่ 9- ปีที่ 13                   50%                  15%

  ตั้งแต่ ปีที่ 13 ขึ้นไป               0%                   30%
  ----------------------------- -------------------- ------------------------

การตลาดและภาวะการแข่งขัน

กลยุทธ์การแข่งขัน

การประกอบธุรกิจผลิตและจำหน่ายไฟฟ้าจากพลังงานทดแทน
ถือได้ว่าเป็นธุรกิจที่ไม่มีการแข่งขันทางตรงกับผู้ประกอบการรายใด
เนื่องจากปัจจุบันการผลิตและจำหน่ายไฟฟ้านั้น
ผู้ประกอบการที่ได้รับอนุญาตให้ผลิตและจำหน่ายไฟฟ้าจากพลังงานทดแทนในแต่ละประเภท
จะต้องจำหน่ายให้แก่หน่วยงานไฟฟ้าของภาครัฐตามราคาและเงื่อนไขที่ได้รับในการยื่นขออนุญาต

ด้วยลักษณะการประกอบธุรกิจดังกล่าว
ทำให้กลุ่มบริษัทกำหนดกลยุทธ์หลักสำหรับธุรกิจผลิตและจำหน่ายไฟฟ้าจากพลังงานทดแทน
เพื่อให้ประสบความสำเร็จ และมีการเติบโตของผลการดำเนินงาน ดังนี้

1.  มุ่งเน้นการเป็นผู้ผลิตไฟฟ้ารายเล็กมาก (VSPP)จากแหล่งพลังงานหมุนเวียน

กลุ่มบริษัทมีกลยุทธ์ในการประกอบธุรกิจโรงไฟฟ้า โดยมุ่งเน้นที่จะเป็นผู้ผลิตไฟฟ้ารายเล็กมาก
(VSPP) จากแหล่งพลังงานหมุนเวียน ทั้งนี้เนื่องจากการมีความคล่องตัวในการประกอบธุรกิจ
โดยกระบวนการขออนุญาตการจำหน่ายไฟฟ้าขนาดเล็กมากมีขั้นตอนการดำเนินงานที่สั้นกว่าการยื่นการขอจำหน่ายไฟฟ้าขนาดอื่นๆ
รวมทั้งมีข้อกำหนดเรื่องกฎหมายต่าง ๆ ต่ำกว่า เช่น
ในเรื่องการทำประชาพิจารณ์จากประชาชนในพื้นที่
ตลอดจนความคล่องตัวในการบริหารจัดการในการสรรหาที่ดิน การก่อสร้าง การจัดหาแหล่งเงินทุน
ซึ่งสามารถทำได้อย่างรวดเร็ว
ส่งผลให้โครงการโรงไฟฟ้าของบริษัทสามารถเริ่มดำเนินธุรกิจและก่อให้เกิดกระแสเงินสดให้แก่กลุ่มบริษัทได้ในระยะเวลาอันสั้น
โดยระยะเวลาในการก่อสร้างโรงไฟฟ้าของกลุ่มบริษัทคาดว่าใช้ระยะเวลาประมาณ 6 เดือน ต่อ 1
โครงการ

2.  พิจารณาเลือกประเภทการผลิตและจำหน่ายไฟฟ้าจากพลังงานทดแทนที่เหมาะสม

จากการที่ภาครัฐมีนโยบายที่จะสนับสนุนธุรกิจพลังงานทดแทนในระยะยาวและสนับสนุนธุรกิจที่เกี่ยวข้องกับการผลิตไฟฟ้าจากพลังงานทดแทนโดยเฉพาะการผลิตไฟฟ้าจากพลังงานหมุนเวียนต่างๆเช่น
พลังงานชีวมวล พลังงานแสงอาทิตย์ และพลังงานลม นั้น
กลุ่มบริษัทมีการเลือกการลงทุนในโครงการผลิตไฟฟ้าจากพลังงานทดแทน
ที่ให้ผลตอบแทนในการลงทุนแก่ผู้ถือหุ้นและมีระยะเวลาคืนทุนที่ยอมรับได้
ตลอดจนมีความเสี่ยงในด้านวัตถุดิบในการดำเนินการผลิตต่ำ
ประกอบกับการลงทุนดังกล่าวต้องเหมาะสมกับการดำเนินงานในประเทศไทยด้วย
ทำให้กลุ่มบริษัทได้พิจารณาถึงการผลิตไฟฟ้าจากพลังงานแสงอาทิตย์
ซึ่งการผลิตไฟฟ้าจากพลังงานดังกล่าวมีข้อได้เปรียบพลังงานหมุนเวียนประเภทอื่นๆ
เนื่องจากในด้านวัตถุดิบในการผลิตไฟฟ้าที่เป็นพลังงานแสงอาทิตย์
โดยที่ประเทศไทยจัดว่าเป็นประเทศที่ตั้งอยู่ในเขตศูนย์สูตรจึงทำให้ได้รับแสงอาทิตย์อย่างต่อเนื่องและคงที่ตลอดทั้งปี
ในขณะที่พลังงานหมุนเวียนประเภทอื่นๆ เช่น พลังงานชีวมวลและพลังงานลมนั้น
บริษัทอาจจะมีความเสี่ยงในด้านการจัดหาวัตถุดิบในการผลิตไฟฟ้าและการจัดหาทำเลที่เหมาะสมในการก่อสร้างโรงไฟฟ้า

3.  การเลือกใช้เทคโนโลยีที่มีประสิทธิภาพในการผลิตไฟฟ้า

กลยุทธ์ในการลงทุนในด้านการผลิตและติดตั้งอุปกรณ์และเทคโนโลยีในการผลิตไฟฟ้าของกลุ่มบริษัทนั้น
กลุ่มบริษัทจะพิจารณาอุปกรณ์และเทคโนโลยีจากผู้ผลิตที่มีคุณภาพ ประสิทธิภาพของการผลิตไฟฟ้า
และราคาที่เหมาะสมในการลงทุน ทั้งนี้ในการก่อสร้างโรงไฟฟ้าของกลุ่มบริษัท
กลุ่มบริษัทได้มีการยื่นแบบประมูลโครงการไปยังผู้ผลิตและผู้ติดตั้งรายต่างๆ จำนวน 10 ราย
โดยมีผู้เสนอราคาจำนวน 6 ราย
เพื่อให้ผู้ผลิตและผู้ติดตั้งรายต่างๆเสนอรายละเอียดในการลงทุนในด้านอุปกรณ์และการก่อสร้าง
รายละเอียดทางด้านเทคนิค
ตลอดจนราคาในการก่อสร้างกลับมาให้กลุ่มบริษัทพิจารณาถึงความเหมาะสมของผู้ผลิตและติดตั้ง
ซึ่งทั้งนี้จากการที่กลุ่มบริษัทเลือกใช้อุปกรณ์และการติดตั้งจากกลุ่มผู้ผลิตและผู้ติดตั้งที่มีประสบการณ์และเทคโนโลยีในการดำเนินการที่ดี
จะส่งผลให้การผลิตไฟฟ้าจากโรงไฟฟ้าของกลุ่มบริษัทมีประสิทธิภาพและความน่าเชื่อถือในการจ่ายไฟฟ้า
และสามารถจำหน่ายไฟฟ้าได้อย่างมีประสิทธิภาพตลอดอายุโครงการของกลุ่มบริษัท
อันจะเป็นการลดความไม่แน่นอนในด้านรายได้ของบริษัทในการผลิตไฟฟ้า

สำหรับในการก่อสร้างและติดตั้งแผงเซลล์แสงอาทิตย์ ในโครงการโรงไฟฟ้า 3.0 เมกกะวัตต์
ของบริษัทนั้น บริษัทได้รับการรับประกันจากผู้ผลิตและผู้ติดตั้งแผงเซลล์แสงอาทิตย์
เกี่ยวกับความเสียหายของแผงเซลล์แสงอาทิตย์และอุปกรณ์ที่เกี่ยวข้องเป็นระยะเวลา 2 ปี
และได้รับการรับประกันถึงประสิทธิภาพของแผงเซลล์แสงอาทิตย์เป็นระยะเวลา 5 ปี
โดยการออกหนังสือค้ำประกันจากธนาคาร Credit Agricole Corporate & Investment
Bank และ ธนาคาร Mizuho corporate Bank LTD. จำนวนรวมร้อยละ 10
ของมูลค่าสัญญาที่ตกลงกัน

4.  การใช้ข้อได้เปรียบจากการอยู่ในธุรกิจระบบไฟฟ้าเป็นระยะเวลานาน

กลุ่มบริษัทเล็งเห็นถึงโอกาสในการประกอบธุรกิจดังกล่าว ซึ่งถือเป็นการต่อยอดทางธุรกิจ
จากการที่บริษัทมีประสบการณ์ในการทำธุรกิจที่เกี่ยวเนื่องกับระบบไฟฟ้าเป็นระยะเวลากว่า 25 ปี
ทำให้กลุ่มบริษัทมีสายสัมพันธ์ที่ดีกับบุคคลที่เกี่ยวข้องกับอุตสาหกรรมโรงไฟฟ้า
ทั้งในส่วนของผู้ผลิตและผู้จำหน่ายที่เกี่ยวข้องกับอุปกรณ์ไฟฟ้าและก่อสร้างโรงไฟฟ้าในระดับสากล
ซึ่งก่อให้เกิดความได้เปรียบในการสรรหาวัสดุอุปกรณ์สำหรับงานระบบไฟฟ้าที่มีคุณภาพ
ภายใต้ราคาที่เหมาะสม

ลักษณะของลูกค้าและกลุ่มลูกค้าเป้าหมาย

ลูกค้ากลุ่มเป้าหมายของบริษัทได้แก่หน่วยงานทางด้านการไฟฟ้าของภาครัฐ
ทั้งนี้โครงการผลิตไฟฟ้าจากพลังงานแสงอาทิตย์ในเชิงพาณิชย์ของเอกชนในปัจจุบันนั้น
กำหนดให้ต้องผลิตและจัดจำหน่ายไฟฟ้าทั้งหมดให้กับหน่วยงานการไฟฟ้าที่เกี่ยวข้องเท่านั้น
ตามรายละเอียดและเงื่อนไขสัญญารับซื้อไฟฟ้า ทั้งนี้
โดยทั่วไปลักษณะของการผลิตและจำหน่ายไฟฟ้านั้น จะมี 2 ลักษณะหลัก คือ
การส่งมอบแบบกำหนดจำนวน และไม่กำหนดจำนวน
สำหรับการผลิตและจำหน่ายไฟฟ้าจากพลังงานแสงอาทิตย์ ซึ่งเป็นพลังงานทดแทนรูปแบบหนึ่งนั้น
จะเป็นการจำหน่ายในลักษณะไม่กำหนดจำนวน
เนื่องจากความสามารถในการผลิตไฟฟ้าจะขึ้นกับความเข้มของแสงในแต่ละช่วงเวลา

การจัดหาผลิตภัณฑ์

-   ระบบการผลิตและจำหน่ายไฟฟ้าจากพลังงานแสงอาทิตย์

การดำเนินงานโรงไฟฟ้าพลังงานแสงอาทิตย์ (Solar Farm) นั้น
โดยทั่วไปจะประกอบด้วยแผงเซลล์แสงอาทิตย์ (Solar cell) ทำหน้าที่รับแสงอาทิตย์
และแปลงพลังงานแสงอาทิตย์เป็นไฟฟ้าชนิดกระแสตรง
ส่งผ่านไปยังตู้รวมกระแสย่อยเพื่อรวบรวมไฟฟ้าในแต่ละชุดเข้าด้วยกัน
จากนั้นส่งไปยังเครื่องแปลงกระแสไฟฟ้าจากกระแสตรงเป็นกระแสสลับ
และแปลงแรงดันให้สูงขึ้นโดยหม้อแปลงแรงดัน เพื่อส่งต่อไปยังตู้ควบคุมไฟฟ้าแรงดันสูง
และทำการจำหน่ายให้กับหน่วยงานการไฟฟ้าของภาครัฐ ซึ่งเป็นลูกค้าของบริษัทต่อไป

ระบบการทำงานของโรงไฟฟ้าพลังงานแสงอาทิตย์ (Solar Farm)

[]

ส่วนแผงเซลล์แสงอาทิตย์ ส่วนควบคุมและแปลงไฟฟ้า ส่วนจำหน่ายไฟฟ้า

ภาพตัวอย่างโรงไฟฟ้าพลังงานแสงอาทิตย์ (Solar Farm)

[]

จากภาพรวมของระบบการผลิตไฟฟ้าจากพลังงานแสงอาทิตย์ ดังที่ได้กล่าวมาแล้วข้างต้น
ทำให้ปัจจัยที่มีผลต่อความสามารถในการผลิตไฟฟ้านั้น ขึ้นอยู่กับ 4 ปัจจัยหลัก คือ

1.  การเลือกทำเลที่ตั้งที่เหมาะสมต่อการผลิตไฟฟ้าจากพลังงานแสงอาทิตย์

  ในการพิจารณาเลือกพื้นที่ กลุ่มบริษัทให้ความสำคัญกับ 3 ประเด็นหลัก อันได้แก่

-   ค่าความเข้มแสง

ในการพิจารณาเลือกพื้นที่ที่จะก่อสร้างโรงงานไฟฟ้าพลังงานแสงอาทิตย์นั้น
กลุ่มบริษัทจะทำการตรวจสอบข้อมูลความเข้มของพลังงานแสงอาทิตย์ซึ่งถือว่าเป็นปัจจัยสำคัญที่จะส่งผลกระทบต่อปริมาณไฟฟ้าที่จะผลิตได้ในแต่ละพื้นที่เป้าหมาย
โดยใช้แหล่งข้อมูลจาก 3 แหล่งหลัก ได้แก่ กรมพัฒนาพลังงานทดแทนและอนุรักษ์พลังงาน
ข้อมูลจากโปรแกรม PVSYST (Software for photovoltaic Systems) ซึ่งใช้ข้อมูลจาก
NASA (The National Aeronautics and Space Administration) และ NASA
Langley Atmospheric Science Data Center เพื่อตรวจสอบค่าความเข้มของแสง
ที่จะใช้ประกอบการศึกษาความเป็นไปได้ของโครงการลงทุน ทั้งนี้
ค่าเฉลี่ยความเข้มของแสงของประเทศไทย อยู่ที่ 4.5 kWh/M²/day
โดยค่าเฉลี่ยของแต่ละจังหวัดอยู่ในช่วง 4.2 - 5.2 kWh/M²/day สำหรับในพื้นที่ อำเภอชนแดน
จังหวัดเพชรบูรณ์ ซึ่งเป็นพื้นที่ตั้งโครงการของบริษัท ค่าเฉลี่ยความเข้มของแสงจากแหล่งข้อมูลทั้ง 3
อยู่ที่ 5.02 kWh/M²/day

นอกจากนี้ กลุ่มบริษัทยังคำนึงถึงสภาพภูมิอากาศโดยเฉพาะปริมาณน้ำฝน ยังเป็นปัจจัยที่
เนื่องจากในบางพื้นที่หรือบางภูมิประเทศในบางจังหวัดของประเทศไทย อาจจะมีปริมาณน้ำฝนสูง
แม้ว่าจะมีค่าความเข้มของแสงสูง แต่อาจจะมีช่วงเวลาที่สามารถผลิตกระแสไฟฟ้าได้ต่ำ
จึงอาจไม่เหมาะกับการก่อสร้างโรงไฟฟ้าพลังแสงอาทิตย์

-   อุณหภูมิในพื้นที่

อุณหภูมิในพื้นที่ ถือเป็นปัจจัยที่มีผลกระทบต่อประสิทธิภาพการทำงานของแผงเซลล์แสงอาทิตย์
ทั้งต่อความสามารถในการผลิตไฟฟ้า และอัตราการเสื่อมสถาพของแผงเซลล์แสงอาทิตย์
โดยหากอุณหภูมิสูงจะมีผลให้ประสิทธิภาพการทำงานของแผงเซลล์แสงอาทิตย์ด้อยลง ในพื้นที่
อำเภอชนแดน จังหวัดเพชรบูรณ์ ซึ่งเป็นพื้นที่ตั้งโครงการของบริษัท
ค่าเฉลี่ยอุณหภูมิตลอดทั้งปีจากแหล่งข้อมูลทั้ง 3 อยู่ที่ 25.61 องศาเซลเซียส
นอกจากนั้นด้วยลักษณะพื้นที่โดยรอบของโครงการไม่มีสิ่งกีดขวางสูง
ทำให้ลมสามารถพัดผ่านได้สะดวก ก่อให้เกิดการระบายอากาศได้ดี
ส่งผลต่อประสิทธิภาพการทำงานของแผง

-   ราคาที่ดิน

กลุ่มบริษัทจะเลือกทำเลที่ตั้งที่อยู่ในพื้นที่ ที่มีราคาที่ดินไม่สูงมากนัก
เนื่องจากจะมีผลต่อระยะเวลาในการคืนทุนของโครงการ
โดยทำเลที่ตั้งที่กลุ่มบริษัทสรรหานั้นจะมีราคาที่ดินไม่เกินกว่า100,000 บาทต่อไร่

2.  ประสิทธิภาพและเทคโนโลยีของแผงเซลล์แสงอาทิตย์

เซลล์แสงอาทิตย์ที่นำมาใช้ในโรงไฟฟ้าพลังงานแสงอาทิตย์ สามารถแบ่งได้เป็น 2 ประเภทหลัก คือ

-   Crystalline ซึ่งแบ่งเป็นประเภทย่อยๆ ได้ 2 ประเภท ได้แก่
    เซลล์แสงอาทิตย์ที่ทำจากซิลิคอนชนิดผลึกเดี่ยว (Single Crystalline Silicon Solar
    Cell) หรือที่รู้จักกันในชื่อ Monocrystalline Silicon Solar Cell และชนิดผลึกรวม
    (Polycrystalline Silicon Solar Cell) ซึ่งเซลล์ประเภทดังกล่าว
    มีประสิทธิภาพในการผลิตไฟฟ้าจากแสงอาทิตย์ประมาณร้อยละ 13-17

-   ฟิล์มบาง (Thin Film) ซึ่งแบ่งเป็นประเภทย่อยๆ ได้ 2 ประเภท ได้แก่
    เซลล์แสงอาทิตย์ที่ทำจากซิลิกอนซึ่งจะมีประสิทธิภาพในการผลิตไฟฟ้าจากแสงอาทิตย์ร้อยละ
    8-9 และเซลล์แสงอาทิตย์ที่ทำจากสารกึ่งตัวนำชนิดอื่นๆ เช่น แกลเลี่ยม อาร์เซไนด์,
    แคดเมียม เทลเลอไรด์ และคอปเปอร์ อินเดียม ไดเซเลไนด์ เป็นต้น
    ซึ่งเซลล์แสงอาทิตย์ชนิดที่ทำจากสารกึ่งตัวนำ
    จะมีประสิทธิภาพในการผลิตไฟฟ้าจากแสงอาทิตย์ร้อยละ 10-12

กลุ่มบริษัทเลือกใช้เทคโนโลยีแผงเซลล์แสงอาทิตย์ที่ทำจากสารกึ่งตัวนำชนิดอื่นๆ
ซึ่งเป็นแบบฟิล์มบางชนิด CIS (Copper Indium Selenium) ของบริษัท Solar Frontier
จากประเทศญี่ปุ่น ซึ่งถือเป็นหนึ่งในผู้ผลิตแผงเซลล์แสงอาทิตย์ชั้นนำของโลก โดย Solar
Frontier ได้มีการทดสอบเปรียบเทียบให้เห็นว่าเทคโนโลยี CIS
มีประสิทธิภาพในการดูดซับพลังงานแสงอาทิตย์ในพื้นที่ที่มีความเข้มแสงที่ต่ำได้ดี
ตลอดจนมีอัตราการสูญเสียประสิทธิภาพต่อปีของแผงเซลล์แสงอาทิตย์ที่ต่ำ
รวมทั้งยังมีอัตราการสูญเสียประสิทธิภาพหากอุณหภูมิเพิ่มสูงขึ้นอยู่ในเกณฑ์ดี
นอกจากนี้การที่กลุ่มบริษัทเลือกใช้แผงเซลล์แสงอาทิตย์ที่ใช้สารกึ่งตัวนำประเภทคอปเปอร์ซึ่งปราศจากสารแคดเมี่ยม
เนื่องจากกลุ่มบริษัทตระหนักถึงผลกระทบทางสิ่งแวดล้อม
จากการที่แผงเซลล์แสงอาทิตย์ที่ผลิตจากสารกึ่งตัวนำที่มีสารแคดเมียม
อาจก่อให้เกิดผลกระทบต่อสิ่งแวดล้อม และประชาชนในพื้นที่ได้
 รวมทั้งในอนาคตกลุ่มบริษัทจะต้องมีค่าใช้จ่ายในการกำจัดแผงดังกล่าวเมื่อหมดอายุลงอีกด้วย

3.  ระบบการจัดการบริหารโรงไฟฟ้าที่มีประสิทธิภาพ

กลุ่มบริษัทให้ความสำคัญกับการนำเทคโนโลยีที่ทันสมัยมาใช้ในการควบคุม และติดตามการทำงาน
ภายในโรงไฟฟ้า ทั้งนี้ โรงไฟฟ้าของกลุ่มบริษัทมีการวางระบบ control & monitoring
online ซึ่งสามารถตรวจสอบประสิทธิภาพของแผงเซลล์แสงอาทิตย์แต่ละชุดได้ตลอดเวลา
โดยจะรายงานถึงแรงดันไฟฟ้าและ ประสิทธิภาพของแผงเซลล์แสงอาทิตย์
ในระหว่างการผลิตและจำหน่ายไฟฟ้าให้กับผู้ควบคุมได้รับทราบ
ทำให้ในกรณีที่แผงเซลล์แสงอาทิตย์จุดใดจุดหนึ่ง
มีปัญหาหรือเกิดความเสียหายในระหว่างการผลิตไฟฟ้า ระบบจะทำการรายงานผล
โดยระบุชุดเซลล์แสงอาทิตย์ที่มีความเสียหายทันที
ส่งผลให้กลุ่มบริษัทสามารถดำเนินการแก้ไขได้อย่างรวดเร็ว
ซึ่งเป็นการลดปัญหาอันเกิดจากระบบจำหน่ายไฟฟ้าขัดข้องอันอาจส่งผลกระทบต่อรายได้ในการจำหน่ายไฟฟ้าลงได้

4.  ระบบโครงสร้างในการติดตั้งอุปกรณ์ระบบไฟฟ้าที่คงทนถาวร

ระบบโครงสร้างในการติดตั้งอุปกรณ์ระบบไฟฟ้าของโรงไฟฟ้า
จัดเป็นโครงสร้างที่สำคัญของในการก่อสร้างโรงไฟฟ้าทุกประเภท
ทั้งในด้านการสร้างความเชื่อมั่นในการผลิตและรักษาระดับในการจ่ายไฟฟ้า
ช่วยลดความสูญเสียอันเกิดจากกระแสไฟฟ้ารั่วไหลในระบบการผลิตและจำหน่ายไฟฟ้า
และการมีโครงสร้างที่เหมาะสมและถูกต้องยังเป็นการรับประกันถึงความปลอดภัยและลดอุบัติเหตุต่างๆในโรงไฟฟ้าได้ด้วย
เช่น การเกิดกระแสไฟฟ้าลัดวงจรและการเกิดกระแสไฟฟ้ารั่วไหล
จนเกิดการระเบิดของอุปกรณ์ที่เกี่ยวข้อง

สำหรับการก่อสร้างและติดตั้งอุปกรณ์ต่าง ๆ ในการผลิตไฟฟ้าจากแผงเซลล์แสงอาทิตย์
กลุ่มบริษัทเลือกใช้บริษัท Schneider Electric จากประเทศฝรั่งเศส
ซึ่งเป็นกลุ่มบริษัทที่มีประสบการณ์และความชำนาญในด้านอุปกรณ์วิศวกรรมไฟฟ้าและการติดตั้งระบบควบคุมไฟฟ้าเป็นอย่างดี
เป็นผู้ทำการก่อสร้างและติดตั้งโรงไฟฟ้าขนาด 3.0 เมกกะวัตต์ ของบริษัท
ซึ่งประโยชน์จากการที่กลุ่มบริษัทได้รับการติดตั้งอุปกรณ์ระบบไฟฟ้าที่ถูกต้องในการติดตั้งดังกล่าว
จะส่งผลให้โรงไฟฟ้าของกลุ่มบริษัทสามารถผลิตไฟฟ้าจากอุปกรณ์ต่างๆได้อย่างเต็มประสิทธิภาพ
ลดปัญหาอันเกิดจากความเสียหายของการติดตั้งไม่ถูกต้อง
ซึ่งอาจจะส่งผลให้อุปกรณ์เสียหายหรือทำงานไม่เต็มประสิทธิภาพในระยะยาวลง
ซึ่งการลดความเสี่ยงอันเกิดจากปัญหาดังกล่าว
จะส่งผลให้โครงการโรงไฟฟ้าพลังงานแสงอาทิตย์ของกลุ่มบริษัทสามารถดำเนินงานได้อย่างมีประสิทธิภาพและความน่าเชื่อถือสูงสุดในการผลิตไฟฟ้าตลอดอายุของโครงการ

3.  ธุรกิจก่อสร้างโรงไฟฟ้าพลังงานทดแทน

จากนโยบายการส่งเสริมของภาครัฐด้านพลังงานทดแทน
กอปรกับกลุ่มบริษัทซึ่งทำธุรกิจผลิตไฟฟ้าจากพลังงานทดแทน
อีกทั้งกลุ่มบริษัทยังเป็นผู้จำหน่ายผลิตภัณฑ์ที่ใช้ในโรงไฟฟ้าและให้บริการด้านวิศวกรรม
จึงทำให้บริษัทฯ ได้ก้าวเข้ามาสู่ธุรกิจก่อสร้างโรงไฟฟ้าพลังงานทดแทน อีกส่วนหนึ่ง

โดยกลุ่มบริษัท ได้เล็งเห็นถึงโอกาสในการพัฒนาและลงทุนในธุรกิจที่เกี่ยวข้องกับพลังงานทดแทน
ซึ่งปัจจุบันหน่วยงานภาครัฐ
ได้มีการส่งเสริมให้มีการใช้พลังงานทดแทนเพิ่มมากขึ้นเพื่อเป็นการลดภาวะโลกร้อน

สถานะโครงการพลังงานทดแทน (เฉพาะ VSPP) ณ กันยายน 2554

+---+-------------+---------+-----------+---------+---------+----------+
| ป |             | อยู่ร     | ได้รับการต  | ลงนาม   | ขายไฟฟ้า | รวมทั้งหมด |
| ร |             | ะหว่างกา | อบรับซื้อแล้ว | PPA แล้ว |         |          |
| ะ |             | รพิจารณา |           |         | เข้า     |          |
| เ |             |         |           |         | ระบบแล้ว |          |
| ภ |             |         |           |         |         |          |
| ท |             |         |           |         |         |          |
| เ |             |         |           |         |         |          |
| ช |             |         |           |         |         |          |
| ื้อ |             |         |           |         |         |          |
| เ |             |         |           |         |         |          |
| พ |             |         |           |         |         |          |
| ล |             |         |           |         |         |          |
| ิง |             |         |           |         |         |          |
| / |             |         |           |         |         |          |
| เ |             |         |           |         |         |          |
| ท |             |         |           |         |         |          |
| ค |             |         |           |         |         |          |
| โ |             |         |           |         |         |          |
| น |             |         |           |         |         |          |
| โ |             |         |           |         |         |          |
| ล |             |         |           |         |         |          |
| ยี |             |         |           |         |         |          |
+---+-------------+---------+-----------+---------+---------+----------+
|   |             |         | (         | (รอ     |         |          |
|   |             |         | ยังไม่ลงนาม | COD)    |         |          |
|   |             |         | PPA)      |         |         |          |
+---+-------------+---------+-----------+---------+---------+----------+
|   |             | ปริมาณ   | ป         | ปริมาณ   | ปริมาณ   | ปริม      |
|   |             | พลังไฟฟ้า | ริมาณพลังไฟ | พลังไฟฟ้า | พลังไฟฟ้า | าณพลังไฟฟ |
|   |             | เสนอขาย | ฟ้าเสนอขาย | เสนอขาย | เสนอขาย | ้าเสนอขาย |
|   |             | (MW)    | (MW)      | (MW)    | (MW)    | (MW)     |
+---+-------------+---------+-----------+---------+---------+----------+
|   |             |         |           |         |         |          |
+---+-------------+---------+-----------+---------+---------+----------+
| 1 | พลัง         | 890.257 | 134.466   | 644.702 | 65.147  | 1        |
|   | งานแสงอาทิตย์ |         |           |         |         | ,734.572 |
|   | PV          |         |           |         |         |          |
+---+-------------+---------+-----------+---------+---------+----------+
| 2 | ก๊าซชีวภาพ    | 76.006  | 41.920    | 60.284  | 106.937 | 285.147  |
+---+-------------+---------+-----------+---------+---------+----------+
| 3 | ชีวมวล       | 146.430 | 248.198   | 1,      | 329.520 | 2        |
|   |             |         |           | 560.150 |         | ,284.298 |
+---+-------------+---------+-----------+---------+---------+----------+
| 4 | ขยะ         | 23.450  | 7.280     | 108.672 | 37.330  | 176.732  |
+---+-------------+---------+-----------+---------+---------+----------+
| 5 | พลังน้ำ       | 0.025   | 0.305     | 6.100   | 1.080   | 7.510    |
+---+-------------+---------+-----------+---------+---------+----------+
| 6 | พลังลม       | 17.498  | 26.250    | 68.284  | 0.380   | 112.412  |
+---+-------------+---------+-----------+---------+---------+----------+
| ร |             | 1,      | 458.419   | 2,      | 540.394 | 4        |
| ว |             | 153.666 |           | 448.192 |         | ,600.671 |
| ม |             |         |           |         |         |          |
| เ |             |         |           |         |         |          |
| ช |             |         |           |         |         |          |
| ื้อ |             |         |           |         |         |          |
| เ |             |         |           |         |         |          |
| พ |             |         |           |         |         |          |
| ล |             |         |           |         |         |          |
| ิง |             |         |           |         |         |          |
| น |             |         |           |         |         |          |
| อ |             |         |           |         |         |          |
| ก |             |         |           |         |         |          |
| ร |             |         |           |         |         |          |
| ูป |             |         |           |         |         |          |
| แ |             |         |           |         |         |          |
| บ |             |         |           |         |         |          |
| บ |             |         |           |         |         |          |
+---+-------------+---------+-----------+---------+---------+----------+

ที่มา : สำนักงานนโยบายและแผนพลังงาน กระทรวงพลังงาน

จากตารางข้างต้นจะเห็นได้ว่าเฉพาะส่วนโครงการซื้อขายไฟฟ้าขนาดเล็กมากหรือ VSPP นั้น
มีมากถึงกว่า 4,600 เมกกะวัตต์
และขณะนี้เป็นช่วงเริ่มต้นของโครงการโรงไฟฟ้าพลังงานทดแทนเท่านั้น
โดยจะเห็นได้จากโครงการที่ได้จ่ายไฟฟ้าเข้าระบบนั้นมีเพียงแค่ 540 เมกกะวัตต์เท่านั้น
ซึ่งโครงการที่เหลือจะต้องเร่งสร้างให้เสร็จต่อไป ดังนั้น
จะทำให้กลุ่มธุรกิจก่อสร้างโรงไฟฟ้าพลังงานทดแทนมีแนวโน้มเติบโตไปกับจำนวนโรงไฟฟ้าพลังงานทดแทน
โดยเฉพาะ โรงไฟฟ้าพลังงานแสงอาทิตย์ และโรงไฟฟ้าพลังงานลม ซึ่งบริษัทฯ
มีความชำนาญเป็นพิเศษ โดยโรงไฟฟ้าพลังงานลมส่วนใหญ่จะเป็นโครงการโรงไฟฟ้าขนาดเล็ก หรือ
SPP โดยมีโครงการในส่วนนี้อยู่ถึงกว่า 1,000 เมกกะวัตต์ ที่จะมีการก่อสร้างให้แล้วเสร็จภายในปี
2558 นี้

[]

ที่มา : สำนักงานนโยบายและแผนพลังงาน กระทรวงพลังงาน

จากแผนภูมิจะเห็นว่ามีโครงการในส่วนโรงไฟฟ้าพลังงานแสงอาทิตย์มากถึง 1,700 เมกกะวัตต์
สมัครขอรับสัญญาซื้อขายไฟฟ้า ซึ่งมีการลงนามสัญญาซื้อขายไฟฟ้าไปแล้วประมาณ 750 เมกกะวัตต์
จะเห็นว่าตลาดของธุรกิจก่อสร้างโรงไฟฟ้าแสงอาทิตย์ยังเติบโตได้อีกมากและมีมูลค่าถึงกว่า
170,000 ล้านบาท

[]

จากรูปจะเห็นว่ากลุ่มบริษัทมีผลิตภัณฑ์ที่จำหน่ายในงานก่อสร้างโรงไฟฟ้าแสงอาทิตย์เป็นสัดส่วนที่สูงมากกว่า
70 เปอร์เซ็นต์ ของมูลค่าโครงการ
ซึ่งจะเป็นการส่งเสริมการจำหน่ายผลิตภัณฑ์ที่ใช้ในโรงไฟฟ้าของกลุ่มบริษัทอีกด้วย

โครงการที่ผ่านมาและอยู่ระหว่างการก่อสร้าง

บริษัทฯ ได้รับงานก่อสร้างโครงการโรงไฟฟ้าพลังงานแสงอาทิตย์ ขนาด 6.5 เมกกะวัตต์ จำนวน
4 โครงการของบริษัท จี-พาวเวอร์ ซอร์ซ จำกัด ซึ่งเป็นบริษัทย่อยของบริษัทฯ และขนาด 8
เมกกะวัตต์ จำนวน 1 โครงการของบริษัท โซลาร์ต้า จำกัด โดยบริษัทฯ
ได้ทำการก่อสร้างโรงไฟฟ้าพลังงานแสงอาทิตย์ในส่วนของบริษัท จี-พาวเวอร์ ซอร์ซ จำกัด
แล้วเสร็จทั้งสิ้นจำนวน 3 โครงการ รวม 19.5 เมกกะวัตต์ และอยู่ระหว่างก่อสร้างอีก 1
โครงการ ขนาด 6.5 เมกกะวัตต์ สำหรับในส่วนของโครงการก่อสร้างโรงไฟฟ้าแสงอาทิตย์ขนาด
8 เมกกะวัตต์ ของบริษัท โซลาร์ต้า จำกัด
เนื่องจากโครงการประสบปัญหาน้ำท่วมจึงเลื่อนกำหนดการแล้วเสร็จจากเดิมเดือนตุลาคม 2554
เป็นเดือนพฤษภาคม 2555

[]

แนวโน้มและภาวะอุตสาหกรรม

ภาวะอุตสาหกรรม

ภาพรวมระบบไฟฟ้าของประเทศไทย

อุตสาหกรรมผลิตไฟฟ้าและระบบไฟฟ้าของประเทศไทยสามารถแบ่งผู้เกี่ยวข้องได้เป็น 3 กลุ่มหลัก
ดังนี้

1)  ผู้ผลิตไฟฟ้า

ผู้ผลิตไฟฟ้าในระบบไฟฟ้าของประเทศไทย สามารถแบ่งได้เป็น 6 กลุ่ม อันได้แก่
การไฟฟ้าฝ่ายผลิตแห่งประเทศไทย ผู้ผลิตไฟฟ้ารายใหญ่ (IPP) ผู้ผลิตไฟฟ้ารายเล็ก (SPP)
ผู้ผลิตไฟฟ้ารายเล็กมาก (VSPP) ผู้ผลิตอื่น ๆ รวมทั้งหน่วยงานภาครัฐ เช่น
กรมพัฒนาพลังงานทดแทนและอนุรักษ์พลังงาน ซึ่งมีการผลิตไฟฟ้าจากเขื่อนพลังน้ำขนาดเล็ก
และการนำไฟฟ้าเข้าจากต่างประเทศ

ทั้งนี้ การไฟฟ้าฝ่ายผลิตแห่งประเทศไทย (“กฟผ.”)
ซึ่งทำหน้าที่เป็นทั้งผู้ผลิตรายใหญ่ที่สุดในประเทศและเป็นผู้รับซื้อไฟฟ้าทั้งหมดที่ถูกผลิตโดยผู้ผลิตในกลุ่มอื่นๆ
รวมถึงการสั่งซื้อไฟฟ้าจากประเทศเพื่อนบ้านซึ่งได้แก่
สาธารณรัฐประชาธิปไตยประชาชนลาวและมาเลเซีย
จะเป็นผู้กำหนดปริมาณไฟฟ้าที่โรงไฟฟ้าแต่ละแห่งจะต้องจ่ายเข้าระบบส่งไฟฟ้าของประเทศเพื่อให้สอดคล้องกับความต้องการใช้ไฟฟ้าในแต่ละช่วงเวลา

2)  ผู้จัดจำหน่ายไฟฟ้า

การไฟฟ้าฝ่ายผลิตแห่งประเทศไทย
จะเป็นผู้ดำเนินการจัดจำหน่ายพลังงานไฟฟ้าให้กับหน่วยงานรัฐวิสาหกิจอีก 2 แห่งได้แก่
การไฟฟ้านครหลวง (“กฟน.”) และการไฟฟ้าส่วนภูมิภาค (“กฟภ.”)
ซึ่งเป็นผู้รับผิดชอบในการจัดจำหน่ายไฟฟ้าให้แก่ภาคอุตสาหกรรม
ภาคธุรกิจและภาคครัวเรือนตามพื้นที่ต่าง ๆ ของประเทศต่อไป นอกจากนี้
การไฟฟ้าฝ่ายผลิตแห่งประเทศไทยยังมีการจำหน่ายไฟฟ้าโดยตรงให้แก่ลูกค้าบางรายด้วย

ในขั้นตอนการส่งผ่านไฟฟ้าจากโรงไฟฟ้าสู่การไฟฟ้านครหลวงและการไฟฟ้าส่วนภูมิภาคนั้น
จะต้องมีการปรับเปลี่ยนแรงดันให้เหมาะสมเพื่อลดการสูญเสียจากการส่งผ่านไฟฟ้าในระยะทางไกล
จากนั้น
การไฟฟ้านครหลวงและการไฟฟ้าส่วนภูมิภาคจะทำหน้าที่ในการส่งไฟฟ้าไปสู่ผู้ใช้โดยผ่านระบบจำหน่ายแรงดัน
โดยการไฟฟ้านครหลวงจะเป็นผู้รับผิดชอบการจำหน่ายไฟฟ้าในเขตพื้นที่กรุงเทพมหานคร, นนทบุรี
และสมุทรปราการ สำหรับการไฟฟ้าส่วนภูมิภาคจะเป็นผู้รับผิดชอบการจำหน่ายไฟฟ้าในพื้นที่จังหวัดอื่น
ๆ นอกเหนือจาก 3 จังหวัดข้างต้น ซึ่งในกระบวนการจำหน่ายไฟฟ้าสู่ผู้ใช้งานนี้
จะต้องมีการแปลงระดับแรงดันไฟฟ้าให้ลดต่ำลงเพื่อให้แรงดันไฟฟ้าอยู่ในระดับที่ผู้ใช้ไฟฟ้าสามารถนำไปใช้งานได้

3)  ผู้ใช้ไฟฟ้า

ประกอบด้วยผู้ใช้ไฟฟ้าประเภทต่างๆ เช่น ภาคอุตสาหกรรม ภาคธุรกิจ บ้านที่อยู่อาศัย เป็นต้น

ทั้งนี้แผนภาพโครงสร้างการผลิตและจำหน่ายไฟฟ้าดังที่ได้กล่าวมาแล้วข้างต้น สามารถแสดงได้ดังนี้

[]

กำลังการผลิตติดตั้งไฟฟ้า

ข้อมูลจากสำนักงานนโยบายและแผนพลังงาน กระทรวงพลังงาน พบว่าในปี 2554
ประเทศไทยมีกำลังการผลิตติดตั้งไฟฟ้า อยู่ที่ 31,447 เมกะวัตต์ เพิ่มขึ้นจากปี 2553 ซึ่งอยู่ที่
30,920 เมกะวัตต์ หรือเพิ่มขึ้น 527 เมกกะวัตต์
โดยการไฟฟ้าฝ่ายผลิตแห่งประเทศไทยมีกำลังการผลิตติดตั้งสูงสุดคิดเป็นสัดส่วนร้อยละ 48
รองลงมาคือผู้ผลิตไฟฟ้าอิสระ (IPP) ร้อยละ 38 ผู้ผลิตไฟฟ้าขนาดเล็ก (SPP) ร้อยละ 7
และซื้อไฟจากต่างประเทศร้อยละ 7

ความต้องการไฟฟ้าสูงสุด (Gross Peak Generation)

เกิดขึ้น ณ วันอังคารที่ 24 พฤษภาคม 2554 เวลา 14.00 น. ที่ระดับ 24,518 เมกะวัตต์
โดยต่ำกว่า Peak ของปี 2553 ซึ่งอยู่ที่ระดับ 24,630 เมกะวัตต์ อยู่ 112 เมกะวัตต์
หรือคิดเป็นลดลงร้อยละ 0.5 เนื่องจากในช่วงต้นปี 2554 ยังคงมีอากาศหนาวเย็นอยู่
ประกอบกับฝนที่มาเร็วกว่าปกติ ทำให้หน้าร้อนปีนี้มีอากาศเย็นกว่าปีที่ผ่านมา

การผลิตไฟฟ้า

ปริมาณการผลิตและการรับซื้อของ กฟผ. ในปี 2554 มีจำนวน 162,537 กิกะวัตต์ชั่วโมง
ลดลงจากปี 2553 ร้อยละ 0.7 โดยมีสัดส่วนการผลิตไฟฟ้าจากก๊าซธรรมชาติคิดเป็นสัดส่วนร้อยละ
67 จากลิกไนต์/ถ่านหินคิดเป็นสัดส่วนร้อยละ 19 นำเข้าคิดเป็นสัดส่วนร้อยละ 7
จากพลังน้ำคิดเป็นสัดส่วนร้อยละ 5 จากน้ำมันคิดเป็นสัดส่วนร้อยละ 1
และจากพลังงานทดแทนคิดเป็นสัดส่วนร้อยละ 1

การใช้ไฟฟ้า

ในปี 2554 อยู่ที่ระดับ 147,836 กิกะวัตต์ชั่วโมง ลดลงจากปี 2553 ร้อยละ 0.6
เนื่องจากในช่วงต้นปีประเทศไทยมีอากาศที่หนาวเย็นเป็นเวลานานและมีฝนตกมากกว่าปกติ
รวมถึงเหตุการณ์แผ่นดินไหวและสึนามิในประเทศญี่ปุ่นที่ส่งผลกระทบต่อภาคอุตสาหกรรมและภาคธุรกิจของไทย
ประกอบกับในช่วงปลายปีเกิดภัยพิบัติอุทกภัยรวมถึงนิคมอุตสาหกรรมทั้ง 7 แห่ง
ในเขตจังหวัดพระนครศรีอยุธยาและปทุมธานี ส่งผลกระทบต่อภาคอุตสาหกรรม ครัวเรือน
และเกษตรกรรม โดยการใช้ไฟฟ้าในภาคอุตสาหกรรมมีสัดส่วนการใช้มากที่สุดคิดเป็นร้อยละ 45
มีการใช้ไฟฟ้าลดลงร้อยละ 0.04 ภาคธุรกิจมีการใช้ไฟฟ้าลดลงร้อยละ 0.3
ภาคครัวเรือนมีการใช้ไฟฟ้าลดลงร้อยละ 1.8 และภาคเกษตรกรรมมีการใช้ไฟฟ้าลดลงร้อยละ
12.7 ทั้งนี้ การใช้ไฟฟ้าแบ่งเป็นเขตนครหลวงและเขตภูมิภาค ดังนี้

เขตนครหลวง การใช้ไฟฟ้าปี 2554 อยู่ที่ระดับ 43,898 กิกะวัตต์ชั่วโมง ลดลงร้อยละ 2.6
โดยการใช้ไฟฟ้าในภาคครัวเรือนลดลงร้อยละ 7.3 ภาคธุรกิจและภาคอุตสาหกรรมลดลงร้อยละ
1.1

เขตภูมิภาค การใช้ไฟฟ้าปี 2554 อยู่ที่ระดับ 101,166 กิกะวัตต์ชั่วโมง เพิ่มขึ้นร้อยละ 0.4
โดยการใช้ไฟฟ้าในภาคอุตสาหกรรมและภาคธุรกิจเพิ่มขึ้นเล็กน้อยร้อยละ 0.3
ภาคครัวเรือนเพิ่มขึ้นร้อยละ 0.9 ในขณะที่ภาคเกษตรกรรมลดลงร้อยละ 12.7

[]

การใช้ไฟฟ้ารายสาขา

ปี 2554 ของกลุ่มอุตสาหกรรมและธุรกิจที่สำคัญในช่วงสามไตรมาสแรกมีแนวโน้มเพิ่มขึ้น
ถึงแม้ว่าในช่วงไตรมาสที่สองจะได้รับผลกระทบจากเหตุการณ์ภัยพิบัติในประเทศญี่ปุ่นแต่ก็สามารถปรับฟื้นตัวได้ในไตรมาสที่สาม
แต่ในช่วงไตรมาสสุดท้ายไทยประสบกับเหตุการณ์ภัยพิบัติอุทกภัย
ส่งผลให้โรงงานอุตสาหกรรมและธุรกิจบางประเภทไม่สามารถดำเนินการได้
โดยเฉพาะอุตสาหกรรมอิเล็กทรอนิกส์ ยานยนต์ สิ่งทอ และพลาสติก ที่มีการใช้ไฟฟ้าลดลงมาก
เนื่องจากโรงงานส่วนใหญ่อยู่ในนิคมอุตสาหกรรมที่ได้รับกระทบจากน้ำท่วม นอกจากนั้น
ยังส่งผลต่อกลุ่มธุรกิจที่สำคัญ ได้แก่ โรงแรม ขายปลีก และการก่อสร้าง
เนื่องจากประสบภาวะน้ำท่วมทำให้ต้องปิดกิจการในช่วงเวลาดังกล่าว
ประกอบกับบางประเทศประกาศห้ามประชาชนเดินทางเข้าประเทศไทย

ที่มา : สำนักงานนโยบายและแผนพลังงาน กระทรวงพลังงาน

แนวโน้มอุตสาหกรรมผลิตไฟฟ้า และระบบไฟฟ้าในประเทศไทย

แนวโน้มการผลิตไฟฟ้าในปี 2555 คาดว่าจะเพิ่มขึ้นร้อยละ 5.7
เนื่องจากภาครัฐมีนโยบายส่งเสริมการลงทุนและการใช้จ่ายเพื่อกระตุ้นเศรษฐกิจในช่วงแผนบริหารราชการ
4 ปี (พ.ศ.2555-2558) และการเร่งรัดการลงทุนเพื่อฟื้นฟูความเสียหายจากน้ำท่วมในช่วงปลายปี
2554 ในช่วงไตรมาสแรกของปี 2555
โดยการใช้ไฟฟ้าในภาคธุรกิจและอุตสาหกรรมขนาดใหญ่โดยเฉพาะในเขตนิคมอุตสาหกรรมจำนวน 7
แห่ง ที่ได้รับผลกระทบจากน้ำท่วม ยังคงไม่สามารถดำเนินการผลิตได้
แต่ตั้งแต่ไตรมาสที่สองเป็นต้นไปคาดว่าจะเริ่มดำเนินการผลิตใหม่ได้อีกครั้ง
ซึ่งจะทำให้การใช้ไฟฟ้าเพิ่มขึ้น ทั้งนี้
เชื้อเพลิงที่ใช้ในการผลิตไฟฟ้ายังคงมาจากก๊าซธรรมชาติเป็นหลักเมื่อเทียบกับเชื้อเพลิงอื่น ๆ
โดยในปี 2555 ปตท. มีแผนที่จะนำเข้า LNG จำนวน 140 ล้านลูกบาศก์ฟุตต่อวัน (1.0 ล้านตัน)
นอกจากนี้ มีโรงไฟฟ้าเข้าระบบตามแผน PDP 2010 ในปี 2555 ได้แก่ โรงไฟฟ้า SPP
(Co-Gen) จำนวน 704 เมกะวัตต์ SPP (Renewable) จำนวน 65 เมกะวัตต์ และ VSPP
จำนวน 162 เมกะวัตต์ รวมกับเขื่อนต่าง ๆ ภายในประเทศ จำนวน 29 เมกะวัตต์
และการนำเข้าไฟฟ้าโครงการเขื่อนเทินหินบุนส่วนขยายจาก สปป.ลาว จำนวน 220 เมกะวัตต์

[]

  ที่มา : สำนักงานนโยบายและแผนพลังงาน กระทรวงพลังงาน

จากแนวโน้มของความต้องการใช้ไฟฟ้าที่เพิ่มขึ้นทุกปี
และมีการปรับตัวเพิ่มขึ้นในอัตราที่สูงกว่าการขยายตัวของกำลังการผลิตดังที่ได้กล่าวมาแล้วข้างต้น
ในปี 2553 กระทรวงพลังงานจึงทำการปรับปรุงแผนพัฒนากำลังการผลิตไฟฟ้าของประเทศ พ.ศ.
2553 – 2573 (PDP2010) เพื่อวางแผนการจัดหาไฟฟ้าในอนาคต 20 ปี
โดยในแผนดังกล่าวกำหนดให้ประเทศไทยจะต้องมีปริมาณการผลิตไฟฟ้าเพิ่มขึ้น
เพื่อรองรับความต้องการใช้ไฟฟ้าที่เพิ่มสูงขึ้นอย่างต่อเนื่อง ดังนี้

+----------------------------------------+--------------+-------------+
| โครงการ                                | ปี 2553 -     | ปี 2564 -    |
|                                        | 2563         | 2573        |
+----------------------------------------+--------------+-------------+
| -   โรงไฟฟ้ากฟผ.                        | 4,821        | 20,897      |
|                                        | เมกกะวัตต์     | เมกกะวัตต์    |
+----------------------------------------+--------------+-------------+
| -   ผู้ผลิตไฟฟ้าจากผู้ผลิตไฟฟ้าเอกชนรายใหญ่     | 4,400        |             |
|     (IPP)                              | เมกกะวัตต์     |             |
+----------------------------------------+--------------+-------------+
| -   ผู้ผลิตไฟฟ้าจากผู้ผลิตไฟฟ้าเอกชนรายเล็ก     | 3,539        | 3,800       |
|     (SPP)                              | เมกกะวัตต์     | เมกกะวัตต์    |
+----------------------------------------+--------------+-------------+
| -   ผู้ผลิตไฟฟ้าจากผู้ผลิตไฟฟ้าเอกชนรายเล็กมาก  | 2,335        | 1,745       |
|     (VSPP)                             | เมกกะวัตต์     | เมกกะวัตต์    |
+----------------------------------------+--------------+-------------+
| -   เอกชนอื่นๆ                           | 800 เมกกะวัตต์ |             |
+----------------------------------------+--------------+-------------+
| -   ประเทศเพื่อนบ้าน                      | 5,669        | 6,000       |
|                                        | เมกกะวัตต์     | เมกกะวัตต์    |
+----------------------------------------+--------------+-------------+

โดยตามแผน PDP2010 คาดว่ากำลังการผลิตไฟฟ้าที่จะเพิ่มขึ้นในแต่ละปี ดังนี้

  -------------------------------------------------------------------------------------------
            พลังงานไฟฟ้าสูงสุด                          พลังงานไฟฟ้า                        
  --------- ---------------- -------------- ------- ---------------- ---------------- -------
                             เพิ่มขึ้น                                   เพิ่มขึ้น            

  ปี         เมกกะวัตต์ (MW)    เมกกะวัตต์(MW)   ร้อยละ   ล้านกิโลวัตต์ชั่วโมง   ล้านกิโลวัตต์ชั่วโมง   ร้อยละ
                                                    (GWH)            (GWH)            

  2552      22,315           78.4           4.18    146,182          365.5            0.25

  2553      23,249           934            5.67    152,954          6,772            4.63

  2554      24,568           1,319          5.47    160,331          7,377            4.82

  2555      25,913           1,345          4.92    168,049          7,718            4.81

  2556      27,188           1,275          4.24    175,631          7,582            4.51

  2557      28,341           1,153          3.96    183,452          7,821            4.45

  2558      29,463           1,122          4.38    191,224          7,772            4.24

  2559      30,754           1,291          4.78    200,012          8,788            4.60

  2560      32,225           1,471          4.54    209,329          9,317            4.66

  2561      33,688           1,463          3.86    218,820          9,491            4.53

  2562      34,988           1,300          3.85    227,599          8,779            4.01

  2563      36,336           1,348          4.18    236,956          9,357            4.11

  2564      37,856           1,520          3.84    246,730          9,774            4.12

  2565      39,308           1,452          3.75    256,483          9,753            3.95

  2566      40,781           1,473          3.57    266,488          10,005           3.90

  2567      42,236           1,455          4.09    276,805          10,317           3.87

  2568      43,962           1,726          3.77    287,589          10,784           3.90

  2569      45,621           1,659          3.78    298,779          11,190           3.89

  2570      47,344           1,723          3.58    310,387          11,608           3.89

  2571      49,039           1,695          3.92    322,427          12,040           3.88

  2572      50,959           1,920          3.79    334,921          12,494           3.87

  2573      52,890           1,931          4.18    347,947          13,026           3.89
  -------------------------------------------------------------------------------------------

ที่มา : แผนพัฒนากำลังผลิตไฟฟ้าของประเทศไทย พ.ศ. 2553-2573 (PDP 2010)
กระทรวงพลังงาน

จากข้อมูลการพยากรณ์ความต้องการใช้ไฟฟ้าตั้งแต่ปี 2553-2573
แสดงให้เห็นถึงแนวโน้มของความต้องการใช้ไฟฟ้าในประเทศที่เพิ่มขึ้นทุกปี
โดยมีอัตราการเติบโตของความต้องการใช้ไฟฟ้าเฉลี่ยอยู่ที่ร้อยละ 4.22 ต่อปี และหน่วยงานต่างๆ
ที่เกี่ยวข้อง อาทิการไฟฟ้าฝ่ายผลิตแห่งประเทศไทย และสำนักงานนโยบายและแผนพลังงาน
กระทรวงพลังงาน จะทำการพยากรณ์ถึงความต้องการไฟฟ้าของประเทศไทยในอนาคต
และกำหนดกรอบของแผนพัฒนากำลังผลิตไฟฟ้าขึ้น
เพื่อใช้เป็นข้อมูลในการวางแผนการลงทุนโครงการพัฒนาต่าง ๆ
เพื่อรองรับความต้องการไฟฟ้าที่เพิ่มมากขึ้นในอนาคต
โดยได้มีการประมาณการความต้องการเงินลงทุนในกิจการไฟฟ้าในช่วงปี 2553 – 2573
เป็นจำนวนสูงถึง 4,218,785 ล้านบาท ซึ่งสามารถแสดงได้ตามตารางข้างล่างนี้

  หน่วย : ล้านบาท

  ---------------- ------------------ ------------------ -----------------
  ปี                กิจการผลิตไฟฟ้า       กิจการระบบส่งไฟฟ้า    รวม

  2553 - 2563      1,690,908          328,209            2,019,117

  2564 - 2573      1,778,618          421,050            2,199,668

  รวมทั้งสิ้น          3,469,526          749,259            4,218,785
  ---------------- ------------------ ------------------ -----------------

ที่มา : แผนพัฒนากำลังผลิตไฟฟ้าของประเทศไทย พ.ศ. 2553-2573 (PDP 2010)
กระทรวงพลังงาน

ทั้งนี้ เพื่อให้สอดคล้องกับแผนพัฒนากำลังการผลิตไฟฟ้าของประเทศ
หน่วยงานภาครัฐที่เกี่ยวข้องจึงต้องมีการวางแผนพัฒนากำลังผลิตไฟฟ้ารวมถึงระบบส่งและจำหน่ายไฟฟ้าของประเทศอย่างต่อเนื่อง
อาทิ

+-------------------------------------------------------+--------------+
| แผนการขยายระบบส่งไฟฟ้าตามแผนพัฒนากำลังผลิตไฟฟ้าของประเทศไทย | เงินลงทุน      |
|                                                       |              |
| พ.ศ. 2550-2564                                        | (ล้านบาท)     |
+-------------------------------------------------------+--------------+
| 1.โครงการขยายระบบไฟฟ้าในเขตกรุงเทพและปริมณฑล ระยะที่ 2     | 9,170        |
+-------------------------------------------------------+--------------+
| 2.โครงการสายส่ง 500                                    | 3,215        |
| กิโลวัตต์เพื่อรับซื้อไฟฟ้าจากโรงไฟฟ้าพลังน้ำเขื่อนน้ำงึม 2            |              |
+-------------------------------------------------------+--------------+
| 3.โครงการขยายระบบส่งไฟฟ้าระยะที่ 11                       | 23,000       |
+-------------------------------------------------------+--------------+
| 4.โครงการระบบส่งเพื่อรับซื้อไฟฟ้าจากโรงไฟฟ้าพลังน้ำเขื่อนน้ำงึม 3   | 17,160       |
| และน้ำเทิน 1                                            |              |
+-------------------------------------------------------+--------------+
| รวม                                                   | 52,545       |
+-------------------------------------------------------+--------------+

ที่มา : การไฟฟ้าฝ่ายผลิตแห่งประเทศไทย

+-------------------------------------------------------+--------------+
| แผนพัฒนาระบบไฟฟ้าในช่วงแผนพัฒนาฯ ฉบับที่ 10 ปี 2551-2557      | เงินลงทุน      |
|                                                       |              |
|                                                       | (ล้านบาท)     |
+-------------------------------------------------------+--------------+
| 1.โครงการพัฒนาระบบสายส่งและสถานีไฟฟ้า ระยะที่ 9 (คพส.9)     | 20,260       |
+-------------------------------------------------------+--------------+
| 2.โครงการก่อสร้างและปรับปรุงเสริมระบบจำหน่าย ระยะที่ 7        | 17,270       |
| (คสจ.7)                                               |              |
+-------------------------------------------------------+--------------+
| 3.โครงการเพิ่มความเชื่อถือได้ของระบบไฟฟ้า ระยะที่ 3 (คชฟ.3)    | 11,270       |
+-------------------------------------------------------+--------------+
| 4.โครงการเพิ่มประสิทธิภาพระบบศูนย์สั่งการจ่ายไฟ (คปศ.)         | 4,600        |
+-------------------------------------------------------+--------------+
| 5.โครงการปรับปรุงเพิ่มประสิทธิภาพระบบจำหน่าย (คปจ.)          | 9,340        |
+-------------------------------------------------------+--------------+
| 6.โครงการก่อสร้างระบบจำหน่ายด้วยสายเคเบิลใต้น้ำไปยังเกาะต่างๆ  | 1,620        |
| (คคก.)                                                |              |
+-------------------------------------------------------+--------------+
| 7.โครงการติดตั้งกังหันลมขนาดใหญ่ผลิตไฟฟ้าจ่ายขนานเข้าระบบจำหน่าย | 560          |
| (คกล.)                                                |              |
+-------------------------------------------------------+--------------+
| 8.โครงการก่อสร้างโรงไฟฟ้าพลังน้ำขนาดเล็กมาก (คฟน.)          | 250          |
+-------------------------------------------------------+--------------+
| รวม                                                   | 65,170       |
+-------------------------------------------------------+--------------+

ที่มา : การไฟฟ้าส่วนภูมิภาค

+-------------------------------------------------------+--------------+
| แผนปรับปรุงและขยายระบบจำหน่ายพลังไฟฟ้า ฉบับที่ 10 ปี 2551-2554 | เงินลงทุน      |
|                                                       |              |
|                                                       | (ล้านบาท)     |
+-------------------------------------------------------+--------------+
| 1.โครงการพัฒนาระบบสถานีต้นทางและสถานีย่อย                  | 4,658        |
+-------------------------------------------------------+--------------+
| 2.โครงการพัฒนาระบบสายส่งพลังไฟฟ้า                         | 4,498        |
+-------------------------------------------------------+--------------+
| 3.โครงการพัฒนาระบบจ่ายไฟฟ้าแรงดันกลางและต่ำ                | 15,691       |
+-------------------------------------------------------+--------------+
| 4.โครงการเปลี่ยนแรงดันไฟฟ้าจาก 12 เป็น 24 เควี              | 1,761        |
+-------------------------------------------------------+--------------+
| 5.โครงการเพิ่มประสิทธิภาพในการจ่ายไฟฟ้า                     | 355          |
+-------------------------------------------------------+--------------+
| รวม                                                   | 26,963       |
+-------------------------------------------------------+--------------+
| แผนแม่บทโครงการเปลี่ยนระบบสายอากาศเป็นสายใต้ดิน ปี 2551 –    |              |
| 2565                                                  |              |
+-------------------------------------------------------+--------------+
| 1. โครงการเปลี่ยนระบบสายอากาศเป็นสายใต้ดิน                 | 77,678       |
+-------------------------------------------------------+--------------+
| แผนแม่บทโครงการเปลี่ยนระบบสายอากาศเป็นสายใต้ดิน ปี 2551 –    |              |
| 2556                                                  |              |
+-------------------------------------------------------+--------------+
| 1. โครงการเปลี่ยนระบบสายอากาศเป็นสายใต้ดิน (เพิ่มเติมจำนวน 3  | 5,699        |
| โครงการ)                                              |              |
+-------------------------------------------------------+--------------+
| รวม                                                   | 110,340      |
+-------------------------------------------------------+--------------+

ที่มา : การไฟฟ้านครหลวง

-   ภาพรวมระบบไฟฟ้าในภาคเอกชนที่เกี่ยวข้อง

ระบบไฟฟ้าที่เกี่ยวข้องกับลูกค้าภาคเอกชนของกลุ่มบริษัทฯ โดยทั่ว ๆ
ไปแล้วจะเป็นกลุ่มลูกค้าที่หลากหลาย ทั้งในวงการก่อสร้างระบบไฟฟ้ากำลัง
วงการระบบขนส่งมวลชน และวงการระบบไฟฟ้าโทรคมนาคม
แต่อย่างไรก็ตามเมื่อพิจารณาเฉพาะโครงการขนาดใหญ่จากภาพรวมของภาคเอกชน
จะพบว่าโครงการลงทุนจากทางภาคเอกชนขนาดใหญ่ต่างๆจะมีส่วนที่เกี่ยวข้องหรือได้รับการสนับสนุนจากทางภาครัฐ
โดยเฉพาะในส่วนที่เกี่ยวข้องกับการลงทุนในระบบสาธารณูปโภคที่ภาครัฐเป็นผู้ริเริ่มการลงทุน
ทั้งนี้จากการที่ภาครัฐได้มีแผนในการกระตุ้นเศรษฐกิจ
โดยเน้นในการลงทุนในระบบโครงสร้างสาธารณูปโภคของประเทศ เช่น
การลงทุนในระบบขนส่งมวลชน โดยโครงการรถไฟฟ้า ทั้งรถไฟฟ้าบนดินและรถไฟฟ้าใต้ดิน
ซึ่งมีมูลค่าการลงทุนรวมกว่า 800,000 ล้านบาท ภายในระยะเวลา 20 ปี
ได้ส่งผลให้ภาคเอกชนต่างๆที่เกี่ยวข้องกับการลงทุนดังกล่าว มีการลงทุนเพิ่มมากขึ้น
ซึ่งสำหรับกลุ่มบริษัทเอง โครงการลงทุนต่าง ๆ ดังกล่าว
กลุ่มบริษัทมองถึงโอกาสในการที่จะสามารถจัดจำหน่ายอุปกรณ์ไฟฟ้าที่เกี่ยวข้องกับการส่งไฟฟ้าให้กับระบบราง
เช่น อุปกรณ์ป้องกันฟ้าผ่า อุปกรณ์เคเบิ้ลเทอร์มิเนชั่น และชุดเชื่อมสายเคเบิ้ล อุปกรณ์ระบบสายดิน
และอุปกรณ์อื่นๆที่เกี่ยวข้องกับการส่งจ่ายไฟฟ้าให้กับระบบรางไฟฟ้าของโครงการ

จากโครงการลงทุนในระบบขนส่งมวลชนขนาดใหญ่ที่เกี่ยวข้อง
สำนักงานนโยบายและแผนการขนส่งและจราจร (สนข.) กระทรวงคมนาคม
จึงได้จัดทำแผนแม่บทระบบขนส่งมวลชนทางรางในเขตกรุงเทพและปริมณฑล ระยะ 20 ปี (พ.ศ.
2553-2572) ขึ้น ซึ่งแผนดังกล่าวจะเป็นการลงทุนในโครงข่ายเส้นทางรถไฟฟ้าขนส่งมวลชนจำนวน
12 เส้นทาง ระยะทางรวม 495 กิโลเมตร ประกอบด้วย 12 สาย ดังนี้

  -------------- ------------------------------------- -------------------
  โครงการ        เส้นทาง                                ระยะทาง (กิโลเมตร)

  สายสีแดงเข้ม     ธรรมศาสตร์ – มหาชัย                     80.8

  สายสีแดงอ่อน     ศาลายา – หัวหมาก                       58.5

  แอร์พอร์ตลิงก์     บางซื่อ – พญาไท – สุวรรณภูมิ               36.4

  สายสีเขียวเข้ม    ลำลูกกา – สมุทรปราการ                   66.5

  สายสีเขียวอ่อน    ยศเส – บางหว้า                         15.5

  สายสีน้ำเงิน      บางซื่อ – หัวลำโพง – ท่าพระ – พุทธมณฑล สาย 55.0
                 4                                     

  สายสีม่วง        บางใหญ่ – ราษฎร์บูรณะ                    42.8

  สายสีส้ม         ตลิ่งชัน – มีนบุรี                          37.5

  สายสีชมพู        แคราย - มีนบุรี                          36.0

  สายสีเหลือง      ลาดพร้าว – สำโรง                       30.4

  สายสีเทา        วัชรพล – สะพานพระราม 9                 26.0

  สายสีฟ้า         ดินแดง - สาทร                          9.5
  -------------- ------------------------------------- -------------------

ที่มา : บริษัท รถไฟฟ้ากรุงเทพ จำกัด (มหาชน)

-   การผลิตไฟฟ้าจากพลังงานทดแทน

จากแผนพัฒนากำลังการผลิตไฟฟ้าดังที่ได้กล่าวมาแล้วข้างต้นนั้น
ภาครัฐได้ให้ความสำคัญในการผลักดันนโยบายด้านพลังงานทดแทนอย่างจริงจังและต่อเนื่อง
เพื่อลดการพึ่งพิงจากการใช้พลังงานที่ทำการแปรรูปจากธรรมชาติบางชนิด เช่น น้ำมันดิบ
ก๊าซธรรมชาติ เป็นต้น ซึ่งกำลังจะหมดไป
และเพื่อสร้างเสริมมาตรการรองรับความมั่นคงทางด้านพลังงานไฟฟ้าของประเทศในอนาคต
โดยพลังงานทดแทน สามารถแบ่งออกได้เป็น 2 ชนิดคือ คือ
พลังงานทดแทนจากแหล่งที่ใช้แล้วหมดไปหรือเรียกว่าพลังงานสิ้นเปลือง ได้แก่ ถ่านหิน
ก๊าซธรรมชาติ นิวเคลียร์ เป็นต้น
และพลังงานทดแทนจากแหล่งที่ใช้แล้วสามารถหมุนเวียนมาใช้ได้อีกหรือเรียกว่า พลังงานหมุนเวียน
ได้แก่ แสงอาทิตย์ ลม ชีวมวล น้ำ และไฮโดรเจน เป็นต้น

ทั้งนี้ ในช่วงเวลา 2-3
ปีที่ผ่านมาภาครัฐและทุกฝ่ายที่เกี่ยวข้องได้หันมาให้ความสำคัญต่อการพัฒนาพลังงานทดแทนอย่างจริงจังมากขึ้น
โดยเฉพาะพลังงานทดแทนประเภทพลังงานหมุนเวียน
เนื่องจากเป็นพลังงานที่สะอาดและสามารถนำมาใช้ได้อย่างต่อเนื่อง
อีกทั้งมีต้นทุนในการจัดหาวัตถุดิบต่ำเนื่องจากเป็นพลังงานที่ได้จากธรรมชาติ
โดยกระทรวงพลังงานได้มีการจัดทำแผนพัฒนาพลังงานทดแทน 15 ปี (2551 – 2565)
โดยมีเป้าหมายที่จะเพิ่มสัดส่วนการใช้พลังงานทดแทนให้เป็นร้อยละ 20.3
ของการใช้พลังงานขั้นสุดท้ายของประเทศในปี พ.ศ. 2565

ปริมาณการผลิตไฟฟ้าจากพลังงานหมุนเวียนในระบบ

หน่วย : เมกกะวัตต์

+-----------+-----+--------+-------+------+--------+--------+------+
|           | ชีว  | ก๊า     | แสง   | ขยะ  | พล     | พล     | รวม  |
|           | มวล | ซชีวภาพ | อาทิตย์ |      | ังงานลม | ังงานน้ำ | รายปี |
+-----------+-----+--------+-------+------+--------+--------+------+
| ณ ธ.ค. 53 | 663 | 49     | 9     | 11   | 3      | 18     | 754  |
+-----------+-----+--------+-------+------+--------+--------+------+
| 2553-2565 | 1,  | 97     | 523   | 149  | 708    | 263    | 3    |
|           | 580 |        |       |      |        |        | ,319 |
+-----------+-----+--------+-------+------+--------+--------+------+
| 2566-2573 | 760 | 24     | 400   | 24   | 90     | -      | 1    |
|           |     |        |       |      |        |        | ,298 |
+-----------+-----+--------+-------+------+--------+--------+------+
| รวมทั้งหมด  | 2,  | 121    | 923   | 173  | 798    | 263    | 4    |
|           | 340 |        |       |      |        |        | ,617 |
| 2553-2573 |     |        |       |      |        |        |      |
+-----------+-----+--------+-------+------+--------+--------+------+

ที่มา : แผนพัฒนากำลังผลิตไฟฟ้าของประเทศไทย พ.ศ. 2553-2573 (PDP 2010)
กระทรวงพลังงาน

นอกจากนั้น เพื่อเป็นการสนับสนุนการพัฒนาพลังงานหมุนเวียน
คณะกรรมการนโยบายพลังงานแห่งชาติ ได้มีมติออกมาตรการส่งเสริมการพัฒนาพลังงานหมุนเวียน ณ
วันที่ 9 มีนาคม 2552
ด้วยการให้การไฟฟ้าฝ่ายผลิตแห่งประเทศไทยเป็นผู้รับซื้อไฟฟ้าจากผู้ผลิตไฟฟ้าเอกชนโดยให้ส่วนเพิ่มราคารับซื้อไฟฟ้า
(Adder)
สำหรับไฟฟ้าที่ผลิตจากพลังงานหมุนเวียนเพื่อเป็นการส่งเสริมให้มีการลงทุนในการผลิตไฟฟ้าจากแหล่งพลังงานหมุนเวียนให้มากขึ้น
ซึ่งค่าส่วนเพิ่ม (Adder) ดังกล่าวจะแตกต่างกันไปตามแต่ละชนิดของพลังงาน เช่น พลังงานลม
ให้ค่าส่วนเพิ่มอยู่ที่ 3.50 บาทต่อหน่วย พลังงานแสงอาทิตย์ 8 บาทต่อหน่วย
พลังงานจากการเผาขยะอยู่ที่ 2.50 บาทต่อหน่วย เป็นต้น

ภาพรวมระบบไฟฟ้าของประเทศสหภาพพม่า

ภาพรวมของระบบไฟฟ้าในประเทศสหภาพพม่านั้นคล้ายคลึงกับประเทศไทย
โดยหน่วยงานภาครัฐจะเป็นผู้ควบคุมดูแลการผลิต การส่ง และการจำหน่ายไฟฟ้าในประเทศทั้งหมด
ซึ่งในปัจจุบัน
ประเทศสหภาพพม่าได้ให้ความสำคัญต่อการพัฒนาแหล่งพลังงานไฟฟ้าและระบบสายส่งให้คลอบคลุมจังหวัดต่าง
ๆ ในประเทศ โดยเฉพาะในเขตอุตสาหกรรม เช่น เมืองย่างกุ้ง และเมืองมัณฑะเลย์ เป็นหลัก
เนื่องจากความต้องการใช้ไฟฟ้าส่วนใหญ่ของสหภาพพม่านั้นมาจากภาคอุตสาหกรรมในเมืองดังกล่าว
และเป็นไปในทิศทางเดียวกันกับค่าผลิตภัณฑ์มวลรวมของประเทศ (GDP) เช่นเดียวกัน

โดยตั้งแต่ปี 2535 บริษัทฯ มีแผนที่จะขยายธุรกิจอย่างต่อเนื่องไปยังต่างประเทศ
ซึ่งรวมถึงประเทศเพื่อนบ้าน อาทิ ประเทศมาเลเซีย ประเทศลาว ประเทศเวียดนาม
ประเทศออสเตรเลีย และสหภาพพม่า โดยในประเทศสหภาพพม่า ถือเป็นลูกค้าหลักที่สำคัญ
ซึ่งบริษัทฯ ได้เริ่มดำเนินธุรกิจและลงทุนธุรกิจมาตั้งแต่ปี 2540
ซึ่งลูกค้าหลักที่สำคัญในประเทศสหภาพพม่า ที่ให้ความไว้วางใจสินค้าและบริการของบริษัทฯ ได้แก่
เมียนมาร์ อิเล็กทริค พาวเวอร์ เอ็นเตอร์ไพร์ส (Myanmar Electric Power Enterprise :
MEPE) และ ย่างกุ้ง อิเล็คทริคซิตี้ ซัพพลาย บอร์ด (Yangon Electricity Supply Board :
YESB) โดยลูกค้าทั้งสองรายดังกล่าวเปรียบได้กับ หน่วยงานการไฟฟ้าส่วนภูมิภาค
และการไฟฟ้านครหลวงของประเทศไทย โดยสินค้าและบริการหลักของบริษัทฯ ที่จำหน่ายไปยังลูกค้า
คือ อุปกรณ์ไฟฟ้าสำหรับ ระบบสายส่ง (Transmission System)
อุปกรณ์ไฟฟ้าสำหรับระบบสายจำหน่าย (Distribution System) และ
อุปกรณ์ไฟฟ้าสำหรับระบบสถานีย่อย (Substation) ทั้งนี้ตั้งแต่ปี 2540 เป็นต้นมา บริษัทฯ
มียอดขายจากลูกค้ากลุ่มประเทศสหภาพพม่า เพิ่มสูงขึ้นอย่างต่อเนื่อง ดังกราฟที่แสดงต่อไปนี้

[]

ด้วยประสบการณ์อันยาวนาน กอปรกับมีแนวทางในการดำเนินธุรกิจอย่างเป็นระบบ
และการบริหารจัดการองค์กรภายใต้หลักธรรมาภิบาล รวมถึงความสัมพันธ์ที่ดีกับหน่วยงานการไฟฟ้าฯ
ในประเทศสหภาพพม่า ทำให้บริษัทฯ มีความเชื่อมั่นว่า บริษัทฯ
มีศักยภาพที่จะสามารถขยายตลาดและเพิ่มยอดขายให้สอดคล้องกับงบประมาณการขยายระบบไฟฟ้าของสหภาพพม่าระหว่างปี
พ.ศ. 2553 ถึง พ.ศ. 2574 ดังแสดงในตารางด้านล่าง

  ----------------- ----------------- ----------------- -----------------
  Period            Transmission SYS  Distribution SYS  Total

                    Budget (MUSD)     Budget (MUSD)     Budget (MUSD)

  2012-2016         326.71            1,296             1,622.71

  2017-2021         606.65            1,203.1           1,809.75

  2022-2026         255.94            1,295.8           1,551.74

  2027-2031         27.96             2,229.5           2,257.46

  Total             1,799.41          6,333.9           8,133.31
  ----------------- ----------------- ----------------- -----------------

ที่มา : Ministry of Electric Power 2

จากตารางข้อมูลข้างต้นจะเห็นได้ว่า
ประเทศสหภาพพม่ามีการวางแผนการใช้งบประมาณระยะยาวช่วงปี 2554–2574
ในการขยายระบบสายส่งและสายจำหน่วยซึ่งมีมูลค่าสูงถึง 8,133 ล้านเหรียญ
ซึ่งแผนการใช้งบประมาณระยะสั้นช่วงปี 2555–2559 มีมูลค่าสูงถึง 1,623 ล้านเหรียญ

ในอดีตที่ผ่านมา ปัจจัยสำคัญที่เป็นอุปสรรคในการขยายธุรกิจไปยังสหภาพพม่า คือ
การขาดการสนับสนุนที่ดีจากสถาบันการเงิน
เพราะเนื่องจากสถาบันการเงินยังคงมีความกังวลเกี่ยวกับปัญหา Sanction
จากประเทศแถบทวีปยุโรป และ ประเทศอเมริกา และ ความไม่เชื่อมั่นการเมืองของสหภาพพม่า
แต่อย่างไรก็ดี หลังจากที่รัฐบาลใหม่ของเมียนมาร์ที่ได้มาจากการเลือกตั้งโดยประชาชนในรอบ 42
ปีที่เกิดขึ้นในช่วงกลางปี พ.ศ. 2554 ที่ผ่านมา
รวมถึงการที่รัฐบาลตัดสินใจปล่อยตัวนักโทษและนางอองซานซูจี
ประกอบกับนโยบายที่ส่งเสริมการลงทุน อาทิเช่น การตั้งเขตอุตสหกรรมพิเศษ และ
การละเว้นและลดหย่อยภาษีให้กับนักลงทุนต่างชาติที่เข้ามาลงทุนในสหภาพพม่า ทำให้
ทั่วโลกและสถาบันทางการเงินในประเทศเริ่มคลายความวิตกกังวล ด้วยเหตุปัจจัยดังกล่าวส่งผลให้
บริษัทกันกุลได้รับการสนับสนุนทางด้านการเงินเพิ่มเติมจากธนาคารพาณิชย์ในประเทศไทย
โดยทางธนาคารอนุมัติวงเงิน L/C (Letter of Credit) จำนวน 50
ล้านเหรียญเพื่อใช้เป็นวงเงินหมุนเวียนในการทำธุรกิจเพิ่มขึ้น

เมื่อเปรียบเทียบ
ประเทศสหภาพพม่าและประเทศไทยในเรื่องของจำนวนประชากรและขนาดของพื้นที่
กับความสามารถในการผลิตพลังงานไฟฟ้า ดังตารางที่แสดงด้านล่าง

  ------------------------ --------------- --------------- ---------------
                           Thailand        Myanmar         Thai / Myanmar

  Area                     513,120 km2     676,578 km2     0.75

  Population               66,720,153      58,840,000      1.13

  Capacity of Electricity  30,000          6,054           5
  Generated                                                
  ------------------------ --------------- --------------- ---------------

ที่มา : www.un.or.th/thailand/population.html

http://www.mofa.gov.mm/aboutmyanmar/population.html

www.egat.co.th/wwwthai

Ministry of Electric Power 2

จะเห็นได้ว่าด้วยปัจจัยดังกล่าวประกอบกับความต้องการที่จะเปิดและพัฒนาประเทศ
ความต้องการใช้ไฟฟ้าของสหภาพพม่ายังคงมีระดับสูง
จากปัญหาดังที่กล่าวมารัฐบาลของสหภาพพม่าได้ออกแผนนโยบายที่จะดำเนินการสร้างแหล่งผลิตพลังงานไฟฟ้าที่ได้มาจาก
น้ำ ก๊าซธรรมชาติ ถ่านหิน รวมทั้ง พลังงานไฟฟ้าที่ได้จากพลังงานทดแทน เช่น
พลังงานแสงอาทิตย์และพลังงานลม เพื่อให้ทันต่อแผนการพัฒนาประเทศที่ได้วางเอาไว้
ทั้งนี้งบประมาณในการเพิ่มกำลังการผลิตพลังงานไฟฟ้าแสดงดังตารางด้านล่าง
จึงส่งผลให้แนวโน้มความต้องการระบบอุปกรณ์ไฟฟ้าในประเทศสหภาพพม่าจะยังคงมีแนวโน้มเติบโตอย่างต่อเนื่อง

  ------------------------ ----------------------- -----------------------
  Period                   Generation              

                           Capacity (MW)           Budget (MUSD)

  2012-2016                5,100                   6,120

  2017-2021                3,342                   4,010

  2022-2026                5,650                   6,780

  2027-2031                6,370                   7,644

  Total                    21,310                  25,532
  ------------------------ ----------------------- -----------------------

ที่มา : Ministry of Electric Power 2

ภาวะการแข่งขัน

ภาวะธุรกิจ ผลิต จัดหา และจัดจำหน่ายอุปกรณ์สำหรับระบบไฟฟ้าและระบบพลังงานทดแทน

-   ธุรกิจอุปกรณ์สำหรับระบบไฟฟ้า

แนวโน้มการเติบโตของธุรกิจของบริษัทมีความสัมพันธ์โดยตรงกับการขยายตัวของระบบสายส่งและการจำหน่ายไฟฟ้าของประเทศซึ่งขึ้นอยู่กับปริมาณความต้องการใช้ไฟฟ้าและปริมาณการผลิตไฟฟ้าในประเทศไทย
รวมถึงนโยบายของทางภาครัฐในการพัฒนาและขยายระบบไฟฟ้าของประเทศ โดยหน่วยงานต่างๆ
ที่เกี่ยวข้อง อาทิการไฟฟ้าฝ่ายผลิตแห่งประเทศไทย และสำนักงานนโยบายและแผนพลังงาน
กระทรวงพลังงาน จะทำการพยากรณ์ถึงความต้องการไฟฟ้าของประเทศไทยในอนาคต
และกำหนดกรอบของแผนพัฒนากำลังผลิตไฟฟ้าขึ้น
เพื่อใช้เป็นข้อมูลในการวางแผนการลงทุนโครงการพัฒนาต่าง ๆ
เพื่อรองรับความต้องการไฟฟ้าที่เพิ่มมากขึ้นในอนาคต
จากข้อมูลแผนการพัฒนาและขยายระบบไฟฟ้าต่าง ๆ
แสดงให้เห็นถึงการให้ความสำคัญของภาครัฐอย่างต่อเนื่องในการลงทุนด้านไฟฟ้าซึ่งมีมูลค่าการลงทุนรวมกว่าแสนล้านบาท
ส่งผลให้แนวโน้มของธุรกิจอุปกรณ์สำหรับระบบไฟฟ้าในประเทศไทยนั้นยังคงมีแนวโน้มที่จะขยายตัวได้ต่อไปตามนโยบายดังกล่าว

สำหรับตลาดการส่งออกหลักของบริษัทซึ่งได้แก่ประเทศสหภาพพม่านั้น
แนวโน้มของธุรกิจอุปกรณ์สำหรับระบบไฟฟ้ายังคงมีแนวโน้มเติบโตอย่างต่อเนื่องเช่นเดียวกัน
ซึ่งสืบเนื่องจากแผนงานก่อสร้างระบบสาธารณูปโภคทางการผลิตและจัดส่งไฟฟ้าเพื่อรองรับการขยายตัวทางเศรษฐกิจของประเทศในช่วงปี
2528 – 2551
ซึ่งทางภาครัฐของสหภาพพม่ามีการลงทุนในโครงการขยายสายส่งสำหรับแรงดันไฟฟ้าขนาดต่าง ๆ
ถึง 21 โครงการ รวมระยะทางทั้งสิ้น 1,946 กิโลเมตร
และมีโครงการก่อสร้างสถานีไฟฟ้าย่อยสำหรับระบบจำหน่ายไฟฟ้ารวม 12 โครงการ
กำลังการผลิตและจำหน่ายรวม 1,450 เมกกะโวลท์แอมป์ นอกจากนี้
ทางรัฐบาลของประเทศสหภาพพม่ายังมีเป้าหมายที่จะขยายกำลังการผลิตและจำหน่ายไฟฟ้าไปยังส่วนอื่น
ๆ
ของประเทศเพิ่มเติมโดยมีแผนที่จะลงทุนในโครงการขยายระบบสายส่งสำหรับแรงดันไฟฟ้าขนาดต่างๆ
เพิ่มเติมอีก 41 โครงการ รวมระยะทางทั้งสิ้น 8,454 กิโลเมตร
และโครงการก่อสร้างสถานีไฟฟ้าย่อยสำหรับระบบจำหน่ายไฟฟ้าเพิ่มเติมอีก 8 โครงการ
รวมกำลังการผลิตและจำหน่าย 4,000 เมกกะโวลท์แอมป์ ในอนาคตอันใกล้นี้
ส่งผลให้แนวโน้มความต้องการในวัสดุอุปกรณ์สำหรับระบบไฟฟ้าในประเทศสหภาพพม่าจะยังคงมีแนวโน้มเติบโตอย่างต่อเนื่องต่อไป

-   ธุรกิจอุปกรณ์สำหรับระบบพลังงานทดแทน

แนวโน้มการเติบโตของธุรกิจอุปกรณ์สำหรับระบบพลังงานทดแทนของบริษัทมีความสัมพันธ์โดยตรงกับการส่งเสริมการลงทุนด้านพลังงานทดแทนจากทางภาครัฐเป็นหลัก
โดยในช่วง 2-3 ปีที่ผ่านมา
ทางภาครัฐได้มีนโยบายให้การสนับสนุนธุรกิจเกี่ยวกับพลังงานทดแทนต่าง ๆ อย่างต่อเนื่อง เช่น
การให้ส่วนเพิ่มสำหรับราคารับซื้อไฟฟ้า (Adder) สำหรับไฟฟ้าที่ผลิตจากพลังงานหมุนเวียน
และการกำหนดแผนงานโครงการติดตั้งกังหันลมขนาดใหญ่ผลิตไฟฟ้าจ่ายขนานเข้าระบบจำหน่าย
ไว้ในแผนพัฒนาระบบไฟฟ้าในช่วงแผนพัฒนาฯ ฉบับที่ 10 ปี 2553-2573 เป็นต้น ดังนั้น
จากการให้การส่งเสริมและสนับสนุนในธุรกิจพลังงานทดแทนของภาครัฐดังกล่าว
ส่งผลให้แนวโน้มธุรกิจอุปกรณ์สำหรับระบบพลังงานทดแทนยังคงมีแนวโน้มที่จะเติบโตได้ต่อไปในอนาคต
โดยมีภาครัฐเป็นผู้นำและให้การสนับสนุนในการลงทุน

ภาวะธุรกิจผลิตและจำหน่ายไฟฟ้าจากพลังงานทดแทน

แนวโน้มธุรกิจผลิตและจำหน่ายไฟฟ้าจากพลังงานทดแทนในประเทศไทย
มีแนวโน้มเป็นไปในทิศทางเดียวกันกับธุรกิจอุปกรณ์สำหรับพลังงานทดแทน
โดยจะต้องพึ่งพาการส่งเสริมการลงทุนจากทางภาครัฐเป็นหลัก
เนื่องจากโดยปกติแล้วการผลิตไฟฟ้าจากพลังงานทดแทนนั้น
ต้นทุนในการผลิตไฟฟ้าจะสูงกว่าเมื่อเทียบกับการผลิตไฟฟ้าด้วยเชื้อเพลิงชนิดอื่น ๆ
โดยเฉพาะการผลิตไฟฟ้าจากพลังงานแสงอาทิตย์ซึ่งมีต้นทุนสูงมากถึง 8-10 บาทต่อหน่วย
ทำให้การลงทุนในการผลิตและจำหน่ายไฟฟ้าในเชิงพาณิชย์ด้วยพลังงานทดแทนนั้นไม่คุ้มค่าต่อการลงทุน
ดังนั้นการผลิตไฟฟ้าจากพลังงานทดแทนในอดีตส่วนใหญ่ จึงเป็นลักษณะการผลิตจากเศษวัสดุเหลือทิ้ง
เช่น ขยะ แกลบ หรือชานอ้อย ที่มีต้นทุนถูกกว่า
และผลิตด้วยกำลังไฟฟ้าที่ไม่สูงมากเพื่อใช้กันภายในอุตสาหกรรมที่เกี่ยวข้อง
ไม่ได้มีการผลิตในเชิงพาณิชย์สำหรับจำหน่ายแต่อย่างใด
แต่อย่างไรก็ตามจากการสนับสนุนจากภาครัฐ โดยเฉพาะจากแผนพัฒนาฯในปี 2552
ได้มีการสนับสนุนการให้ส่วนเพิ่มราคาในการรับซื้อไฟฟ้า (Adder)
สำหรับไฟฟ้าที่ผลิตจากพลังงานหมุนเวียน
ทำให้ผู้ผลิตไฟฟ้าและกลุ่มธุรกิจต่างๆมีความสนใจในการลงทุนผลิตไฟฟ้าจากพลังงานหมุนเวียน
หรือพลังงานทดแทนต่างๆมากขึ้น
โดยมีวัตถุประสงค์ที่จะลงทุนผลิตเพื่อจำหน่ายให้กับหน่วยงานภาครัฐซึ่งรับซื้อตามเป้าหมายในการผลิตไฟฟ้าจากพลังงานหมุนเวียน

สำหรับแนวโน้มธุรกิจผลิตและจำหน่ายไฟฟ้าจากพลังงานแสงอาทิตย์นั้น
เมื่อพิจารณาตามแผนพัฒนากำลังผลิตไฟฟ้าของประเทศไทย พ.ศ. 2553 -2573
พบว่าเป้าหมายการผลิตไฟฟ้าของประเทศไทย
จะเกิดจากการผลิตไฟฟ้าจากพลังงานแสงอาทิตย์ถึงร้อยละ 20
จากการผลิตไฟฟ้าจากพลังงานหมุนเวียนทั้งหมด 4,617 เมกกะวัตต์
หรือคิดเป็นกำลังการผลิตพลังงานแสงอาทิตย์ 923 เมกกะวัตต์
อีกทั้งประเทศไทยถือเป็นประเทศที่มีศักยภาพการผลิตไฟฟ้าจากพลังงานแสงอาทิตย์ค่อนข้างสูง
เนื่องจากประเทศไทยอยู่ใกล้เขตศูนย์สูตร
จึงทำให้พื้นที่ส่วนใหญ่ในประเทศได้รับแสงอาทิตย์อย่างต่อเนื่องตลอดทั้งปี
จากปัจจัยที่เกี่ยวข้องดังกล่าวธุรกิจผลิตและ
จำหน่ายไฟฟ้าจากพลังงานแสงอาทิตย์ในประเทศไทยนั้นจึงมีแนวโน้มที่จะเติบโตอย่างต่อเนื่องในอนาคต

ภาวะธุรกิจก่อสร้างโรงไฟฟ้าพลังงานทดแทน

จากการที่รัฐบาลส่งเสริมการผลิตไฟฟ้าจากพลังงานทดแทน
รวมถึงศักยภาพของประเทศไทยที่จะผลิตไฟฟ้าจากพลังงานทดแทนนั้น
ทำให้มีบริษัททั้งในและต่างประเทศให้ความสนใจที่จะลงทุนทำธุรกิจผลิตไฟฟ้าจากพลังงานทดแทน
ซึ่งธุรกิจก่อสร้างโรงไฟฟ้าพลังงานทดแทนของบริษัท
จะมีอัตราการเติบโตตามขนาดและจำนวนของโรงไฟฟ้าพลังงานทดแทนที่เพิ่มขึ้นนั้น
และตามที่ได้กล่าวมาในข้างต้นนั้นว่า
การผลิตไฟฟ้าจากพลังงานทดแทนในประเทศไทยนั้นยังอยู่ในช่วงเริ่มต้น
และจะเติบโตอีกมากในอนาคตตามแผนพัฒนากำลังผลิตไฟฟ้าของประเทศไทย พ.ศ. 2553-2573
(PDP 2010)

ภาวะการแข่งขัน

-   ธุรกิจผลิต จัดหาและจัดจำหน่ายอุปกรณ์ระบบไฟฟ้าและระบบพลังงานทดแทน

บริษัทฯ มีกลุ่มลูกค้ากลุ่มเป้าหมายหลัก อันได้แก่ ภาครัฐ รัฐวิสาหกิจ และบริษัทเอกชนขนาดใหญ่
ซึ่งโดยทั่วไปลูกค้ากลุ่มดังกล่าวจะมีการกำหนดคุณสมบัติของผู้ประกอบการที่จะเข้าร่วมการประกวดราคาตลอดจนพิจารณาถึงศักยภาพและประสบการณ์ของผู้เข้าร่วมประมูลในแต่ละรายในการเป็นผู้จัดหาอุปกรณ์สำหรับโครงการต่าง
ๆ ทั้งนี้
ผู้บริหารของบริษัทประเมินว่าผู้ประกอบการที่นับเป็นคู่แข่งในการประมูลงานกับกลุ่มบริษัทนั้นมีทั้งสิ้นประมาณ
8-10 ราย โดยแบ่งเป็นผู้ประกอบการในสินค้ากลุ่มอุปกรณ์ป้องกันและควบคุมจำนวน 4 ราย,
กลุ่มสินค้าอุปกรณ์ประกอบจำนวน 4 ราย, กลุ่มอุปกรณ์และเครื่องมือจำนวน 4 ราย
และกลุ่มอุปกรณ์โคมไฟถนนจำนวน 4 ราย ซึ่งผู้ประกอบการบางรายก็มีการจำหน่ายสินค้าหลายกลุ่ม
แต่อย่างไรก็ดี
ในปัจจุบันยังไม่มีผู้ประกอบการรายใดที่สามารถนับได้ว่าเป็นคู่แข่งที่มีการจำหน่ายสินค้าครบในทุกกลุ่มสินค้าเช่นเดียวกับกลุ่มบริษัท
และเนื่องจากกลุ่มบริษัทเป็นผู้จัดหาและจำหน่ายสินค้าที่หลากหลาย ดังนั้น
ผู้ประกอบการในกลุ่มสินค้าต่าง ๆ ดังกล่าว จึงมีสถานะเป็นคู่ค้าของทางบริษัทด้วย

นอกจากนี้
จากการที่ระบบไฟฟ้านั้นนับเป็นหนึ่งในระบบสาธารณูปโภคพื้นฐานของประเทศซึ่งภาครัฐให้ความสำคัญต่อการลงทุนอย่างต่อเนื่องทุกปี
ส่งผลให้มูลค่าตลาดรวมของธุรกิจที่เกี่ยวข้องมีการเติบโตอย่างต่อเนื่องตามนโยบายการลงทุนของภาครัฐ
ในขณะที่จำนวนผู้ประกอบการรายใหม่ที่จะเข้าสู่ธุรกิจนั้นมีไม่มากนักเนื่องจากต้องอาศัยเงินทุนและความสามารถในการจัดหาสินค้าที่ตรงตามข้อกำหนดด้านคุณภาพและปริมาณตามที่ลูกค้าต้องการ
ดังนั้น การแข่งขันในธุรกิจดังกล่าวจึงยังคงไม่มีความรุนแรงมากนัก

สำหรับกลุ่มบริษัทนั้นนับได้ว่ามีจุดเด่นในเรื่องของคุณภาพและความหลากหลายของสินค้า
ประกอบกับการดำเนินธุรกิจที่ยาวนานมากว่า 25 ปี
ส่งผลให้บริษัทมีความชำนาญในการจัดหาสินค้าคุณภาพจากพันธมิตรทางการค้าต่าง ๆ
ทั้งในประเทศและต่างประเทศ
ประกอบกับการมีโรงงานผลิตเป็นของกลุ่มบริษัทเองซึ่งช่วยในการควบคุมคุณภาพและลดต้นทุนของชิ้นส่วนอุปกรณ์บางอย่าง
ทำให้บริษัทสามารถจัดหาสินค้าที่มีคุณภาพภายใต้ต้นทุนที่ควบคุมได้ดีกว่าผู้ประกอบการซึ่งไม่มีโรงงานผลิตเป็นของตนเอง
รวมทั้งมีความยืดหยุ่นในการจัดเตรียมสินค้าไว้พร้อมขายให้แก่ลูกค้าได้มากกว่า นอกจากนี้
จากการที่กลุ่มบริษัทเป็นผู้ประกอบการซึ่งมุ่งเน้นในเรื่องของคุณภาพสินค้าและการตอบสนองความต้องการที่หลากหลายของลูกค้าให้ได้ครบถ้วนมากว่า
25 ปี
ส่งผลให้กลุ่มบริษัทมีความสัมพันธ์ที่ดีและได้รับความเชื่อถือจากกลุ่มลูกค้าในการกลับมาใช้บริการกับกลุ่มบริษัทอย่างต่อเนื่องเสมอมา

-   ธุรกิจผลิต และจำหน่ายไฟฟ้า

สำหรับธุรกิจผลิตและจำหน่ายไฟฟ้าจากพลังงานแสงอาทิตย์นั้น ในปัจจุบันการลงทุนในโครงการ
ผลิตไฟฟ้าจากพลังงานแสงอาทิตย์ในเชิงพาณิชย์ของเอกชนนั้นจะต้องผลิตและจัดจำหน่ายไฟฟ้าทั้งหมด
ให้กับหน่วยงานการไฟฟ้าที่เกี่ยวข้อง
โดยมีการทำสัญญารับซื้อไฟฟ้าและระบุถึงการรับซื้อและเงื่อนไขต่างๆในการรับซื้อ
ดังนั้นในการประกอบธุรกิจของบริษัท
บริษัทจะมีรายได้จากการจำหน่ายไฟฟ้าทั้งหมดที่ผลิตได้ให้กับการไฟฟ้าส่วนภูมิภาค
ทำให้การประกอบธุรกิจของบริษัทไม่มีการแข่งขันในการจำหน่ายไฟฟ้าแต่อย่างใด

ทั้งนี้ การเข้าสู่ธุรกิจดังกล่าว
ผู้ประกอบการหรือผู้ที่จะลงทุนในการผลิตไฟฟ้าเพื่อจำหน่ายให้กับหน่วยงานการไฟฟ้านั้น
จะต้องมีคุณสมบัติเบื้องต้นตามที่หน่วยงานการไฟฟ้าและกระทรวงพลังงานกำหนด
และจะต้องมีการพิจารณาข้อมูลต่างๆในเชิงเทคนิค เพื่ออนุมัติทำสัญญากับหน่วยงานการไฟฟ้า
ประกอบกับการประกอบธุรกิจดังกล่าว
ผู้ประกอบการจะต้องใช้เงินลงทุนที่ค่อนข้างสูงในการก่อสร้างโรงไฟฟ้าสำหรับการผลิตไฟฟ้า
ซึ่งจากปัจจัยต่างๆ ที่กล่าวมาส่งผลให้การ
แข่งขันกันในอุตสาหกรรมผลิตและจำหน่ายไฟฟ้าด้วยพลังงานแสงอาทิตย์นั้นยังไม่รุนแรงมากนัก
นอกจากนี้ปัจจุบันได้มีประกาศของการไฟฟ้าส่วนภูมิภาค
ชะลอการรับคำร้องขอขายไฟฟ้าโครงการพลังงานแสงอาทิตย์และโครงการพลังงานลมจากผู้ผลิตไฟฟ้าขนาดเล็กมาก
และทบทวนอัตราส่วนเพิ่มราคารับซื้อไฟฟ้า (Adder)
จึงจะส่งผลให้ผู้ประกอบการรายใหม่เข้ามาแข่งขันได้ยากขึ้น

-   ธุรกิจก่อสร้างโรงไฟฟ้าพลังงานทดแทน

ปัจจุบันเริ่มมีบริษัทรับเหมาก่อสร้างหลายรายเข้ามาร่วมประมูลแข่งขัน
อีกทั้งยังมีผู้รับเหมาจากต่างประเทศมาร่วมแข่งขันด้วย ทั้งนี้
กลุ่มบริษัทมีประสบการณ์ในการก่อสร้างโรงไฟฟ้าพลังงานแสงอาทิตย์ และโรงไฟฟ้าพลังงานลม
เป็นรายแรก ๆ ของประเทศไทย เนื่องจากบริษัทมีโรงไฟฟ้าเป็นของตนเอง ดังนั้น บริษัทฯ
จึงมีอำนาจในการต่อรองกับผู้ผลิตแผงโซลาร์เซลล์ กังหันลม และ อุปกรณ์อื่น ๆ
ที่ใช้ในโรงไฟฟ้าค่อนข้างมาก อีกทั้งบริษัทฯ
ยังได้พัฒนาผลิตภัณฑ์และอุปกรณ์ที่ใช้ในโรงไฟฟ้าพลังงานทดแทนในโรงงานของกลุ่มบริษัทเองอีกด้วย
ทำให้บริษัทฯ มีความได้เปรียบคู่แข่งรายอื่นในด้านต้นทุนการก่อสร้างโรงไฟฟ้าพลังงานทดแทน
ซึ่งปัญหาของบริษัทรับเหมาจากต่างประเทศจะต้องมาจ้างบริษัทรับเหมาช่วงในประเทศไทย
ทำให้มีต้นทุนที่สูงกว่า กอปรกับบริษัทฯ ยังสามารถให้บริการด้านการขออนุญาตต่าง ๆ
สำหรับการก่อสร้างโรงไฟฟ้า เช่น BOI, รง 4,
การประสานงานกับหน่วยงานการไฟฟ้าและหน่วยงานราชการที่เกี่ยวข้อง ฯลฯ
แก่เจ้าของโรงไฟฟ้าพลังงานทดแทนได้อีกด้วย ซึ่งทำให้เจ้าของโรงไฟฟ้ามีความสะดวกมากขึ้น
เมื่อเลือกใช้บริการกับบริษัท

ผลกระทบสิ่งแวดล้อม

กลุ่มบริษัทได้ให้ความสำคัญในการดูแลและรักษาสิ่งแวดล้อมเป็นอย่างดี
และได้ให้ความร่วมมือในการปฏิบัติตามกฎระเบียบของหน่วยงานต่าง ๆ มาโดยตลอด
เพื่อช่วยลดผลกระทบต่อสิ่งแวดล้อมอันเกิดจากการผลิตของกลุ่มบริษัท
โดยมลภาวะที่เกิดขึ้นจากกระบวนการผลิตของบริษัทได้แก่ น้ำมันหล่อลื่นซึ่งผ่านการใช้งานแล้ว
คราบกาวและคราบผงคาร์บอนที่เกิดจากการกระบวนการผลิต และน้ำเสียที่เกิดจากการล้างชิ้นงาน
ซึ่งในการจัดการกับมลภาวะที่เกิดขึ้นดังกล่าว
บริษัทจะนำน้ำมันหล่อลื่นที่ผ่านการใช้งานแล้วไปจำหน่ายให้แก่บุคคลภายนอก
ส่วนคราบกาวและคราบผงคาร์บอนที่เป็นของเสีย
บริษัทได้ว่าจ้างให้บุคคลภายนอกเป็นผู้กำจัดของเสียประเภทดังกล่าว โดยมีค่าใช้จ่ายปีละประมาณ
25,000 บาท

สำหรับน้ำเสียที่เกิดจากการล้างชิ้นงาน
บริษัทได้จัดให้มีระบบบำบัดน้ำเสียโดยการนำน้ำเสียไปกรองเอาเศษตะกอนออก
แล้วผ่านเข้าสู่กระบวนการบำบัดน้ำเสียก่อนจะปล่อยทิ้งสู่ท่อระบายน้ำ ในส่วนของตะกอนที่กรองได้
บริษัทจะรวบรวมส่วนที่ยังใช้ได้เพื่อนำกลับมาใช้ใหม่และจำหน่ายส่วนที่ไม่สามารถนำกลับมาใช้ได้ให้บุคคลภายนอกต่อไป

นอกจากนี้
กลุ่มบริษัทยังดำเนินการรักษาระดับความดังของเสียงที่เกิดขึ้นจากกระบวนการผลิตผลิตภัณฑ์ในขั้นตอนต่างๆ
ที่อาจเสี่ยงต่อระดับปลอดภัยของพนักงาน
ให้อยู่ในระดับที่ปลอดภัยตามที่กรมสวัสดิการและคุ้มครองแรงงานกำหนด
รวมถึงการแจกอุปกรณ์ป้องกันให้แก่พนักงานสำหรับบริเวณที่มีระดับเสียงอันก่อให้เกิดอันตรายต่อสุขภาพพนักงาน

ทั้งนี้ตั้งแต่เปิดโรงงานมา
บริษัทไม่เคยมีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อมและไม่เคยได้รับการตักเตือนหรือการปรับจากหน่วยงานของรัฐตามกฎหมายที่บริษัทต้องปฏิบัติตามอันได้แก่
พระราชบัญญัติโรงงาน พ.ศ. 2535 และพระราชบัญญัติส่งเสริมและรักษาคุณภาพสิ่งแวดล้อมแห่งชาติ
พ.ศ.2535บริษัทมีระเบียบในการรักษาสิ่งแวดล้อมในการดำเนินผลิตให้เป็นไปตามกฎเกณฑ์ที่สำนักงานเขตกำหนดไว้
โดยกรมโรงงานอุตสาหกรรม กระทรวงอุตสาหกรรม
ได้ทำการตรวจสอบสภาพโรงงานและสภาพแวดล้อมของบริษัท จี. เค. แอสเซ็มบลี้ จำกัด
ไปครั้งล่าสุดในเดือนธันวาคม 2551
และสรุปผลการตรวจสอบว่าบริษัทอยู่ในเกณฑ์มาตรฐานไม่ก่อให้เกิดปัญหาต่อสภาพแวดล้อมแต่อย่างใด
และได้รับการต่ออายุใบอนุญาตโรงงานจนถึงวันที่ 31 ธันวาคม 2556 สำหรับบริษัท จี.เค.
พาวเวอร์ โปรดักส์ จำกัด มีกำหนดครบอายุใบอนุญาตโรงงานในวันที่ 31 ธันวาคม 2557